যৌক্তিক ভ্ৰান্তি (উদ্দীপ তালুকদাৰ) - সাহিত্য ডট অৰ্গ\nযৌক্তিক ভ্ৰান্তি (উদ্দীপ তালুকদাৰ)\nযৌক্তিক ভ্ৰান্তি (logical fallacies)\nটিভিৰ আলোচনাতে হওক, ৰাজনীতিকৰ কথা বতৰাতে হওক, বা সাধাৰণ মানুহৰ চিন্তাতে হওক (অ অকব-ৰ কথাটো পাহৰিছিলোৱেই) তৰ্ক বিতৰ্ক চলিয়েই থাকে। ভাল তৰ্ক এখন হ’বলৈ বিষয়টোৰ দুটা বিপৰীত মত আৰু দুয়োপিনে সমানে যুক্তি থাকিব লাগিব, অন্যথা তৰ্কখন নহ’বই। কিন্তু দুয়োপিনে সমানে যুক্তি থাকিলে, আৰু সেইখিনিকে কৈ থাকিলে তৰ্ক কৰাই সাৰ হ’ব, সিদ্ধান্তলৈ আহিব পৰা নেযায়। তৰ্কৰ পাছত সিদ্ধান্ত লোৱাটো প্ৰয়োজনীয় হ’লে, তৰ্কৰ আগত আৰু পিছত নিৰপেক্ষসকলৰ মতামত লৈ তাৰ্কিক-ৰ সফলতা-বিফলতা চাব পাৰি, কিন্তু বেছিভাগ ক্ষেত্ৰতে সিদ্ধান্ত এটা লোৱাটো সিমান জৰুৰী নহয় বাবে তৰ্ক এখন দিঘলীয়া হৈ থাকে। যি নহওক, যুক্তি-তথ্যৰ আক্ৰমণ-প্ৰত্যাক্ৰমণেৰে ভৰা তৰ্ক এখনৰ দৰ্শক হোৱাৰ মজাই সুকীয়া। কিন্তু প্ৰায়ে যুক্তি-ৰ নামত কিছুমান যৌক্তিক ভুল কৰা দেখা যায়। যৌক্তিক ভ্ৰান্তিবোৰ দেখাত শুদ্ধ যেনেই লাগে যদিও প্ৰকৃততে সেয়া ভুল। এনে যৌক্তিক ভুলক ইংৰাজীত ‘logical fallacy’ বুলি কোৱা হয়। ইয়াৰ ওচৰে-পাঁজৰে যোৱা শব্দৰে আমি logical fallacy-ক ‘যৌক্তিক ভ্ৰান্তি’ বুলিছোঁ। ‘যৌক্তিক ভ্ৰান্তি’ সদায় ভুলতে হয় বুলিব নোৱাৰি, টিভিৰ মজিয়াত ৰাজনীতিকৰ কাজিয়াত যৌক্তিক ভ্ৰান্তিৰ প্ৰয়োগ জানি-বুজিয়েই কৰা হয়। সাধাৰণ ৰাইজক ভুল পথত পৰিচালিত কৰিবলৈ বহু নেতাই যৌক্তিক ভুলৰ আশ্ৰয় লয়। এনেবোৰ কাৰণতে যৌক্তিক ভ্ৰান্তিৰ বিষয়ে আমাৰ সম্যক জ্ঞান থকাৰ প্ৰয়োজন। আন নহ’লেও অকব-ৰ বহুকেইখন তৰ্ক তেতিয়া হ’লে সঠিক দিশত গতি কৰিব।\nযৌক্তিক ভ্ৰান্তি দুই প্ৰকাৰৰ: গাঁঠনিক (formal) আৰু অগাঁঠনিক (informal)। (এই্ গাঁঠনিক আৰু অগাঁঠনিক শব্দ দুটা মই দি লোৱাহে। অসমীয়া লজিক-ৰ কিতাপত ইয়াৰ প্ৰতিশব্দ নিশ্চয় থাকিব। কোনোবাই জনালে শুদ্ধ কৰি দিম।)\nগাঁঠনিক যুক্তিবোৰ সাধাৰণতে পানী-নসৰকা বিধৰ হয়, আৰু ‘অৱৰোহ প্ৰণালী’ৰে (deductive method) নিশ্চিত হয়। যেনে,\n১. ক এজন মানুহ,\n২. মানুহ মাত্ৰেই মৰণশীল,\n-গতিকে, ক-ও এদিন মৰিব।\nইয়াত প্ৰথম আৰু দ্বিতীয় বাক্যত তথ্যৰ ভুল নাই, সেয়ে ইয়াত সিদ্ধান্তৰ যৌক্তিক নিশ্চয়তা সন্দেহাতীত। কিন্তু তথ্যত আসোঁৱাহ থাকিলে সিদ্ধান্ত ভুল হ’ব। এনে ভুলকে গাঁঠনিক ভ্ৰান্তি বোলে। যেনে,\n১. ক এজন শকত মানুহ,\n২. ক-ই সদায় মাছ-মঙহ খায়,\nগতিকে, মাছ-মঙহ খালে মানুহ শকত হয়।\nএইটো সিদ্ধান্ত কিন্তু সদায় শুদ্ধ নহয়। ইয়াত প্ৰথম শাৰীটোত তথ্য ভুল নাই, কিন্তু দ্বিতীয়টোত আছে। ক-ই সদায় মাছ-মঙহ খায়টো সম্পূৰ্ণ তথ্য নহয়, তাৰ লগত তেখেতে শাৰীৰিক পৰিশ্ৰম কৰে নে নাই, কিবা ৰোগ আছে নেকি আদি তথ্য যোগ দিলেহে, তথ্যখিনি সম্পূৰ্ণ হ’ব। যিহেতু দ্বিতীয় বাক্যটোৱে সম্পূৰ্ণ তথ্য নিদিয়ে, সেয়ে ইয়াত অৱৰোহ প্ৰণালীৰে সিদ্ধান্ত উলিয়ালে ভুল হ’ব। গাঁঠনিক ভ্ৰান্তি তথ্যভিত্তিক ভাৱে ইয়াক সহজতে দূৰ কৰিব পাৰি। কিন্তু আনবিধ ভ্ৰান্তি—অগাঁঠনিক-ত তথ্যতকৈও তাৰ পৰিৱেশন, সাল-সলনি আদিৰে কৰা ভ্ৰান্তি। সেয়ে, অগাঁঠনিক ভ্ৰান্তি দূৰ কৰাটো প্ৰায়ে বেছি টান। অগাঁঠনিক ভ্ৰান্তিত অত্যন্ত সূক্ষভাৱে কিছুমান প্ৰমেয় তুলি ধৰি যায়, যিটো নিজেই যৌক্তিক ভুলৰ ওপৰত আধাৰিত।\nযৌক্তিক ভ্ৰান্তি কেবা প্ৰকাৰৰো আছে। বহুতৰে আকৌ লেটিন নাম দি থোৱাও আছে। নামবোৰ অসমীয়ালৈ অনুবাদ কৰাৰ ধৃষ্টতা নহ’ল। সেয়ে, সহজে অনুবাদ কৰিব নোৱাৰা নামবোৰ লেটিন ভাষাতে ৰাখিছোঁ।\n১. Ad Hominem : (ব্যক্তিগত পৰ্যায়লৈ নিয়া) তৰ্ক এটা যুক্তিৰ ওপৰত নিৰ্ভৰশীল। কিন্তু তাক ব্যক্তিৰ পৰ্যায়লৈ নি এটা যুক্তি নস্যাৎ কৰাটো এড্ হ’মিনেম ভ্ৰান্তি। যেনে,\n-গায়কজনে গানবিলাক ভাল।\n-মদ খাই মাত্‌লামি কৰা মানুহটোৰ গান কি ভাল হ’বহে! (গানৰ মূল্যৰ লগত মানুহজনৰ মদ খোৱাৰ আপাত কোনো সম্বন্ধ নাই, সেয়ে এইটো ভুল যুক্তি।)\n২. Ad Hominem Tu Quoque: ব্যক্তিৰ আগৰ কৰ্মৰ ওপৰত ভিত্তি কৰি তেখেতৰ যুক্তি নস্যাৎ কৰা। যেনে.\n-অনুসূচিত জন-জাতিৰ এগৰাকী ব্যক্তিয়ে সংৰক্ষণ প্ৰথাৰ বিৰূদ্ধে যুক্তি দেখুৱালে। ভাল নহয়।\n-কিন্তু তেওঁ নিজে সংৰক্ষণৰ মাজেৰেই চাকৰি পাইছে। গতিকে তেখেতে ক’লেও সংৰক্ষণ প্ৰথা বেয়া নহয়।\nইয়াত মানুহজনে যি কৰিছে, সেইটোৰ বাবে মানুহজন মিছাকথীয়া বা সুবিধাবাদী যিয়েই নহওক, তেখেতে দিয়া যুক্তিক তেখেতৰ আগৰ কৰ্মৰ ওপৰত খণ্ডন কৰাটো যুক্তিকৰ নহয়। তৰ্কৰ বাবে তেখেতে আগবঢ়োৱা যুক্তিখিনিহে প্ৰযোজ্য।\n৩. বিশ্বাস, বিশ্বাসৰ পৰিণতি, লৌকিকতা, ব্যক্তিত্ব, আবেগ, ভয়, তোষামোদ, নতুনত্ব, পুতৌ, জনপ্ৰিয়তা, মানহানি, দ্বেষ, জনমত আদিৰ দোহাই দি সিদ্ধান্ত লোৱাৰ প্ৰৱণতা। যেনে,\n-পৃথিৱীৰ ৮৫% মানুহে ভগৱানক বিশ্বাস কৰে, গতিকে ভগৱান আছে। (বিশ্বাস)\n-মানুহে যদি মৃত্যুৰ পাছত স্বৰ্গ-নৰকৰ কথা বিচাৰ নকৰে, তেন্তে নৈতিকতাৰ বাচ-বিচাৰ নকৰিবই, সেয়ে স্বৰ্গ-নৰক থাকিবই লাগিব। (বিশ্বাসৰ পৰিণতি)\n-দেৱালীৰ দিনাখন বোমা ফুটোৱাটো আমাৰ পৰম্পৰা, সেয়ে দেৱালীত বোমা ফুটাবই লাগে। (লৌকিকতা)\n-ইছ্‌ৰোৰ বিজ্ঞানীয়েও ভগৱানৰ পূজা কৰে, গতিকে ভগৱান আছে। (ব্যক্তিত্ব)\n-বলি দিয়া নিৰীহ জীৱকেইটালৈ চাই বলি বিধান বন্ধ কৰিব লাগে। (আবেগ উদ্বেলিত কৰাৰ কৌশল, ইয়াত বলি দিয়া বন্ধ কৰিবলৈ জীৱৰ নিৰীহতালৈ আঙুলিওৱাটো যৌক্তিক ভুল, কাৰণ নিৰীহ কাৰণেহে বলি বিধান বন্ধ কৰিব লাগে, এনে কথা নহয়)\n-মন্দিৰত যদি দান নকৰে, তেন্তে ভগৱানে আপোনাৰ অমংগল কৰিব (ভয় দেখুওৱা)\n-আপোনাৰ দৰে দানী মানুহ এজনৰপৰা এইখিনি টকা পাম বুলি আমি আশা পালি ৰৈ আছোঁ (তোষামোদ)\n-অমুক দলে কেতিয়াও চৰকাৰ কৰা নাই, এইবাৰ জয় কৰি চাওকচোন, কিবা হয়েই বা (নতুনত্বৰ প্ৰলোভন)\n-তুমি ভাল নাপালে মই জীয়াই থাকিম নোৱাৰিম (পুতৌ উদ্ৰেকৰ প্ৰচেষ্টা)\n-ছলমান খানক ইমান মানুহে ভাল পায়, গতিকে আপুনি বেয়া অভিনেতা বুলিলেই হ’বনে (জনপ্ৰিয়তাৰ দোহাই)\n-আপুনি আগতে ভালকৈ পঢ়ি আহক; তোমালোকে চালে-বেৰে কোবাই আছা (মানহানিৰ চেষ্টা)\n-এই জাতিটোৱে আমাক আগতে কম শোষণ কৰিছেনে, ইহঁতক কোনো পধ্যেই সমৰ্থন কৰিব নোৱৰি (দ্বেষ)\n-ইমান মানুহে ধৰ্ষণকাৰীৰ ৰাজহুৱা ফাঁচী বিচাৰিছে, গতিকে আপুনি কাৰাদণ্ডৰ কথা ক’লেই মানিম নে (জনমত)\n৪. Bandwagon (নিজৰ গোটত লজ্জিত হোৱাৰ ভয়): গোটৰ বেছিভাগেই এটা কথা বিশ্বাস কৰে, সেয়ে সেইটো ভুল বুলি জানিও মানি লোৱা।\n৫. Begging the question বা Circular Reasoning: (চক্ৰীয় যুক্তি) সিদ্ধান্তক ওলোটাই কৈ যুক্তি বুলি দেখুওৱা। যেনে, -দাম বেছি হ’ল নেকি?\n-নহয় দাদা, একেবাৰে ঠিকে আছে দাম।\n-এ: ক’ত ঠিকে আছে?\n-মই আৰু দাম বঢ়াই ক’ম নে! (দেখাত কথাখিনি ঠিকেই আছে, আমি এনে কথা শুনিও থাকোঁ, মানিও লওঁ। কিন্তু ইয়াত সিদ্ধান্ত দিওঁতাই দাম সঠিক থকাৰ কোনো যুক্তি আচলতে দিয়া নাই, নিজৰ কথাখিনিকে ঘূৰাই কৈছে, যুক্তি হিচাপে এইটো নিচেই ভুল।)\n৬. পক্ষপাতী তথ্যৰে আগবঢ়োৱা যুক্তি:\n-অসম পঢ়া-শুনাত বৰ আগবঢ়া ৰাজ্য দেই। আমাৰ বাংগালোৰত যিমানখিনি অসমীয়া মানুহ আছে, বেছিভাগেই ইঞ্জিনীয়াৰ বা ডাক্তৰ। (বাংগালোৰত থকা অসমীয়া মানুহখিনি অসমৰ জনসাধাৰণৰ সৰু এটা অংশহে, তাকো ভালদৰে পঢ়া-শুনা কৰি চাকৰি কৰিবলৈ যোৱা, সেয়ে তাৰ ওপৰত অসমৰ মানুহ সম্বন্ধে সাধাৰণ ধাৰণা কৰিব নোৱাৰি।)\n৭. Ad Ignorantiam: প্ৰমাণৰ দায়িত্ব বিপৰীত দললৈ ঠেলি দিয়া, বা প্ৰমাণৰ অভাৱক সত্য বুলি মানি লোৱা। যেনে,\n-ভগৱান আছে। আপুনি প্ৰমাণ কৰক নাই বুলি, তেতিয়াহে মই মানি ল’ম।\n৮. Circumstantial Ad Hominem: ব্যক্তিয়ে আগবঢ়োৱা যুক্তিক তেখেতৰ সুবিধাৰ বাবে আগবঢ়োৱা যুক্তি বুলি নস্যাৎ কৰা। যেনে,\nডাক্তৰ এজনে ক’লে,-ৰোগীয়ে ডাক্তৰক নেদেখুওৱাকে ঔষধ খোৱাটো বেয়া কথা।\n-তেওঁতো ক’বই, ডাক্তৰৰ ওচৰলৈ নোযোৱাকৈ ঔষধ খালে যে ফীজটো নাপাব!\n৯. Description of Composition: বস্তু/গোট এটাত থকা এটা বা দুটা ভাল বা বেয়া গুণ সম্পূৰ্ণ বস্তুটোতে প্ৰয়োগ কৰা। যেনে,\n-নিমখত ছ’ডিয়াম আৰু ক্ল’ৰিন থাকে। ক্ল’ৰিন গেছ অৱস্থাত এবিধ বিহ, গতিকে নিমখো স্বাস্থ্যৰ কাৰণে ভাল হ’বই নোৱাৰে।\n১০. Confusing Cause and Effect: কাৰ্য আৰু কাৰণ সানমিহলি কৰি পেলোৱা। যেনে, আমাৰ দেশত পঢ়া-শুনাৰ হাৰো বাঢ়িছে, সমানে অপৰাধৰ সংখ্যাও বাঢ়িছে। গতিকে,\n-পঢ়া-শুনা বেছি হোৱা কাৰণেই অপৰাধ বাঢ়িছে।\n১১. Division: বিভাজন: ইয়াত সম্পূৰ্ণ বস্তু বা ব্যৱস্থা এটাৰ ভাল-বেয়াখিনি তাৰে প্ৰতিটো অংশৰ ধৰ্ম বুলি মানি লোৱা হয়। যেনে, কংগ্ৰেছৰ চৰকাৰখনে এটাও ভাল কাম নকৰে। সেয়ে প্ৰতিজন কংগ্ৰেছীয়েই একো একোজন দগাবাজ। নক’লেও হ’ব এনে বাখ্যা আমি দিনে দিনে শুনো। অমুক সম্প্ৰদায়ৰ মানুহখিনিয়ে আমাক অতীজৰেপৰা শোষণ কৰি আহিছে, সেয়ে সিহঁতৰ এজনক আমি ইয়াত থাকিবলৈ নিদিও- এইবিলাক ভাষ্যৰে বহুত প্ৰতিবাদ, বিপ্লৱ এতিয়াও অসমতে চলি আছে। কিন্তু সমগ্ৰ জাতি-টোৱে যদি এটা সময়ত শোষণ কৰিছিল, তাৰ অৰ্থ এইটো নহয় যে সেই জাতিটোৰ প্ৰতিজন মানুহেই শোষণ কাৰ্যত জড়িত আছিল।\n১২. False Dilemma (বা Black and White Thinking, মিছা দন্দ্ব): কেতিয়াবা বক্তাই দুটা প্ৰকৃততে স্বাধীন মত-ক এটাক আনটোৰ বিকল্প বুলি দেখুওৱাৰ প্ৰয়াস কৰে। ইয়াত সিদ্ধান্ত এনেকৈ লোৱা হয়: হয় ১+১=৩ বা ১+২=২, ১+১=৩ যিহেতু নহয় সেয়ে ১+২=২ হ’বই লাগিব। এইটোত তথ্য বিশ্লেষণ কৰি লগে লগে চোৱা হৈছে বাবে ভুলটৌ দেখা গৈছে। কিন্তু দৈনন্দিন ক্ষেত্ৰত ই বেলেগ বেলেগ ক্ষেত্ৰত দেখা দিয়ে। যেনে, নৰেন্দ্ৰ মোদী এগৰাকী দক্ষ প্ৰশাসক, কিন্তু নৰেন্দ্ৰ মোদী এগৰাকী উগ্ৰ হিন্দুবাদী। ইয়াৰে যিকোনো এটাৰ ভিত্তিতে নৰেন্দ্ৰ মোদী ভাল নে বেয়া বুলি সিদ্ধান্ত ল’বলৈ গ’লে ভুল হ’ব। এই দুয়োটা কথা একেসমতে মানি লৈ আপুনি নিজৰ সিদ্ধান্ত ল’ব লাগিব।\n১৩. Gambler’s Fallacy (জুৱাৰীৰ ভ্ৰান্তি): ইয়াত এনেকৈ ভবা হয় যে যাদৃচ্ছিক ঘটনা এটা এটা নিৰ্দিষ্ট নিয়মত বাৰে বাৰে ঘটি থাকিব। জুৱাৰীয়ে সাধাৰণতে এনেদৰে ভাৱে, এইবাৰ মোৰ ভাল পাত অহা নাই। ইয়াৰ পাছৰ বাৰ আহিব। বা এবাৰো মই জিকা নাই, এইবাৰটো জিকিম মই। এই্ ভ্ৰান্তিৰ এটা বঢ়িয়া প্ৰয়োগ: ৰোগীক চাই ডাক্তৰে ক’লে আপোনাৰ কপাল বেয়া যে এই ৰোগবিধ হ’ল, এইটো বেমাৰৰ অস্ত্ৰোপচাৰত এশজনৰ নিৰানব্বৈজন ৰোগীয়ে মৰে, কিন্তু আপোনাৰ কপাল ভাল, কাৰণ মই অপাৰেছন কৰোঁতে ইতিমধ্যে নিৰানব্বৈজন মৰিছে। আপুনি সেই লাকী এশ নম্বৰজন।\n১৪. Genetic Fallacy (উৎস বিচাৰ): কেতিয়াবা বক্তাৰ উৎস চায়েই বক্তব্য মানি লোৱা বা নাকচ কৰা হয়। যেনে, তাৰ দেউতাক আমাৰ ইয়াত গৰখীয়া আছিলহে, সি তাতকৈ বেছি কি জানিবহে! তাৰ মাক-দেউতাক আগতে আমেৰিকাত আছিল, সেয়ে যি কৈছে সিয়েই শুদ্ধ।\n১৫. Guilt By Association (বা Bad Company Fallacy): (সংগ দোষৰ ভ্ৰান্তি): ইয়াত সিদ্ধান্ত এটাক যি কেইজনে সমৰ্থন কৰে, তেওঁলোকক বেয়া পোৱাৰ বাবেই তেওঁলোকে সমৰ্থন কৰা মতকো সমৰ্থন নকৰে। ধৰি লওঁ, ক-খ-গ-ই কয়, ছোৱালী মানুহে যি ইচ্ছা তাকে পিন্ধিব লাগে। কিন্তু ঘ-ই ক-খ-গ গোটটোক বেয়া পায়। গতিকে ঘ-ৰ মতে ছোৱালীয়ে যি ইচ্ছা তাকে পিন্ধিব নালগে কাৰণ ক-খ-গ-ই সেইটো বিচাৰিছে। এই ভ্ৰান্তিৰ উদাহৰণ আমাৰ অকব-ত ভাৰতৰ ধৰ্মীয় ৰাজনীতিৰ কাণ্ড-কাৰখানাত সততে দেখিবলৈ পোৱা যায়।\n১৬. Hasty Generalization (Fallacy of Insufficient Statistics, Fallacy of Insufficient Sample, Leaping to A Conclusion, Hasty Induction.): তাৎক্ষণিক সিদ্ধান্ত গ্ৰহন। অকণমান তথ্যৰ ওপৰত ভিত্তি কৰি সিদ্ধান্ত লৈ লোৱা। যেনে, আপুনি যিকেইজনী ছোৱালী চিনি পায়, তাৰে যিকেইজনী মাজে মাজে দোকানলৈ গৈ চাও-মিন খাইছিল, তাৰে দুজনী দুদিনৰ ভিতৰতে কাৰোবাৰ লগত মনে মনে পলাই গৈ বিয়া পাতিলে। এতিয়া দেখোঁতাৰ মতে ‘চাও-মিন খালে ছোৱালী পলাই যায়। সেয়ে, ছোৱালীয়ে চাও-মিন খোৱা বন্ধ কৰিব লাগে’\n১৭. IgnoringaCommon Cause (Questionable cause): কেতিয়াবা ডাঙৰ তথ্যভিত্তিক বিশ্লেষণতো কোনো এটা কাৰকৰ এৰি থৈ গ’লে ভুল সিদ্ধান্ত লোৱা যাব পাৰে। যেনে, মাছ-মাংস খোৱা মানুহৰ হৃদ-ৰোগ বেছিকৈ হয়। কিন্তু ভালকৈ চালে দেখা যায়, যিসকলে মাছ-মাংসও বেছিকৈ খায় আৰু দৈহিক পৰিশ্ৰম নকৰে, তেওঁলোকৰহে হৃদযন্ত্ৰৰ ৰোগ হৈছে। প্ৰথমটো প্ৰমেয়ত দৈহিক পৰিশ্ৰমৰ অংশটো এৰি যোৱা হৈছিল।\n১৮. Middle Ground (Golden Mean Fallacy or Fallacy of moderation) মধ্যপন্থা: দুটা বিপৰীত মন্তব্যৰ মাজত অৱস্থান কৰাটো শুদ্ধ বুলি ভবা। যেনে, ভাৰতত অন্ন সুৰক্ষাৰ নামত এপইচাৰ খৰছ কৰিব নালাগে এটা মত, আনটো ভাৰতত অন্ন সুৰক্ষা আঁচনিখনত সকলো প্ৰকাৰৰ খাদ্য-দ্ৰৱ্য সুমুৱাব লাগে। দুটা এনে সম্পূৰ্ণ বিপৰীত মতৰ দোমোজাত মানুহে কেতিয়াবা মধ্যপন্থা এটা ভাল বুলি ভাবিব পাৰে। কিন্তু সদায়ে মধ্য পন্থা ভাল নহয়। যেনে, ভাৰতৰ ব্যৱস্থা সমাজতান্ত্ৰিক হ’ব নে পুঁজিবাদী হ’ব সেইটো সিদ্ধান্ত সঠিককৈ নোলোৱাৰ বাবে ভাৰতৰ অৰ্থনীতি কোনো ফালেই আগুৱাব ৰা নাছিল বুলি কোৱা হয়।\n১৯. Misleading Vividness (চকুৰ সন্মুখত থকা চাঞ্চল্য): মিডিয়া আদিৰ দ্বাৰা বহুল প্ৰচাৰিত ঘটনাবোৰ দেখি দেখি সেইটোকে নিয়ম বুলি ভবা। যেনে, ভাৰতত এতিয়া চাঞ্চল্য সৃষ্টিকাৰী বাতৰি হিচাপে পৰিৱেশিত বিভিন্ন নাৰী জনিত অপৰাধৰ বাবে সেয়া নাৰী-স্বাধীনতাৰ ফলশ্ৰূতি বুলি ভবা। যেনে, নাৰীসকল যদি ঘৰতেই থাকে, তেন্তে ধৰ্ষণ আদি হ’ব কেনেকৈ। কিন্তু এনে মত পোষণ কৰা ব্যক্তিয়ে ভাবি নেচায় যে নাৰীৰ বিৰূদ্ধে অপৰাধ আটাইতকৈ বেছি সংঘটিত হয় ঘৰতেই। কাকতত অহাখিনিয়ে ৰাস্তা-ঘাটত হোৱা।\n২০. Ad Hominem Abusive. (Personal attack) যেতিয়া প্ৰমাণৰ সলনি বক্তাৰ চৰিত্ৰ/কাম-কাজক লক্ষ্য কৰি আক্ৰমণ কৰা হয়। যেনে, ছোৱালী পলুৱাই অনাটোৱে আকৌ নাৰী স্বাধীনতাৰ কথা কয়।\n২১. Poisoning the Well (পুখৰীত আগতেই বিহ ঢালি থোৱা) ব্যক্তি এজনে তৰ্কত অংশগ্ৰহন কৰাৰ আগতেই তেখেতৰ বিষয়ে নীচ মন্তব্য কৰি তেখেতৰ বক্তব্য-ক দমাই ৰখা। যেনে, অ’ গুৱাহাটীলৈ গৈ আমাক পাহৰি যোৱা জনে আমাৰ গাঁৱৰ ভালৰ বাবে কি মন্তব্য দিয়ে শুনোচোন।\n২২. Description of Post Hoc (কাকতলীয় সংযোগ): দুটা ঘটনাৰ মাজৰ কাকতলীয় সংযোগক কাৰণ আৰু কাৰ্য বুলি ভুল কৰা। যেনে, যোৱাকাৰি এই পেনটোৰে লিখিছিলো, পৰীক্ষা ভাল নহ’ল। পেনটোৱেই কুলক্ষণীয়া।\n২৩. Questionable Cause (সন্দেহজনক কাৰণ): কেতিয়াবা দুটা ঘটনা একেসময়তে ঘটিলেও এট আনটোৰ কাৰণ নহ’বও পাৰে। যেনে, এই নতুন দানাখিনি খুউওৱাৰ পৰা গাখীৰ বেছিকৈ দিয়া হৈছে। কিন্তু নতুন দানাখিনিৰ লগতে কিজানি পাৰিপাশ্বৰ্কিত আন কিবা সাক-সলনি হোৱাৰ বাবে বেছিকৈ গাখীৰ দিব পাৰে।\n২৪. Red Herring (Wild Geese Chase শিয়াল খেদা!): যুক্তি তৰ্কৰ মাজতে অপ্ৰাসংগিক কথাৰ অৱতাৰণা কৰি মূল বিষয়ক পিছ পেলাই দিয়া। যেনে, ৰঙা চাহ খোৱা ভাল নে গাখীৰ দিয়া চাহ খোৱা ভাল এই বিতৰ্কখন কোনোবাই সুমুৱাই দিলে, ‘অসমৰ চাহ ভাল নহয়, দাৰ্জিলিঙৰ চাহৰ সোৱাদ বেছি’- ইয়াৰ পাছত তৰ্কখন দাৰ্জিলিঙৰ চাহ ভাল নে অসমৰ, তৰ্কটো সেই বিষয়লৈ গুচি গ’ল।\n২৫. Relativist Fallacy (Subjective fallacy মোৰ কাৰণে নহয়): কেতিয়াবা বক্তাই সামগ্ৰিক ভাৱে কথা এটা মানি লৈও নিজৰ ক্ষেত্ৰত প্ৰযোজ্য নহয় বুলি মানি নলয়। যেনে, ভিটামিন টেবলেট খোৱাতকৈ সদায় শাৰীৰিক পৰিশ্ৰম কৰাটো স্বাস্থ্যৰ পক্ষে ভাল, কিন্তু মোৰ হাতত সময় নাই। সেয়ে মই পৰিশ্ৰম নকৰোঁ, ভিটামিন ঔষ্ধকে খাম।\n২৬. Slippery Slope (পিছল গতি): কেতিয়াবা বক্তাই ইটো হ’লে সিটো হ’ব বুলি কোনো যুক্তি অবিহনেই ধৰি লয়, আৰু তাৰ আধাৰতে সিদ্ধান্ত লয়। যেনে, অসমত বহিৰাগত যদি এনেকৈ আহি থাকে, এদিন তেওঁলোকে আমাক মাৰি খেদি নিজেই ইয়াত নিগাজী হৈ বহিব। ইয়াত মাৰি-কাটি-খেদিবোৰ বক্তাই নিজে যোদ দি গৈছে। বহিৰাগত আহিলে মাৰিব-কাটিব বুলি আগতীয়া কোনো তথ্য নাই।\n২৭. Special Pleading (বিশেষাধিকাৰ লাভ): কিছুমান ক্ষেত্ৰতে বক্তাই নিজকে এটা বিশেষ শ্ৰেণীত ৰাখি সামগ্ৰিক ভাৱে মানি লোৱা কথা এটাৰ বিৰোধিতা কৰিব পাৰে। যেনে, মই এজন মন্ত্ৰী তেওঁ চবৰে সমান অধিকাৰৰ কথাই কয়, কিন্তু তেওঁৰ বাবে এক বিশেষ সুবিধা যে কাম-কাজবোৰ খৰটকীয়াকৈ হ’ব লাগে বাবে ৰাজপথত ট্ৰেফিক বন্ধ কৰি হ’লেও যাবলৈ দিয়ে। কিন্তু সদাসয় শুদ্ধ নহয় শুদ্ধ নহয়, অগুৰুত্বপূৰ্ণ কাম-কাজৰ বাবে মন্ত্ৰীক ট্ৰেফিক ৰখাই আগবাঢ়ি যাবলৈ সুবিধা দিয়া হোৱা নাই।\n২৮. Spotlight () এটা গোট-ৰ সকলোৱেই একে মনোবৃত্তিৰ বুলি ভাৱি ৰখা। যেনে, শ্ৰীমতী অমুক এগৰাকী নাৰীবাদী, কিন্তু তেওঁৰ মতে নাৰীয়ে বাহিৰা চব কাম-কাজ কৰিব পাৰিলেও ঘৰত নিজে ভাত ৰান্ধি পৰিয়ালক খুৱাব লাগে। তেওঁৰ বন্ধধসকলৰ মতে তেওঁ নাৰীবাদীয়েই নহয়, হ’লে সেইটো নক’লেহেঁতেন।\n২৯. Straw Man (পথাৰত আৰি দিয়া চং): কেতিয়াবা এজন বক্তাৰ কথাৰ বেলেগ অৰ্থ উলিয়াই, বা তেখেতে দিয়া তথ্যৰ সৰু ভুল এটাকে বিপৰীত বক্তাই খামুচি ধৰি থাকি, মূল বক্তাৰ কথাখিনি অপ্ৰাসাংগিক বা ভুল বুলি ক’ব খোজে। যেনে, কথাৰ মাজতে কোনোবাই ক’লে অসমৰ সামূহিক ঐক্যৰ বাবে আমি বেজবৰুৱাৰ ‘অ’ মোৰ আপোনাৰ দেশ’-ৰ ঠাইত সকলো জনগোষ্ঠীৰে ভাষা ব্যৱহাৰ কৰি এটা নতুন জাতীয় সংগীত ল’ব লাগে। সামূহীক মিলা-প্ৰীতিৰ বাবে তেখেতে আগবঢ়োৱা যুক্তি উপেক্ষা কৰি তেখেতে কিয় বেজবৰুৱাৰ আদৰ্শ নস্যাৎ কৰিব বিচাৰিছে, সেইটো লৈ বিপৰীত দল ব্যস্ত হৈ পৰিল।\n৩০. Two Wrongs MakeaRight (দুটা ভুলক শুদ্ধ বুলি দেখুওৱা), কেতিয়াবা নিজৰ ভুলটোকে আনজনে কৰিব বুলি ধৰি লৈ নিজে ভুল কৰি নিজকে শুদ্ধ বুলি ভাবি লয়। যেনে, ক আৰু খ-ৰ কাজিয়া লাগিল। এদিন খ-ৰ ঘৰৰ আগেৰে আহোঁতে খ-ই নিজৰ বন্ধুৰ লগ হৈ ক-ক পিটি দিলে। কাৰণ তাৰ মতে, ক-য়ো তাক সিহঁতৰ চুবুৰিত পালে পিটিলেহেঁতেন।\nযৌক্তিক ভ্ৰান্তিৰ বিৱৰণ ইয়াতে শেষ হ’ল। এতিয়া অকব-ৰ ক’ত কিমান এই ভুলবোৰ দেখা পায়, বিচাৰি থাকক!!\nভুল প্ৰশ্ন (উদ্দীপ তালুকদাৰ)\nসোণৰ ব্যৱসায়ীৰ কাৰচাঁজি (নিৰঞ্জন হাজৰিকা)\nজীৱনৰ অনুপম অনুভৱ (কৌস্তুভমণি শইকীয়া দত্ত)\nVal lagil.udaharan bor khub sundar hoise.


মূল্যবোধৰ সংকট - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা\t Apr 3, 2019 ত\nচিন্তাশীলতাৰ গভীৰতাই একোজন ব্যক্তিৰ ব্যক্তিত্বৰ শ্ৰেষ্ঠতা নিৰ্ণয়ত গুৰুত্বপূৰ্ণ ভূমিকা লয়। আনহাতে, চিন্তাশীলতাৰ বিকাশৰ বাবে মুক্ত চিন্তা-চৰ্চা কৰিব পৰাৰ পৰিৱেশ সমাজত থকাটো অপৰিহাৰ্য। সেইবাবেই আধুনিক যুগত মানৱ সমাজত চিন্তাশীলতাই যিমান গভীৰতা তথা ব্যাপকতা লাভ কৰিবলৈ সক্ষম হৈছে, যিটো তাৰ পূৰ্বৰ যুগবোৰত সম্ভৱ হোৱা নাছিল। যুক্তিবাদী আৰু মানৱতাবাদী চিন্তায়েই জন্ম দিছিল আধুনিক যুগৰ। তাৰ ভেটি আছিল ব্যক্তি স্বাধীনতা, যিটো অবিহনে এখন সমাজত মুক্ত চিন্তাৰ বিকাশ সম্ভৱ নহয়। ব্যক্তি স্বাধীনতা আৰু মুক্ত চিন্তাক গুৰি হিচাপে লৈ জন্ম হৈছিল আধুনিক গণতান্ত্ৰিক ৰাজনৈতিক মতাদৰ্শৰ।\nবৌদ্ধিকভাৱে যিহেতু যুক্তিবাদ আৰু মানৱতাবাদেই এই সমগ্ৰ ব্যৱস্থাটোৰ সৃষ্টিৰ মূল, সেয়ে গণতান্ত্ৰিক ৰাজনৈতিক মতাদৰ্শ সুস্থ-সবল হৈ থাকিবলৈ ই সেই ব্যৱস্থাৰ মৌলিক গুণখিনিৰ গৰাকী হৈ থাকিব লাগিব। গণতন্ত্ৰৰ ভাষা সদায়েই শালীন। গণতান্ত্ৰিক মত প্ৰকাশত অশালীনতাৰ স্থান নাই। যুক্তিবাদী বক্তব্য অশালীন ভাষাৰে প্ৰকাশ কৰিলে বক্তব্যৰ যুক্তিকেই সেই অশালীনতাই গ্ৰাস কৰে। বক্তব্যখিনি হৈ পৰে চেলেপু তথা অৰ্থহীন। নিৰ্বাচন অবিহনে এটা গণতান্ত্ৰিক ব্যৱস্থা চলাটো অসম্ভৱ। সেই নিৰ্বাচন প্ৰত্যক্ষ হ’ব পাৰে, পৰোক্ষ হ’ব পাৰে। বুৰ্জোৱা গণতান্ত্ৰিক হ’ব পাৰে, জনগণতান্ত্ৰিক হ’ব পাৰে। কেবিনেট ব্যৱস্থাৰো হ’ব পাৰে, ৰাষ্ট্ৰপতি ব্যৱস্থাৰো হ’ব পাৰে। কিন্তু যি ব্যৱস্থাৰেই নহওক, মত গ্ৰহণ যি পদ্ধতিৰেই নহওঁক- নিৰ্বাচন অপৰিহাৰ্য।\nআমাৰ দেশ কেবিনেট ব্যৱস্থাসম্পন্ন পাৰ্লামেন্টীয় বুৰ্জোৱা গণতন্ত্ৰ। একোখন চৰকাৰৰ কাৰ্যকাল পাঁচ বছৰীয়া। কেন্দ্ৰ, ৰাজ্য দুয়োটাতে সাধাৰণ পৰিস্থিতিত নিৰ্বাচন আহে পাঁচ বছৰৰ মূৰে মূৰে। বিশেষ পৰিস্থিতিৰ উদ্ভৱ হ’লে আহে উপ-নিৰ্বাচন, নিৰ্দিষ্ট সাংবিধানিক বিধি অনুযায়ী। মুঠৰ ওপৰত নিৰ্বাচনেই হওঁক, উপ-নিৰ্বাচনেই হওঁক, সময়মতে নিৰ্বাচন আহিবই লাগিব। ন’লে গণতান্ত্ৰিক ব্যৱস্থা নচলিব। দেশত এবাৰেই স্বৈৰাচাৰী শাসকে ১৯৭৫-৭৬ বৰ্ষত নিৰ্বাচন পতা নাছিল। তাৰ বাবে শিক্ষা সেই স্বৈৰাচাৰী শাসকবৰ্গক দেশৰ বিপুল সংখ্যাগৰিষ্ঠ ভোটাৰ ৰাইজে ১৯৭৭ৰ সাধাৰণ নিৰ্বাচনত দিছিল সেই স্বৈৰাচাৰী শাসকক শাসনৰ পৰা উৎখাত কৰি।\nভাৰতীয় গণতন্ত্ৰ মাথোন বিশ্বৰ সৰ্ববৃহৎ পুঁজিবাদী গণতন্ত্ৰ হিচাপেই প্ৰতিষ্ঠা লাভ কৰা নাছিল, লগতে বিশ্বৰ সবাতোকৈ বৃহৎ সংবিধানখনৰো গৰাকী হৈ প্ৰতিষ্ঠিত হৈছিল, যিখন সংবিধানত বিশ্বৰ সকলোবোৰ উন্নত গণতান্ত্ৰিক ৰাষ্ট্ৰৰ গণস্বাৰ্থৰ অনুকূলে থকা নীতি তথা ধাৰাবোৰক স্থান দিয়া হৈছিল। এইবোৰে ভাৰতৰ সংবিধানখনক বিশ্বশ্ৰেষ্ঠৰ শাৰীলৈ আনিছিল। কিন্তু কাগজে-কলমে সংবিধানখন যিমানেই চমৎকাৰ নহওঁক কিয় বাস্তৱ প্ৰয়োগত তাৰ চমৎকাৰিত্ব সম্পূৰ্ণ নিৰ্ভৰ কৰে গণ প্ৰতিনিধিসকলৰ চাৰিত্ৰিক গুণৰ ওপৰত। গণ প্ৰতিনিধি যদি অভদ্ৰ হয়, অশিষ্টাচাৰী হয়- তেন্তে সংবিধানৰ চমৎকাৰিত্ব কোনো কামত নাহে। গুণৰ গুণ গুণীয়েহে বুজে। প্ৰতিষ্ঠাকালত ৰাজনৈতিক নেতা-নেত্ৰীসকল কেনে শালীন মূল্যবোধৰ আছিল আৰু সম্প্ৰতি সেই মূল্যবোধলৈ কেনে ভয়ানক অৱক্ষয় আহিছে, সেইটো বেছিলৈ নগৈ অসমৰ দুটা নিৰ্বাচনী দৃষ্টান্তলৈ চকু দিলেই স্পষ্ট হৈ পৰে।\nখগেন বৰবৰুৱা অসমৰ বিপ্লৱী আন্দোলনৰ এটা জাকত জিলিকা নাম। বিমলাপ্ৰসাদ চলিহা ভাৰতৰ স্বাধীনতা আন্দোলনত অসমক নেতৃত্ব দিয়াসকলৰ মাজৰ এটা উজ্জ্বল নাম। ১৯৫৭চনত অনুষ্ঠিত হৈছিল দেশৰ দ্বিতীয়টো সাধাৰণ নিৰ্বাচন। অবিভক্ত শিৱসাগৰ জিলাৰ আমগুৰি বিধানসভা নিৰ্বাচনত আৰ চি পি আই দলৰ প্ৰাৰ্থী আছিল খগেন বৰবৰুৱা আৰু অবিভক্ত কংগ্ৰেছৰ দলৰ প্ৰাৰ্থী আছিল বিমলাপ্ৰসাদ চলিহা। তেওঁ যদিও চাহ বাগিচাৰ মালিক আছিল, কিন্তু সম্পূৰ্ণ গান্ধীবাদী জীৱন যাপন কৰিছিল। ইফালে, বৰবৰুৱাই সাধাৰণ শিক্ষকৰ চাকৰি কৰিছিল বেচৰকাৰী স্কুলত আৰু তেওঁৰ পাৰ্টিৰ আৰ্থিক সম্বলো অতি দুৰ্বল আছিল। তেওঁৰ নিৰ্বাচনী প্ৰচাৰ চলাবলৈ গাড়ীও নাছিল।\nচলিহা গাড়ীৰে নিজ নিৰ্বাচনী প্ৰচাৰৰ বাবে এখন সভালৈ যাওঁতে বৰবৰুৱাক বাটতে পাই নিজৰ গাড়ীত উঠাই নিছিল আৰু তেওঁৰ সমৰ্থকে সজা সভামণ্ডপ আৰু মাইক তেওঁৰ সভাপৰ পিচত প্ৰচাৰ চলাবলৈ বৰবৰুৱাক দিছিল। সেই নিৰ্বাচনত বৰবৰুৱা হৈছিল বিজয়ী! সেই কথাবোৰ আজিৰ প্ৰজন্মই সপোন বুলি ভাবিব। ভবাৰে কথা। আজিৰ নতুন বিজেপিৰ প্ৰাৰ্থীয়ে কংগ্ৰেছ প্ৰতিদ্বন্দ্বীক ‘বুঢ়া গৰু’ বুলি ঠাট্টা কৰা আজিৰ প্ৰজন্মই শুনিছে। সেই অশিষ্টাচাৰী প্ৰাৰ্থীজনৰ গুৰু হিচাপে জনাজাত অসমৰ বিজেপি ‘দাদা’ মন্ত্ৰীজনে মিত্ৰজোঁটৰ অগপক এতিয়াও নিৰ্বাচনী সভাত ঠাট্টা কৰিবলৈ এৰা নাই। ক্ষমতাৰ খঁকত অগপ নেতৃত্ব চুপ-চাপ আছে। এনে সুস্থ মূল্যবোধহীনবোৰৰ জনপ্ৰতিনিধি হোৱাৰ যোগ্যতা যে নাই, তাক ভোটাৰ ৰাইজে প্ৰমাণ কৰা উচিত।\n‘মোডীৰ সেনা’ বুলি কৈ বিপদত যোগী আদিত্যনাথ, নিৰ্বাচন আয়োগৰ জাননী উত্তৰ প্ৰদেশৰ মুখ্যমন্ত্ৰীলৈ\nকিমান পঢ়া কুইন ওজা? মেট্ৰিক নে এইচ.এছ পাছ, কোনটো সঁচা…


বুৰঞ্জীবোধ/ছুটীয়া ৰজাৰ কথা - ৱিকিউৎস\nবুৰঞ্জীবোধ/ছুটীয়া ৰজাৰ কথা\nকছাৰি ৰজাৰ কথা→\n11022বুৰঞ্জীবোধপদ্মনাথ গোহাঞি বৰুৱা১৯২৯\nলক্ষীম্‌পুৰ জিলাৰ উত্তৰ-পূব চুকত সোণগিৰি নামে এখন সৰু ৰাজ্য আছিল। তাহানিৰ বিদৰ্ভ নগৰ তাৰে ৰাজধানী। এতিয়া তাৰ নাম শদিয়া হৈছে। সোণগিৰিৰ আদিবাসীবিলাককে ছুটীয়া বোলে। সেই ছুটীয়া বংশৰ বীৰবল নামে এটা নিচেই টোকোনা মানুহ আছিল। তাৰ বৰ দুখ। ভাত-কপোৰৰ নাটনিত সি [ ৭৩ ] এদিনো মুখেৰে দিন নিয়াব নোৱাৰিছিল। সেই বাবে তাৰ পৰিয়ালত সুখ-শান্তি নাছিল। তাৰ বেজাৰতে বীৰবলৰ ৰাতিও টোপনি নাহে। পিচে, এদিন সি এটা সমাজিক দেখিলে। সেই সমাজিক মতে এজোপা গছৰ তলত সি ভালেমান ধন-সোণ পালে। তাৰ লগতে সি এখন ঢাল, এখন তৰোৱাল আৰু এটা সোণৰ মেকুৰিও পালে। সেই সম্পত্তি পোৱাৰ পাচত বীৰবলৰ দুখ গুচি সুখ হবলৈ ধৰিলে। তাৰ বলতে তেওঁ ছুটীয়া বংশৰ ভিতৰত এজন আঢ্যৱন্ত লোক হৈ উঠিল। সেই দেখি, সেই সম্পত্তি কুবেৰে দিয়া সম্পত্তি বুলি কোৱা হৈছিল।\nবীৰবলৰ সন্তান বুলিবলৈ এটি লৰা আছিল। লৰাটি বৰ ৰূপহ। তাৰ স্বভাৱ-চৰিত্ৰও বৰ ভাল। সেই দেখি, ৰূপে-গুণে ৰজিতা খুৱাই লৰাৰ নাম গৌৰনাৰায়ণ ৰখা হয়। গৌৰনাৰায়ণ ৰূপ-গুণত যেনেকৈ জিলিকিছিল, বুদ্ধি-পৰিশ্ৰমৰ বলতো তেওঁ তেনেকৈ উধাব পাৰিছিল। পিতাক ঢুকুৱাৰ পাচত, তেওঁ সেই “কুবেৰে দিয়া সম্পত্তি”ৰ গৰাকী হল। কিন্তু, সেই বুলি গৌৰনাৰায়ণ উধত্ নহল। তেওঁ ভাবি-চিন্তি ধীৰে-শাঁতে সেই সম্পত্তিৰ সজ ব্যৱহাৰ কৰিবলৈ ধৰিলে। তেনেকুৱা চলনৰ গুণতে তেওঁ ছুটীয়াৰ মাজত এজন অতি গণ্য-মান্য লোক হৈ উঠিল। আন কি, ছুটীয়াবিলাকে পাচলৈ তেওঁক ৰজা বুলি মানিবলৈ ধৰিলে। ১২২৩ খ্ৰষ্টাব্দত সঁচাসচিকৈয়ে ৰজা হৈ গৌৰনাৰায়ণে ছুটীয়া ৰাজ্যত ৰত্নপুৰ নামে এখন ৰাজধানী পাতিলে। তাৰ পাচত, তেওঁ ৰত্নধ্বজপাল নাম লৈ মহা সুখে ৰাজপাট খাবলৈ ধৰিলে। [ ৭৪ ] ৰত্নধ্বজৰ পাচত, ১২৬২ খ্ৰীষ্টাব্দত তেওঁৰ পুতেক বিজয়ধ্বজপাল ৰজা হয়। এই জনা ছুটীয়া ৰজাই কমতাপুৰৰ নীলধ্বজ ৰজাৰ জীয়েকক বিয়া কৰাই খেন বংশী ৰজাৰে সৈতে মিতিৰ পাতিছিল। বিজয়ধ্বজৰ পাচত, খ্ৰীঃ ১৩০৩ চনৰপৰা ১৪৫৩ চনলৈকে এই ডেৰ-শ বছৰৰ ভিতৰত সাত জন ৰজা হয়। তাৰ পাচত, ধৰ্ম্মধ্বজপাল ছুটীয়া ৰাজপাটত উঠে। তেওঁ এজন বৰ জ্ঞানী আৰু ধাৰ্মিক ৰজা আছিল। তেওঁৰ দিনত ছুটীয়া ৰাজ্যত চাৰিওফালে সুখ-শান্তি বাঢ়িছিল, আৰু প্ৰজা বৰ সুখেৰে আছিল।\nসাধনী বৰ ৰূপহী আৰু গুণৱতী ছোৱালী আছিল। তেওঁ পিতৃ-মাতৃ আৰু গুৰুজনক বৰ ভক্তি কৰিছিল। গৃহ-নীতিৰ লগে লগে তেওঁ ৰাজনীতিও শিকিছিল। বয়সৰ লগে লগে সাধনীৰ ৰূপ- গুণৰ জেউতি চৰিবলৈ ধৰিলে। তেওঁৰ ৰূপ আৰু গুণৰ কথা দেশে-বিদেশে বিয়পি পৰিল। পিচে, সাধনী যুৱতী হলত পিতাকে তেওঁৰ সয়ম্বৰ পাতিলে। সয়ম্বৰৰ এই পণ আছিল যে, যেয়ে একেপাত কাঁড়েৰে পাল-শ-দিয়া মৈদামৰ ওপৰত খৰ্‌তকীয়াকৈ লৰি ফুৰা কেৰ্কেটুৱা এটা শালি মাটিত পেলাবহি, তেওঁকে সাধনীয়ে [ ৭৫ ] স্বামী বৰণ কৰিব। নান ঠাইৰপৰা অনেক ৰজা, ৰাজকোঁৱৰ, বিষয়া, বীৰ আদি সয়ম্বৰত উপস্থিত হলহি; কিন্তু কেৱে কৃতকাৰ্য্য হব নোৱাৰিলে। শেহান্তৰত নিতাই নামে টোকোনা ছুটীয়া লৰা এটাই সয়ম্বৰৰ পণমতে কেৰ্কেটুৱাটো একেপাত কাঁড়েৰে শালি মাটিত পেলালে। সকলোৱে দেখি বিস্ময় মানিলে। সকলোৱে মুখে মুখে কবলৈ ধৰিলে যে, ধৰ্ম্মধ্বজ ৰজাৰ পণ অথলে গল! সাধনী হেন ৰজাৰ জীয়াৰীয়ে টোকোনা ছুটীয়া লৰাক কেতিয়াও স্বামী বৰণ নকৰে। ধৰ্ম্মধ্বজ ৰজাও সেই আশঙ্কাত বিমোৰ হল। কিন্তু, সাধনীয়ে তেনেবোৰ ভাব মনলৈকে নানিলে। পিতৃৰ প্ৰতিজ্ঞা কেনেকৈ ৰক্ষা পৰিব, তেওঁ তালৈহে চালে। তেওঁ হৰিষ চিতেৰে সেই ছুটীয়া লৰাক বৰ-মালা পিন্ধাই স্বামী বৰণ কৰিলে। সাধনীৰ এনে অসাধাৰণ পিতৃভক্তি দেখি সকলোৱে ধন্য ধন্য কৰিবলৈ ধৰিলে। ধৰ্ম্মধ্বজ ৰজাও জীয়েকৰ পিতৃভক্তিত মোহিত হল। তেওঁ সেই সয়ম্বৰ-সভাতে নিজে নিজৰ মূৰৰপৰা মুকুট খহাই জোৱাঁয়েকৰ মূৰত পিন্ধাই দিলে! আৰু, সেই বিৰাট সভাৰ আগত তেওঁ ঘোষণা কৰিলে যে, সেই দিনাৰপৰা তেওঁ ৰজা ভাগিল, ছুটীয়াৰ ৰাজপাটত তেওঁৰ জোৱাঁয়েক সাধনীৰ স্বামীৰহে অধিকাৰ হল। তাৰ পাচত, সেই ছুটিয়া লৰা নীতিপাল নামে ছুটীয়া ৰাজ্যৰ ৰজা হল।\nৰজা হৈ নীতিপালে আগৰ সমনীয়া সামান্য মানুহবিলাকক ৰজাঘৰীয়া বিষয়া পাতিবলৈ ধৰিলে। আৰু সিহঁতৰ সঙ্গত পৰি তেওঁ নানা অনীতি-ধৰম কৰিবলৈ ধৰিলে। পাচলৈ তেওঁৰ [ ৭৬ ] সেই আচৰণত প্ৰজাৰ হাহাকাৰ লাগি উঠিল। সাধনী ৰাণীয়ে বহু প্ৰবন্ধেও নীতিপালক সজ বাটলৈ আনিব নোৱাৰিলে। পিছে, ৰজাৰ অন্যায় আচৰণত যে ছুটীয়া ৰাজ্যৰ দুৰৱস্থা হৈছে, এই কথা আহোম ৰজাৰ কাণত পৰিলগৈ। তেতিয়া আহোম ৰাজপাটত স্বৰ্গনাৰায়ণ ৰজা আছিল। সেই ছেগতে স্বৰ্গদেৱে ১৫০০ খ্ৰীষ্টাব্দ কন্‌চেং বৰপাত্ৰগোহাঞি ডাঙ্গৰীয়াক সৈন্য-সামন্তৰে সৈতে পঠিয়াই ছুটীয়া ৰাজ্য আক্ৰমণ কৰালে। দুয়োপক্ষৰ মাজত তয়াময় ৰণ লাগিল। শেহত নীতিপাল ৰণত পৰিল। সাধনী ৰাণীয়ে শত্ৰুৰ হাতত বন্দী হোৱাৰ আশঙ্কাত আপোনা-আপুনি দেহত্যাগ কৰিলে। ইমানতে ছুটীয়াৰ দিন অন্ত পৰিল। ছুটীয়া ৰাজ্য আহোম ৰাজ্যৰ লগত মিল হল।\n"https://as.wikisource.org/w/index.php?title=বুৰঞ্জীবোধ/ছুটীয়া_ৰজাৰ_কথা&oldid=27855"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৮ মে' ২০১৯ তাৰিখে ২০:৩০ বজাত সলনি কৰা হৈছিল।


third lockdown in india what govt planning and what experts say– News18 assam\nLockdown in India: দেশত হ'ব নেকি তৃতীয়টো লকডাউন? হ'লে কি হ'ব ইয়াৰ ফৰ্মূলা, জানক কি কয় বিশেষজ্ঞই?\nLockdown in India: তৃতীয় লহৰৰ কোৰোণা সংক্ৰমণে পৰিস্থিতি ভয়াৱহ কৰি তুলিছে। এনে সময়ত সকলোৰে কৈতুহলহৈছে যে দেশত আকোৌ লকডাউন হ'ব নেকি?\nকৰোনা ভাইৰাছৰ তৃতীয় ঢৌ পাঁচগুণ দ্ৰুতগতিত বিয়পি আছে। দেশৰ সাতখন ৰাজ্যত সংক্ৰমণে বিস্ফোৰক ৰূপ ধাৰণ কৰিছে। অমিক্ৰনৰ দ্ৰুত সক্ৰমণে দেশত আকৌ লকডাউন হ'ব নেকি সেই কৌতূহলৰ সৃষ্টি কৰে। দেশৰ সাতখন ৰাজ্যৰ R ভেল্যু ৩ৰ ওপৰত আছে অৰ্থাৎ কোৰোণাৰ পৰিস্থিতি বিস্ফোৰক পৰ্যায়ত আছে। যদি আপুনি দেশৰ আগৰ দুটা লকডাউনৰ প্ৰতি লক্ষ্য কৰে তেন্তে তেতিয়াৰ তুলনাত দেশৰ পৰিস্থিতি অধিক বেয়া হৈ আহিছে। প্ৰশ্ন উত্থাপিত হয় যে দেশত তৃতীয়বাৰৰ বাবে লকডাউনৰ আশংকা আছে নেকি। চৰকাৰে তৃতীয় লকডাউনৰ বাবে প্ৰস্তুতি চলাই আছে নেকি? অৱশ্যে এই ক্ষেত্ৰত চৰকাৰৰ ৰণনীতি কি হ'ব? কোৰোণাৰ সৈতে মোকাবিলা কৰিবলৈ চৰকাৰৰ প্ৰস্তুতি কি?\nযশোদা হাস্পতালৰ চিকিৎসক পি এন অৰোৰাই কয় যে দেশত স্বাস্থ্য আন্তঃগাঁথনি শক্তিশালী কৰা হৈছে। কোৰোণাৰ দ্বিতীয় ঢৌ আৰু প্ৰথম ঢৌৰ পিছত দেশৰ স্বাস্থ্য সেৱা শক্তিশালী হৈছে। আজি দেশত প্ৰায় 18.03 লাখ আইলোলেচন বিচনা সাজু হৈ আছে। ইয়াৰ উপৰিও 1.24 লাখ ICU বিচনা আছে। দেশত ৩.২৩৬টা অক্সিজেন পইণ্ট আছে। ক্ষমতা হৈছে 3,783 মেট্ৰিক টন। কেন্দ্ৰই ৰাজ্য চৰকাৰক ১.১৪ লাখ অক্সিজেন কনচেণ্ট্ৰেটৰ প্ৰদান কৰিছে। ১৫০ কোটি ভেকছিনৰ পালি দিয়া হৈছে। জনসংখ্যাৰ ৬৪ শতাংশই এটা পালি লাভ কৰিছে আৰু ৪৬ শতাংশ লোকে ভেকছিনৰ দুটা পালি লাভ কৰিছে। দেশখনত তীব্ৰ লকডাউন হোৱাৰ সম্ভাৱনা নাই। অৱশ্যে, কেইখনমান ৰাজ্যক বাদ দি, পৰিস্থিতি নিয়ন্ত্ৰণত আছে। লকডাউন পৰিহাৰ কৰিবলৈ, আমি চৰকাৰৰ নিৰ্দেশনা আৰু পৰামৰ্শবোৰ কঠোৰভাৱে অনুসৰণ কৰিব লাগিব। কোৰোণা প্ৰটোকল কঠোৰভাৱে অনুসৰণ কৰিব লাগিব।\nকোৰোণাৰ তৃতীয় লহৰে ভয়াৱহ ৰূপ ধাৰণ কৰাৰ সময়তে অসম, মধ্য প্ৰদেশ, ৰাজস্থান, উত্তৰ প্ৰদেশ, দিল্লী, মহাৰাষ্ট্ৰ আৰু গুজৰাটকে ধৰি প্ৰায় কেইখন ৰাজ্যতে নিশা কাৰ্ফিউ জাৰি কৰা হৈছে। অসমত সমগ্ৰ ৰাজ্যত পঞ্চম শ্ৰেণীলৈ আৰু কামৰূপ মহানগৰত অষ্টম শ্ৰেণীলৈ পাঠদান বন্ধ ৰখা হৈছে। ৫০ শতাংশ উপস্থিতিৰ সৈতে মধ্য প্ৰদেশৰ বিদ্যালয় আৰু মহাবিদ্যালয়সমূহত অন্যান্য নিষেধাজ্ঞা আৰোপ কৰা হৈছে। উত্তৰ প্ৰদেশত অষ্টম শ্ৰেণীলৈকে বিদ্যালয় সমূহ বন্ধ কৰি দিয়া হৈছে। ৰাজহুৱা স্থান আৰু অনুষ্ঠানত ২০০ জন লোকক অনুমতি দিয়া হৈছে। দিল্লীত বিদ্যালয় আৰু মহাবিদ্যালয় বন্ধ আছে। চৰকাৰী কাৰ্যালয়ত ঘৰৰ পৰা কাম প্ৰদান কৰা হৈছে। দিল্লীত আনকি ব্যক্তিগত কাৰ্যালয় সমূহো বন্ধ ৰাখি ঘৰৰ পৰা কাম কৰাৰ নিৰ্দেশ দিয়া হৈছে। গুজৰাটত বিদ্যালয় আৰু মহাবিদ্যালয় খোলা আছে কিন্তু ৰাজহুৱা স্থানত প্ৰমাণীকৰণ বাধ্যতামূলক কৰা হৈছে। এই সকলোবোৰ ব্যৱস্থাই অমিক্ৰন নিয়ন্ত্ৰণ কৰাত সহায় কৰিব।\nকেন্দ্ৰীয় চৰকাৰৰ প্ৰথম লকডাউনলৈ লক্ষ্য কৰিলে দেখা যায় লকডাউন হোৱাৰ সম্ভাৱনা কিমান? সংক্ৰমণৰ গতিলৈ লক্ষ্য কৰিলে কোৰোণাৰ ক্ষেত্ৰত আগতে কেতিয়াও এনে বৃদ্ধি হোৱা দেখা নাছিল। সেয়েহে যদি আপুনি প্ৰথমটো লকডাউন ফৰ্মুলা অনুসৰি যায় তেন্তে সেই হিচাপত কেন্দ্ৰীয় চৰকাৰে এতিয়ালৈকে লকডাউন আৰোপ কৰা উচিত আছিল। ই সংক্ৰমণৰ গতি নিয়ন্ত্ৰণ কৰিব। তৃতীয় ঢৌৰ সময়ত কোৰোনা সংক্ৰমণৰ ঘটনা ১৮ গুণ বৃদ্ধি পাইছে কিন্তু পৰিস্থিতি এতিয়াও নিয়ন্ত্ৰণত আছে। চিকিৎসালয়লৈ ৰোগীৰ সোঁত কম হোৱাৰ বাবে চৰকাৰে সকাহ পাইছে। কিন্তু এই পৰ্যন্ত চৰকাৰে লকডাউনৰ চিন্তা কৰা নাই।\nFirst published: January 12, 2022, 09:25 IST\ncorona india updatecoronavirusCovid19COVID19 IndiaLockdown


Rabeyog Dsr in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nRabeyog Dsr ৰ লাভ আৰু ব্যৱহাৰসমূহ- Rabeyog DSR Benefits & Uses in Assamese- Rabeyog Dsr ar laabh aaru byavaharsamuh\nRabeyog Dsr ৰ পালি আৰু সেয়া কেনেদৰে ল'ব- Rabeyog DSR Dosage & How to Take in Assamese - Rabeyog Dsr ar paali aaru xeya kenedore lobo\nRabeyog Dsr ৰ পাৰ্শ্চক্ৰিয়াসমূহ- Rabeyog DSR Side Effects in Assamese- Rabeyog Dsr ar parshwakriyasamuh\nRabeyog Dsr সংক্ৰান্ত সতৰ্কতাবাণীসমূহ- Rabeyog DSR Related Warnings in Assamese- Rabeyog Dsr xonkranta xatarkatabanisamuh\nঅইন দৰৱৰ সৈতে Rabeyog Dsrৰ গুৰুতৰ ক্ৰিয়া-প্ৰতিক্ৰিয়া- Severe Interaction of Rabeyog DSR with Other Drugs in Assamese- Oinor xoite Rabeyog Dsr ar gurutor kriya-pratikriya\nRabeyog Dsr মতভেদসমূহ- Rabeyog DSR Contraindications in Assamese- Rabeyog Dsr nishedhsamuh\nRabeyog Dsr ৰ বিষয়ে সততে সোধা প্ৰশ্নসমূহ- Frequently asked Questions about Rabeyog DSR in Assamese- Rabeyog Dsr ar bikhoye satate xodha prashnasamuh\nখাদ্য আৰু মদৰ সৈতে Rabeyog Dsr ক্ৰিয়া-প্ৰতিক্ৰিয়া- Rabeyog DSR Interactions with Food and Alcohol in Assamese- khadya aaru modor xoite Rabeyog Dsr kriya-pratikriya\nRabeyog Dsr ৰ লাভ আৰু ব্যৱহাৰসমূহ - Rabeyog DSR Benefits & Uses in Assamese - Rabeyog Dsr ar laabh aaru byavaharsamuh\nRabeyog Dsr তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRabeyog Dsr ৰ পালি আৰু সেয়া কেনেদৰে ল'ব - Rabeyog DSR Dosage & How to Take in Assamese - Rabeyog Dsr ar paali aaru xeya kenedore lobo\nRabeyog Dsr-ৰ উপাদানসমূহ - Rabeyog DSR Active Ingredients in Assamese - Rabeyog Dsr-ar upadaansamuh\nRabeyog Dsr ৰ পাৰ্শ্চক্ৰিয়াসমূহ - Rabeyog DSR Side Effects in Assamese - Rabeyog Dsr ar parshwakriyasamuh\nগৱেষণাৰ ভিত্তিত, Rabeyog Dsr ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRabeyog Dsr সংক্ৰান্ত সতৰ্কতাবাণীসমূহ - Rabeyog DSR Related Warnings in Assamese - Rabeyog Dsr xonkranta xatarkatabanisamuh\nRabeyog Dsr-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRabeyog Dsr-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Rabeyog Dsr কি প্ৰভাৱ দেখা গৈছে?\nযকৃতত Rabeyog Dsr কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Rabeyog Dsr ৰ কি প্ৰভাৱ দেখা গৈছে?\nঅইন দৰৱৰ সৈতে Rabeyog Dsrৰ গুৰুতৰ ক্ৰিয়া-প্ৰতিক্ৰিয়া - Severe Interaction of Rabeyog DSR with Other Drugs in Assamese - Oinor xoite Rabeyog Dsr ar gurutor kriya-pratikriya\nRabeyog Dsr তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRabeyog Dsr মতভেদসমূহ - Rabeyog DSR Contraindications in Assamese - Rabeyog Dsr nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Rabeyog Dsr লোৱা অনুচিত যাতে -\nRabeyog Dsr ৰ বিষয়ে সততে সোধা প্ৰশ্নসমূহ - Frequently asked Questions about Rabeyog DSR in Assamese - Rabeyog Dsr ar bikhoye satate xodha prashnasamuh\nএই Rabeyog Dsr-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Rabeyog Dsr ক্ৰিয়া-প্ৰতিক্ৰিয়া - Rabeyog DSR Interactions with Food and Alcohol in Assamese - khadya aaru modor xoite Rabeyog Dsr kriya-pratikriya\nখাদ্য আৰু Rabeyog Dsrৰ ক্ৰিয়া-প্ৰতিক্ৰিয়া\nমদ আৰু Rabeyog Dsrৰ মাজৰ প্ৰতিক্ৰিয়া


সদস্য বাৰ্তা:Mridul Singha Phukan - অসমীয়া ৱিকিপিডিয়া\nসদস্য বাৰ্তা:Mridul Singha Phukan\nনমস্কাৰ, Mridul Singha Phukan\nদীপাংকৰ চেতিয়া? 17:01, 18 নৱেম্বৰ 2013 (UTC)\n1 ২০২১ চনৰ ৱিকিমিডিয়া ফাউণ্ডেচন নিৰ্বাচনৰ বাবে মনোনয়ন আহ্বান\n5 দক্ষিণ এছীয় সম্প্ৰদায়ৰ সৈতে প্ৰাৰ্থীসকলৰ মুখামুখি অনুষ্ঠান\n7 ছেপ্টেম্বৰ মাহৰ মনৰ কথা\n8 এই মাহৰ ৱিকিপিডিয়ান\nপ্ৰিয় Mridul Singha Phukan,\nঅসমীয়া ৱিকিপিডিয়াত আপোনাৰ অক্লান্ত অৱদানৰ বাবে কৃতজ্ঞতা জনাই এই সামান্য পদকটি আগবঢ়ালোঁ। আশা কৰোঁ আপুনি আগলৈও এই প্ৰকল্পক সমৃদ্ধিশালী কৰাৰ নিঃস্বাৰ্থ প্ৰয়াস কৰি থাকিব। -অসমীয়া ৱিকিপিডিয়া সমাজ\nঅশেষ ধন্যবাদ জনালোঁ। অনুপ্ৰাণিত হলোঁ। Mridul Singha Phukan, M.Sc., UGC NET 17:18, 8 July 2021 (ইউ.টি.চি.)\nদক্ষিণ এছীয় সম্প্ৰদায়ৰ সৈতে প্ৰাৰ্থীসকলৰ মুখামুখি অনুষ্ঠান[সম্পাদনা কৰক]\nআপুনি নিশ্চয় জ্ঞাত যে ৱিকিমিডিয়া ফাউণ্ডেশ্যনৰ প্ৰশাসন পৰিচালনা কৰা বোৰ্ড অফ ট্ৰাষ্ট্ৰীজৰ ৪খন আসনৰ বাবে নিৰ্বাচন প্ৰক্ৰিয়া চলি আছে। অহা ৪ আগষ্টৰ পৰা ১৭ আগষ্টলৈ উক্ত আসন কেইখনৰ বাবে ভোটদান অনুষ্ঠিত হ’ব। বিশ্বৰ বিভিন্ন দেশৰ পৰা নিৰ্বাচনত অৱতীৰ্ণ হোৱা মুঠ ২০জন প্ৰাৰ্থীয়ে ৩১ জুলাই ২০২১ তাৰিখ, শনিবাৰে ভাৰতীয় সময় আবেলি ৪.০০ বজাৰ পৰা ৬.৩০ বজালৈ (আন্তঃৰাষ্ট্ৰীয় মান সময় ১০.৩০ বজাৰ পৰা ১৩.০০ বজালৈ) দক্ষিণ এছীয় আৰু ই.এচ.ই.এ.পি. সম্প্ৰদায়ৰ সৈতে মুখামুখি হ’ব। এই অনুষ্ঠানত আপুনিও অংশগ্ৰহণ কৰিব পাৰে আৰু প্ৰাৰ্থীসকলৰ প্ৰতি কিবা প্ৰশ্ন থাকিলে সুধিব পাৰে।\nমুখামুখি অনুষ্ঠানত অংশগ্ৰহণ কৰিবলৈ অনুগ্ৰহ কৰি এই প্ৰপত্ৰখন পূৰাওক। বিশদ বিবৰণৰ বাবে মেটাৰ এই পৃষ্ঠাটো চাওক।\nআপোনাক জনাবলৈ পাই সুখী হৈছো যে ২০২১ চনৰ ৱিকিমিডিয়া ফাউণ্ডেচন বোৰ্ড অফ ট্ৰাষ্টীজ নিৰ্বাচনত ভোটদান কৰিবলৈ আপুনি যোগ্যতা অৰ্জন কৰিছে। ইতিমধ্যে ১৮ আগষ্টৰ ০০:০০ বজাৰ (আন্তঃৰাষ্ট্ৰীয় মান সময়) পৰা নিৰ্বাচন আৰম্ভ হৈছে আৰু ই ৩১ আগষ্টৰ ২৩:৫৯ বজালৈ (আন্তঃৰাষ্ট্ৰীয় মান সময়) চলিব। ৱিকি-সম্প্ৰদায়ৰ ভোটেৰে এই বছৰ চাৰিখন আসনৰ বাছনি হ'ব। আশা কৰো, আপোনাৰ ভোটাধিকাৰ সাবস্ত্য কৰিব আৰু অধিক বিবিধতা আৰু দক্ষতাসম্পন্ন এখন ট্ৰাষ্টী বোৰ্ড গঠন কৰাত বিশেষ ভূমিকা লব।\nটোকা: ভোটাৰসকলৰ মাজত সজাগতা সৃষ্টি কৰিবলৈ কৰা প্ৰয়াসৰ অংশ হিচাপে আপুনি এই বাৰ্তাটো লাভ কৰিছে। [উত্তৰ দিয়ক]\nছেপ্টেম্বৰ মাহৰ মনৰ কথা[সম্পাদনা কৰক]\nঅগ্ৰজ, আপোনাক ছেপ্টেম্বৰ মাহৰ ৱিকিপত্ৰিকাৰ মনৰ কথা লিখিবলৈ হোৱাটচ্ আপ গ্ৰুপত আহ্বান জনাইছিলোঁ যদিও আপোনাৰ পৰা কোনো প্ৰত্যুত্তৰ নোপোৱাত পুনৰ ইয়াৰ দ্বাৰা আপোনালৈ আহ্বান জনোৱা হ'ল। অনুগ্ৰহ কৰি ১ ছেপ্টেম্বৰৰ ভিতৰত লিখি পত্ৰিকাত প্ৰকাশ কৰিব বুলি আশা কৰিলোঁ। -Nayan j Nath (বাৰ্তা) 18:56, 31 August 2021 (ইউ.টি.চি.)[উত্তৰ দিয়ক]\nএই মাহৰ ৱিকিপিডিয়ান[সম্পাদনা কৰক]\nঅভিনন্দন! জনাবলৈ পাই সুখী হৈছোঁ যে, যোৱা মাহত অসমীয়া ৱিকিপিডিয়াৰ সদস্যসকলে কৰা সম্পাদনাৰ সংখ্যা আৰু সেইবোৰৰ গুৰুত্বৰ ওপৰত ভিত্তি কৰি আপোনাক "এই মাহৰ ৱিকিপিডিয়ান" সন্মানেৰে বিভূষিত কৰা হৈছে। আশা কৰোঁ অসমীয়া ৱিকিপিডিয়া প্ৰকল্পলৈ আপোনাৰ অমূল্য অৱদানৰ ধাৰা অব্যাহত থাকিব। আপোনাৰ সুন্দৰ ভৱিষ্যতৰ কামনাৰে-\n- -𝕂𝕦𝕝𝕕𝕙𝕒𝕣 ℝ𝕒𝕓𝕙𝕒𝕋𝕒𝕝𝕜- 14:38, 1 October 2021 (ইউ.টি.চি.)[উত্তৰ দিয়ক]\nআন্তৰিক ধন্যবাদ জনাইছোঁ, ৱিকিপিডিয়াত অধিক কাম কৰি যাবলৈ অনুপ্ৰাণিত হ'লোঁ। Mridul Singha Phukan, M.Sc., UGC NET 15:12, 1 October 2021 (ইউ.টি.চি.)\n"https://as.wikipedia.org/w/index.php?title=সদস্য_বাৰ্তা:Mridul_Singha_Phukan&oldid=302410"ৰ পৰা অনা হৈছে\nএই পৃষ্ঠাখন ০১ অক্টোবৰ, ২০২১ তাৰিখে ২০:৪২ বজাত অন্তিম সংশোধন কৰা হৈছিল।


হেঁপাহৰ ঘৰখন - সাহিত্য ডট অৰ্গ\nখট্ খট্ খট্ ……. গছডালৰ নিৰ্দিষ্ট অংশটোত অবিৰাম খুঁটিয়াই গৈছে দুয়োটাই। ক’লৈকো চাবৰ সময়ে নাই এটাৰো। যিমান পাৰে সোনকালে ঘৰখন তৈয়াৰ কৰি ল’ব লাগে। তাইৰ গৰ্ভত থকা কণীকেইটাক উপযুক্ত পৰিবেশ এটা দিব লাগে। সিহঁতৰ প্ৰথম সন্তানকেইটাক পৃথিৱীৰ মুখ দেখুৱাব লাগে! সেয়ে, কাৰো উপস্থিতি গ্ৰাহ্য নকৰাকৈ দুয়োটা ব্যস্ত সিহঁতৰ হেঁপাহৰ ঘৰখন তৈয়াৰ কৰাত। ঘৰতে থাকোঁ বা কৰ্মস্থলিতে থাকোঁ, ৰাতিপুৱা শুই উঠি এপাক ফুৰি অহাটো মোৰ অভ্যাস। ব’হাগ বিহুৰ বতৰ। পুৱা শুই উঠি গাঁৱৰ ৰাষ্টাৰে গৈ থাকোঁতে দৃশ্যটো দেখি অভিভূত হৈয়ে পৰিলোঁ। এহালী সোণালী পিঠিয়া বাঢ়ৈটোকা চৰাই ( Leser golden back woodpecker ) । গছজোপাৰ ফোঁপোলা ডাল এটাত খুঁটিয়াই আছে। কি যে সুন্দৰ চৰাই দুটা! অসমৰ হাবি বননিত কেইবাটাও প্ৰজাতিৰ বাঢ়ৈটোকা বা কাঠৰোকা চৰাই দেখিবলৈ পোৱা যায়। কিন্তু, সহজেই গাৱঁৰ বাৰীবোৰত দেখিবলৈ পোৱা বাঢ়ৈটোকা দুবিধ হ’ল গোলাপী বুকুৱা বাঢ়ৈটোকা ( Fulvous breasted woodpecker ) আৰু সোণালী পিঠিয়া বাঢ়ৈটোকা ( Leser golden back woodpecker)। গোলাপী বুকুৱা বাঢ়ৈটোকা চৰাইৰ দেহৰ ৰঙ ক’লা বগা । ইহঁতৰ ডেউকা আৰু পিঠিৰ ৰং ক’লা, লগত শাৰী শাৰী কৈ বগা ফুট ফুট থকা। তলৰ অংশ বুলবুলি চৰাইৰ দৰে ৰঙা ৰঙৰ। ইহঁত আকাৰত প্ৰায় বুলবুলি চৰাইৰ সমান। সোণালী পিঠিয়া বাঢ়ৈটোকা চৰাই দেখিবলৈ অতি ধুনীয়া। ডেউকা আৰু পিঠিৰ ৰং উজ্জ্বল সোণালী বৰণৰ। বুকুৰ ৰঙ ক’লা বগা। ইহঁত আকাৰত প্ৰায় শালিকা চৰাইৰ সমান। মুৰত এটা টিকটিকিয়া ৰঙা ৰঙৰ ফুল থাকে। দেখিবলৈ মতা, মাইকী দুয়োটা প্ৰায় একেই। কেৱল মাত্ৰ মতাটোৰ মূৰৰ তেজৰঙা ফুলটো ঠোঁটলৈকে আছে। বাঢ়ৈটোকা চৰাইবোৰে সাধাৰণতে শুকান তামোল, নাৰিকলগছৰ ডাল আদিত খট্ খট্ কৈ খুঁটিয়াই থকা দেখা যায়। ইহঁতে গছৰ ধোন্দত থকা পোক–পৰুৱা, পলু আৰু কিছুমান গছৰ গুটি আদি খায়। চ’ত–ব’হাগ মাহত ইহঁতে মিলিত হৈ প্ৰজনন কৰে। গছৰ শুকান ডালত ইহঁতে টান চোকা ঠোঁটেৰে ফুটা কৰি বাহ সাজে।\nচৰাই হাললৈ চাই ভাবিলোঁ, কিমান কষ্ট কৰি চৰাইহাল ব্যস্ত হৈ আছে সিহঁতৰ হেঁপাহৰ ঘৰখন সজাত। হয়তো, বহু কেইজোপা গছত খুঁটিয়াই খুঁটিয়াই চেষ্টা কৰাৰ পিছত এই গছজোপাৰ ফোঁপোলা অংশটো সিহঁতে বিচাৰি পাইছে নিজৰ হেঁপাহৰ ঘৰখন তৈয়াৰ কৰিবলগীয়া ঠাইডোখৰ, ঠিক যেনেকৈ মানুহে নিজৰ পচন্দমতে ঘৰ এখন কৰিবলৈ মাটি এটুকুৰা বিচাৰি লয়। মানুহে যেনেকৈ মাটিৰ সুবিধা, অসুবিধা চাই থাকে, সিহঁতে সেইবোৰ চোৱা নাই। চৰাই–চিৰিকতিৰ বিষয়ে সামান্য জানো বাবে সিহঁতৰ প্ৰতি মনোযোগ নিদিয়া যেন দেখুৱাই আঁতৰি আহিলোঁ। তথাপিও,মনটো বৰ ভাল লগা নাছিল কাৰণ সিহঁতে তৈয়াৰ কৰাত ব্যস্ত হৈ থকা ঘৰখন ৰাস্তাৰ পৰা বৰ বেছি দূৰত নহয়। চৰাইহালে হয়তো এইবাৰ প্ৰথম প্ৰজনন কৰিছে। নহ’লে, সাধাৰণতে ৰাস্তাৰ ইমান দাঁতিত সিহঁতে বাহ নাসাজে। বাহটোত অসাধু লোকৰ চকু নপৰিলেই হ’ল! তাতে, ভগৱানেও সিহঁতক ইমান সুন্দৰ সোণালী ৰঙৰে বোলাই দিছে যে সিহঁতক দূৰৰ পৰাই দেখা যায়। ইমান সুন্দৰ ৰং! কোনোবাই সিহঁতক অসুবিধা নিদিলেই হ’ল! ঘৰত থকা দিনকেইটা সদায় ৰাতিপুৱা সিহঁতক লক্ষ্য কৰি থাকিলোঁ। সকলো ঠিকেই আছিল। সিহঁতৰ হেঁপাহৰ ঘৰখনো তৈয়াৰ কৰাও হ’ল। কেইদিনমান পিছত কৰ্মস্থানৰ পৰা ৰাতি উভতি আহি পিছদিনা পুৱা সিহঁতক চাবলৈ গৈ দেখোঁ, মতা চৰাইটোৱে গছজোপাৰ ডালত বহি অবিৰাম চিঞৰি আছে ‘ক্লাক কি কি কি কি’। সাধাৰণতে মতা বা মাইকী চৰাইজনীয়ে ইটোৱে সিটোক মাতোতে নিজৰ ভাষাতে উত্তৰ দিয়ে। কিন্ত, মাইকী চৰাইজনীৰ কোনো উমঘামেই নাপালোঁ। সেইদিনা আবেলি আৰু পিছৰ দুদিন লক্ষ্য কৰিও মাইকী চৰাইজনী নেদেখিলোঁ। মতা চৰাইটোকো সেইদিনা শেষবাৰৰ বাবে দেখা পালোঁ সেই গছজোপাৰ ডালত। একেই চিঞৰ। এবাৰ যেন কেৰাহিকৈ মোলৈ কৰুণ চাৱনিৰে চাই ক’লে, ‘তোমালোক মানুহবোৰ বৰ নিষ্ঠুৰ। মোৰ প্ৰেয়সীক কিয় মোৰ পৰা কাঢ়ি নিলা? আমিনো কি অপৰাধ কৰিছিলো তোমালোকৰ? আমি কেৱল নিজৰ ঘৰখনহে সাজিছিলো।’\nউকা হৈ পৰা তাৰ সপোনৰ বাহটোলৈ শেষবাৰৰ বাবে চাই আকাশলৈ উৰি যোৱা চৰাইটোৰ ফালে বহুদেৰি চাই থাকিলোঁ। চকুলো ওলাই আহিল।\nতাৰ প্ৰেয়সীক মানুহ নামৰ কোনো এটা দানবেই মাৰি পেলালে। তাৰ সপোনৰ ঘৰখন ভাঙি পেলালে। হঠাৎ চৰাই দুটাৰ ফটোখন দেখি কথাবোৰ মনত পৰিল।\nআজিৰ এই পৃথিৱীত কাৰো জীবনৰ একো মূল্যই নোহোৱা হ’ল। চাৰিওফালে কেৱল হিংসা আৰু হত্যা। আজি আমি এনে এখন পৃথিবীৰ ফালে গৈ আছো য’ত মানুহৰ জীৱনৰে কোনো মূল্য নাই। য’ত মাৰোঁ বুলিয়েই মানুহক মৰিয়াই কাটি গুলিয়াই মাৰিব পাৰে মানুহেই। তাতনো তহঁতৰ হেঁপাহৰ ঘৰখনৰ কথা কোনে বাৰু ভাবিব?


বোধন (দিগন্ত কুমাৰ ভট্টাচাৰ্য্য) - সাহিত্য ডট অৰ্গ\nবেলবৰণৰ ঠিক আগে আগে হঠাতে উত্তৰাৰ বিষটো আৰম্ভ হৈছিল৷ আচলতে ডাক্তৰে দিয়া তাৰিখটোতকৈ প্ৰায় দুসপ্তাহ আগেয়ে আহিছিল দিনটো৷\nউত্তৰাই অস্পষ্টকৈ দেখিছিল নাৰ্ছগৰাকীয়ে হাতত আলফুলে লৈ তাইলৈ আগবঢ়াই দিয়া কেঁচুৱাটো৷\n‘ল’ৰা.. দুৰ্গাদেৱীৰ লগে লগে কাৰ্তিকো আহিল.. একেবাৰে কাৰ্ত্তিকৰ দৰে ধুনীয়া হ’ব…’৷ উত্তৰাই কঁপা কঁপা হাতখনেৰে স্পৰ্শ কৰিছিল তাৰ এটি আঙুলি৷ মায়াৱী এক পৰশ! ওচৰৰ দুৰ্গাপূজা থলীৰ পৰা ভাঁহি আহিছিল শংখ-ঘণ্টা-ডবাৰ শব্দ৷ বোধকৰো প্ৰতিমা স্থাপন কৰা হ’ল- অনুভৱ কৰিছিল উত্তৰাই৷\nহয়, সেইদিনা সপ্তমীয়েই আছিল৷ ঘৰৰ ওচৰৰ পূজাখনলৈ উত্তৰা গৈছিল বুবুক লৈ৷ হাইস্কুলত নাম লগাইছিল সেইবাৰ সি৷ বুবুৱে পিষ্টল দেখিলে ভয় কৰিছিল৷ বেলুন ফুটাৰ শব্দত কাণত হেঁচা মাৰি ধৰিছিল সি৷\nউত্তৰাই কলেজৰ শিক্ষাগুৰু এগৰাকীক লগ পাইছিল তাতেই৷ বুবুৱে তেওঁৰ ভৰি চুই সেৱা কৰিছিল৷\n‘বৰ ধুনীয়াকৈ গঢ় দিছা দেই উত্তৰা ল’ৰাটোক৷ ভাল হ’ব তাৰ…’৷ উজলি উঠিছিল উত্তৰাৰ দুচকু৷\nপ্ৰথমবাৰৰ বাবে বুবুৱে সেইবাৰ ৰাতি অকলে পূজা চাবলৈ গৈছিল লগৰবোৰৰ লগত অষ্টমীৰ দিনা৷ মনত আছে উত্তৰাৰ৷ তাই ‘না’ কৈছিল প্ৰথমতে৷ সি জেদ ধৰিছিল-‘কলেজত ভৰি দিয়া সি জনা-বুজা ল’ৰা তেতিয়া’৷\nৰাতি এঘাৰমান বজাত বুবু আহিছিল৷\n‘কিহৰ গোন্ধ তোৰ গাৰ পৰা? কি খাই আহিছ তই?’- উত্তৰাই চিঞৰিছিল৷ গিৰীয়েকে উধাতু খাই আহিছিল চিঞৰ শুনি৷\nবুবুৱে জেদ ধৰিছিল- তাক বাইক লাগে৷ লগৰ আটাইৰে আছে বাইক-স্কুটাৰ, অকল সিহে চাইকেল চলাই ঘূৰে৷ লাজ পায় সি৷ খঙ আৰু দুখত সি বিয়েৰ খাই আহিছে৷\nউত্তৰাৰ গিৰীয়েকে বুজাবলৈ চেষ্টা কৰিছিল তাক৷ সি শুনিবলৈ ইচ্ছা কৰা নাছিল৷ তেওঁক গতিয়াই সি বাহিৰলৈ ওলাই গৈছিল৷ কৰ্ফাল খাই পৰি ৰৈছিল উত্তৰাৰ গিৰীয়েক৷ উন্মাদপ্ৰায় হৈছিল উত্তৰা৷\n….আৰু সেয়াই আছিল আৰম্ভণি!\nকালি বুবুৰ জন্মদিন আছিল৷ তেইশবছৰীয়া জন্মদিন৷ এইবাৰ নৱমীৰ দিনা পৰিছে তাৰ জন্মতিথি৷ ঘৰখনত আজিকালি সন্ধিয়াৰে পৰা বিৰাজ কৰে মৰিশালিৰ নিস্তব্ধতা৷\nৰাতি দোভাগত বুবু আহিল৷ লগত ছোৱালী এজনী৷\n‘মোৰ লগৰ, হোষ্টেলত থাকে৷ হোষ্টেল বন্ধ হ’ল, ঘৰলৈ যাব নোৱাৰিলে৷ আজি ইয়াতে থাকিব’- কৈয়েই বুবুৱে তাইক লৈ নিজৰ ৰুমত সোমাল৷ উত্তৰা হতবাক হ’ল৷ এটি উজাগৰী নিশাৰ অপেক্ষাত ৰ’ল উত্তৰা৷ বুবুৰ ৰুমৰপৰা ভাঁহি অহা অস্ফূট শব্দ কিছুমানে নিজৰ উদৰটোৰ প্ৰতিয়ে ঘৃণাৰ জন্ম দিলে উত্তৰাৰ৷ দুচকুৰে পানীৰ ঢল বোৱাই চিন্তা কৰিলে-বুবুক গঢ় দিয়াত ক’ত ভুল হৈ গ’ল!\nমাজৰাতি বুবু আৰু ছোৱালীগৰাকীৰ কথা কটা-কটি, চিঞৰ শুনি লৰি গ’ল উত্তৰা৷ বিশৃংখল বুবুৰ কোঠা৷ চিৰিঞ্জ দুই-এটা পৰি আছে মজিয়াত, লগত ৰঙীণ পেকেট৷ উত্তৰাই আৰু চাই থাকিব নোৱাৰিলে৷\n‘চাল্লা হাৰামী, পাঁচহাজাৰ দিম বুলি কৈ এতিয়া এহেজাৰ টকা উলিয়াইছে৷.. নিচা কৰি নিজৰে বেলেঞ্চ নাই আৰু এতিয়া মোক ক’বলৈ আহিছে ‘ছেটিছফাই’ কৰিব নোৱাৰিলোঁ… চাল্লা৷’\nকালিৰ ৰাতিৰে পৰা উত্তৰাৰ গিৰীয়েক বিছনাত৷ হাই বিপি৷ উত্তৰা আবেলি বুবুৰ কোঠাটোলৈ সোমাই গ’ল৷ বুবু তেতিয়াও ঘোৰ নিদ্ৰাত৷ উত্তৰা তাৰ কাষতে বহিল৷ ৰঙা পৰিছে তাৰ মুখখন৷ বহুদিন ধৰি নুখুৰোৱা ডাড়ি৷ চেলাউৰিৰ কাষত ৰিং দুটামান জিলিকি আছে৷ তাৰ ঘন ঘন উশাহৰ লগে লগে নাকৰ পাহি দুটি ফুলি উঠিছে৷\nউত্তৰাই হিচাপ এটি কৰিলে মনতে, কিমান সময় উশাহ নোলোৱাকৈ বুবুক ৰাখিব পাৰিলে সি আঁতৰি যাব তেওঁলোকৰ কাষৰ পৰা৷ এখন হাতেৰে নাকত আৰু আনখন হাতেৰে মুখত…..। ওচৰৰ পূজাথলীৰ পৰা দুৰ্গা বন্দনা আহি কাণত পৰিল উত্তৰাৰ৷ বোধকৰো বিজয়া দশমীৰ নাটিকাখনৰ অন্তিম দৃশ্য৷ আৰম্ভ হৈছে দুৰ্গা নৃত্য৷ ক্ষন্তেক পিছতে দেৱী দুৰ্গাই বধ কৰিব মহিষাসুৰক৷ শংখ-বৰকাঁহৰ শব্দই কঁপাই তুলিছে চৌপাশ৷\n…উত্তৰাই বুবুৰ মুখখনলৈ কঁপা কঁপা হাতদুখন আগুৱাই লৈ গ’ল ধীৰে ধীৰে!\n← বিষয়: : যৌনতা (আৰহান ইনামূল)\nউৎসৱৰ নামত আৰু কিমান অধ: গামী হ’ম আমি? (অৰুণজ্যোতি দাস) →


ৱিকিপিডিয়া:আদৰণি - অসমীয়া ৱিকিপিডিয়া\n(ৱিকিপিডিয়া:Welcome, newcomersৰ পৰা পুনঃনিৰ্দেশিত)\nঅসমীয়া ৱিকিপিডিয়ালৈ আপোনাক আদৰণি জনাইছোঁ ।\nৱিকিপিডিয়া হৈছে ৱিকিমিডিয়া ফাউণ্ডেশ্যন সমৰ্থিত এখন মুক্ত, ৱেব-ভিত্তিক, সহযোগিতামূলক, বহুভাষিক বিশ্বকোষ । বিশ্বৰ বিভিন্ন ঠাইৰ স্বেচ্ছাসেৱকে নিজৰ সামৰ্থ অনুযায়ী বৰঙণি আগবঢ়াই এই বিশ্বকোষ গঢ়ি তুলিছে ।\nআপুনি যদি এজন পঢ়ুৱৈ[সম্পাদনা কৰক]\nআপুনি বিভিন্ন উপায়েৰে ৱিকিপিডিয়াৰ প্ৰবন্ধৰ সোৱাদ ল'ব পাৰে ।\nআপুনি বিচৰা কোনো নিৰ্দিষ্ট শব্দ বা বাক্যাংশ সম্বলিত প্ৰবন্ধ চাবলৈ ৱিকিপিডিয়াৰ যিকোনো পৃষ্ঠাৰ ওপৰত থকা অনুসন্ধান ঘৰটোত সেয়া লিখি "Enter" টিপক । মনত ৰাখিব মাজে সময়ে চাৰ্ভাৰৰ ওপৰত অতিৰিক্ত চাপ পৰিলে ৱিকিপিডিয়াৰ নিজস্ব অনুসন্ধান প্ৰক্ৰিয়া সাময়িকভাৱে বন্ধ কৰি ৰখা হয় । তেতিয়া আপোনাক স্বয়ংক্ৰিয়ভাৱে গুগলৰ (Google) অনুসন্ধান পৃষ্ঠালৈ লৈ যোৱা হ'ব । নিশ্চিতভাৱে নাম জনা কোনো বিষয় বিচাৰিবলৈও একে প্ৰক্ৰিয়া অৱলম্বন কৰক ।\nঅ-পূৰ্বনিৰ্ধাৰিতভাৱে কোনো প্ৰবন্ধ চাব খুজিলে ৱিকিপিডিয়াৰ পৃষ্ঠাৰ বাওঁফালে থকা যিকোনো প্ৰবন্ধ সংযোগটোত ক্লিক কৰক ।\nনিৰ্দিষ্ট বিষয়বস্তু বা বিভাগৰ প্ৰবন্ধ চাব খুজিলে বেটুপাতৰ বিষয়সূচীলৈ যাওক ।\nযদি আপুনি কোনো প্ৰবন্ধত ভুল তথ্য দেখিছে বা সেইটো উন্নত কৰিবলৈ পৰামৰ্শ আগবঢ়াব খুজিছে, তেন্তে প্ৰবন্ধটোৰ আলোচনা পৃষ্ঠালৈ গৈ "সম্পাদনা" বা "বিষয় যোগ" টিপক আৰু খোল খোৱা পৃষ্ঠাত আপোনাৰ গঠনমূলক পৰামৰ্শ লিখক ।\nআপুনি যদি এজন অৱদানকাৰী/সদস্য[সম্পাদনা কৰক]\nৱিকিপিডিয়াৰ পাঁচটা স্তম্ভ\nমূল বিষয়বস্তু নীতিসমূহ\nমৌলিক গৱেষণাৰহিত লেখা\nজীৱিত ব্যক্তিৰ জীৱনী\nৱিকিপিডিয়া সকলোৰে বাবে মুকলি । সেইবাবে অৱদানকাৰীয়ে কিছুমান নীতি আৰু নিৰ্দেশাৱলী মানি চলাটো প্ৰয়োজনীয় ।\nবৰঙণি যোগোৱাৰ আগতে ৱিকিপিডিয়া কি নহয় আপুনি জনা উচিত ।\nপ্ৰবন্ধ লিখোঁতে নিৰপেক্ষ দৃষ্টিভংগী বজাই ৰখাটো প্ৰয়োজনীয়, ইয়াত পক্ষাপাতদুষ্টতা বা ব্যক্তিগত অভিজ্ঞতা আৰু মতামতৰ স্থান নাই ।\nৱিকিপিডিয়ালৈ আগবঢ়োৱা সকলো অৱদান জি.এফ.ডি.এলৰ অধীনত বিনামূলীয়াকৈ প্ৰকাশ হ'ব । অধিক তথ্যৰ বাবে স্বত্বাধিকাৰ আৰু প্ৰবন্ধৰ অধিকাৰিতা চাওক ।\nৱিকিপিডিয়া এটা সহযোগিতামূলক প্ৰকল্প, সেইবাবে সকলো সম্পাদকে পাৰস্পৰিক শ্ৰদ্ধা, সাধাৰণ ভদ্ৰতা আৰু শিষ্টাচাৰ গঢ়ি তোলাটো আৱশ্যক । কাৰোবাৰ লগত মতানৈক্য হ'লে আস্থা ৰাখক আৰু মুকলিকৈ আলোচনা কৰক । কোনো পৃষ্ঠা সম্পাদনা কৰিলে সম্পাদনা সাৰাংশ উল্লেখ কৰিবলৈ নাপাহৰিব যাতে আনে আপোনাৰ সম্পাদনা/সংযোজনৰ উদ্দেশ্য বুজি পায় ।\nকোনো প্ৰবন্ধ যোগ দিবলৈ বিচাৰিলে আপুনি ইয়াত ক্লিক কৰিব পাৰে বা সহায়ৰ বাবে ইয়াত ক্লিক কৰিব পাৰে ।\nৱিকিপিডিয়াৰ পৰিচয়[সম্পাদনা কৰক]\nপৰিচয় সম্পাদনাৰ বিষয়ে আৰু জানক ৱিকিপিডিয়াত বিচৰণ কৰক সহায়িকা\nপ্ৰবন্ধ এটাত সালসলনি কৰিবলৈ "সম্পাদনা"ত ক্লিক কৰক\nৱিকিপিডিয়াৰ সম্পাদনাৰ সহায়ক ভিডিঅ' (ইং)\nৱিকিপিডিয়া এখন মুক্ত বিশ্বকোষ। সাধাৰণতে ৱিকিপিডিয়া ব্যৱহাৰ কৰা পাঠকসকলৰ নিচিনা সাধাৰণ মানুহেই পৰস্পৰে পৰস্পৰৰ লগত সহযোগিতা কৰি ৱিকিপিডিয়া লিখি উলিয়াইছে। এনেকৈ লিখাকে সহযোগিতামূলক সংকলন (Collaborative editing) বোলে। ৱিকিপিডিয়াৰ ৱেবছাইটটোত এনে কৰাৰ বিশেষ সুবিধা প্ৰদান কৰা হৈছে, যাতে পৃথিৱীৰ যিকোনো স্থানৰে পৰা কৰিব পৰা সহস্ৰাধিক সম্পাদনাকাৰ্যও সকলোৱে একেলগে কৰি থাকিব পাৰে। এনে ৱেবছাইটক "ৱিকি" বোলা হয়। সম্পাদনাৰ ৰেকৰ্ডসমূহ যিকোনো পৃষ্ঠাৰ "ইতিহাস চাওক" "টেব"ৰ পৰা বা শেহতীয়া সালসলনিসমূহ পৃষ্ঠাৰ পৰা চাব পাৰি। ৱিকিপিডিয়াৰ বিষয়ে আৰু ভালদৰে জানিবলৈ ৱিকিপিডিয়াৰ বিষয়ে (ইংৰাজী) চাওক।\nআপুনি কেনেকৈ লিখিব?\nআহক, এতিয়াই লিখি নাচায় কিয়?\nইয়াত ক্লিক কৰি পৰীক্ষাগাৰত হাতে-কামে কৰি চাব পাৰে (যদি তাত আগৰপৰাই কিবা লিখা আছে, তেন্তে সেইবোৰৰ তলত লিখক।)\nবাক্য কেইশাৰীমান টাইপ কৰক।\nআপোনাৰ সালসলনি চাবৰ বাবে খচৰা দেখুৱাওক ক্লিক কৰক আৰু ইয়াত যদি আপুনি সুখী তেন্তে পৃষ্ঠা সাঁচক ক্লিক কৰক।\nপৰৱৰ্তী অধ্যায়: সম্পাদনাৰ বিষয়ে আৰু জানক →\n"https://as.wikipedia.org/w/index.php?title=ৱিকিপিডিয়া:আদৰণি&oldid=192248"ৰ পৰা সংকলিত\nৱিকিপিডিয়া দ্ৰুত পৰিচয়\nএই পৃষ্ঠাখন ০৯ মাৰ্চ, ২০১৯ তাৰিখে ১০:২৬ বজাত অন্তিম সংশোধন কৰা হৈছিল।


শ্ৰীৰাম মন্দিৰ নিধি সমৰ্পণ অভিযান : সামৰি লোৱা হৈছে ৰাজ্যৰ ১৬,৭০৬ গাঁও... - Prag News\nHomeআঞ্চলিকশ্ৰীৰাম মন্দিৰ নিধি সমৰ্পণ অভিযান : সামৰি লোৱা হৈছে ৰাজ্যৰ ১৬,৭০৬ গাঁও...\nশ্ৰীৰাম মন্দিৰ নিধি সমৰ্পণ অভিযান : সামৰি লোৱা হৈছে ৰাজ্যৰ ১৬,৭০৬ গাঁও…\nগুৱাহাটী : অসমত শ্ৰীৰাম মন্দিৰ নিৰ্মাণৰ বাবে আৰম্ভ হৈছে প্ৰস্তুতি৷ শ্ৰীৰাম মন্দিৰ নিধি সমৰ্পণ সমিতি, অসম প্ৰান্তৰ এখন সংবাদমেলত আজি শ্ৰীৰাম মন্দিৰ নিধি সমৰ্পণ অভিযান ১৫ জানুৱাৰীৰ পৰা ২৭ ফেব্ৰুৱাৰীলৈ ৰাজ্যত চলিব বুলি জানিবলৈ দিয়ে ডা: উমেশ চক্ৰৱৰ্তীয়ে।\nআৰু পঢ়িব পাৰিব : নিৰ্বাচনী ৰণকৌশল ! বিহুৰ পাছতে অসমলৈ আহিব প্ৰধানমন্ত্ৰী মোদী !\nৰাজ্যৰ ১৬,৭০৬ গাঁও, নগৰৰ ১২৬টা ৱাৰ্ডৰ লগতে মহানগৰীৰ ৬০টা ৱাৰ্ডো সামৰি লোৱা হ’ব এই অভিযানত। ইয়াৰ উপৰি প্ৰায় ৭০ হাজাৰ পৰিয়ালক সামৰি লোৱা হ’ব এই অভিযানকালত। মন্দিৰ নিৰ্মাণৰ বাবে ৰাজ্যবাসীয়ে ইচ্ছা অনুসৰি অৰিহণা দিব পাৰিব বুলিও তেওঁ সংবাদমেলত জানিবলৈ দিয়ে। জাতি-বৰ্ণ-ধৰ্ম নিৰ্বিশেষে সকলোৱে ৰাম মন্দিৰৰ বাবে দিব পাৰিব অনুদান।\nআৰু পঢ়িব পাৰিব : পিঠিৰ বিষত ঠিয় হ’ব পৰা নাছিল অশ্বিন, তাৰ পাছতো ৩ ঘণ্টা বেটিং…\nআনহাতে, ১০, ১০০ আৰু ১০০০ টকীয়া কুপনৰ জৰিয়তে দিব পাৰিব অৰিহণা। লগতে ২,০০০ টকাৰ অধিক বৰঙণি দিব বিচৰাসকলক প্ৰাপ্তি ৰচিদ প্ৰদান কৰাৰ বিষয়েও সদৰী কৰিছে উদ্যোক্তাই।\nPrevious articleনিৰ্বাচনী ৰণকৌশল ! বিহুৰ পাছতে অসমলৈ আহিব প্ৰধানমন্ত্ৰী মোদী !\nNext articleআঘাত অতি গুৰুতৰ, দুৰ্ঘটনাগ্ৰস্ত শ্ৰীপদ নাইকৰ স্বাস্থ্য এতিয়া সুস্থিৰ


প্ৰেম বিচ্ছেদ জীৱন |। খণ্ড ১১ উপন্যাস || অসমীয়া কবিতা - By Assamese Poem\nHomeপ্ৰেম বিচ্ছেদ জীৱন |। খণ্ড ১১ উপন্যাস || অসমীয়া কবিতা - By Assamese Poem\nমাকৰ লাহে লাহে খং উঠি আহিছে।। মাকে একো কবলৈ পোৱাই নাই।। ৰিয়াই টেপ টেপাই আছে non stop।। মাকৰ খং উঠাটো স্বাভাৱিক কাৰণ পুতেকৰ ওচৰলৈ আহিছে মাক তাতে তেওঁ এগৰাকী Doctor আৰু এজনী অচিনাকি ছোৱালীয়ে তেওঁক কাম কৰা মানুহৰ দৰে ব্যৱহাৰ কৰিছে।। মাকে এইবাৰ অলপ খং ত সুধিলে..\nমাক: তুমি কোন??\nৰিয়া: মই কোন সুধিছে যে?? নীলেতো আপোনাক মোৰ কাৰনে আনিছে।।\nমাক আঁচৰিত হ'ল..\nমাক: কি কৈছা এইবোৰ।।\nৰিয়াই উত্তৰ দিবলৈ লওঁতে নীলৰ ফোন আহিল।। তাই ফোনটো rcv কৰি কলে...\nৰিয়া: নীল ভালেই কৰিলা ফোন কৰিলা মানুহজনী আহিল কিন্তু তুমি ইমান ডাঙৰ মানুহ কিয় মাতিলা।। আৰু মানুহজনীয়ে মোক উল্টা পুল্টা কথা সুধি আছে।। মই কোন হয়।। তুমি একো নাইকোৱা নি???\nনীল: তুমি কাৰ কথা কৈছা??\nৰিয়া: তুমি যে caretaker কথা কৈছিলা।। মানুহজনী আহিল।।\nনীল: সেইটো কেনেকৈ সম্ভৱ।। ছোৱালীজনীয়ে মোক আজি নাযাওঁ কলে সেইকাৰণে মই ফোন কৰিছোঁ।।\nৰিয়া: ছোৱালী!!!ক'ৰ ছোৱালী?? এইগৰাকীতো মোৰ মাৰ বয়সৰ।।\nনীল: কোন আহিছে থিক নাই তুমি bedroom ত সোমাই থাকা দৰ্জা খন lock কৰি ।। মাতিলে ওলাই নাহিবা।। মই গৈ আছোঁ।।\nৰিয়া: উমমম সোনকালে আহা।।\nনীলৰ কথাবোৰ শুনি ৰিয়াই ভয় খালে।। তাই bedroom ত সোমাই দৰ্জা খন lock কৰি ললে।। নীলৰ মাকে তাইক বিচাৰি bed ৰুম পালেগৈ।। মাকে বহুতবাৰ মাত মাতিলে কিন্তু ৰিয়াই একো উত্তৰ নাইদিয়া।। মাকে ৰিয়াক অলপ psycho ভাবিলে।। মাকে ভাবিলে ইমান অভদ্ৰ ছোৱালী মই বাহিৰত আছোঁ আৰু নিজে দৰ্জা মাৰি ভিতৰত সোমাই আছে।। আহক নীল সুদাই নেৰু। মৰম কৰি মূৰৰ ওপৰত উঠালোঁ।। এনেকুৱা ছোৱালী এজনী ৰাখিছে manners নজনা।। ইফালে নীলৰ চিন্তা বাঢ়িবলৈ ধৰিলে কোন বা আছেহি।। কোনোবা বেয়া মানুহ নহলেই ৰক্ষা।। সি লৰালৰিকৈ ঘৰ আহিল।। সোমাই মাকক দেখি সি আঁচৰিত হ'ল।। বহুত দিনৰ মুৰত মাকক দেখিছে সি মাকক গবা মাৰি ধৰিলে..\nনীল: মা তুমি কেতিয়া আহিলা?? মোক ফোন কৰিব লাগিছিল মই airport পা লৈ আহিলোঁ হেঁতেন।।\nমাক: আগতে কোৱা সেইজনী ক'ৰ ছোৱালী।। ইমান অভদ্ৰ ছোৱালী।। আহি পাইছোহি বহিব ও দিয়া নাই কামৰ হিচাপ দিছে।। তাৰ পিছত bedroom ত দৰ্জা lock কৰি সোমাই আছে।।\nমাকৰ কথা শুনি নীলৰ বহুত হাঁহি উঠিল।। সি মাকক কলে..\nনীল: তাই ৰিয়া।। মোৰ friend ।। তাই বহুত ভাল ছোৱালী তুমি ভূল বুজিছা।। ৰুমত সোমাবলৈ ময়েই কৈছিলোঁ।।\nনীল: বেলেগ কোনোবা আহিছে বুলি।। ভয় লাগে তাইৰ যদি কিবা এটা হয়।।\nমাক: সেইকাৰণে তুমি সোনকালে আহিলা।।\nমাক: অকল friend নে gf??\nনীল: friend অ মা।। কি যে ভাবা।।\nমাক: মই একো নাইভবা just সুধিছো।।\nনীল: পাপা নাহিলে মা।।\nমাক: ভালেই হ'ল পাপা নাইঅহা। এইবোৰ দেখি কম দুখ পালে হেঁতেন নে??\nনীল: মা তুমি এনেকৈ কৈছা যে।। তুমি তো modern thinking ৰাখা।।\nমাক: হ'ব হ'ব।।\nনীল: তাইক লৈ আহোঁ ৰবা চিনাকি হোৱা দুইজনী।।\nমাক: মইও গৈছোঁ ব'লা।।\nনীল গৈ bed room ৰ ওচৰ পালেগৈ ।। সি দুৱাৰত টকটকাই দিলে...\nনীল: ৰিয়া দৰ্জা খোলা ।। মই আহিলোঁ।।\nৰিয়াই বহুত ভয় খাইছিল।। নীলৰ মাততো শুনিহে তাইৰ অলপ ভাল লাগিল।। তাই দৰ্জা খন খুলিয়েই নীলক সাৱতি ধৰিলে।। নীল গোটেইটো ৰঙা পৰি গ'ল আৰু নীলৰ মাকৰ চকু থৰ হৈ গ'ল.....\nৰিয়াৰ সময় নাই বেলেগলৈ চাবলৈ।। তাই তাক সাৱতি য়েই কলে...\nৰিয়া: নীল তুমি সোনকালে আহিলা বহুত ভাল কৰিলা।। মোৰ বহুত ভয় লাগিছিল নীল।।\nনীলে কি ক'ব ভাবি পোৱা নাই। মাকৰ আগত সি লাজ পাইছে।। সি ৰিয়াক গাৰ পৰা আঁতৰাই কলে..\nনীল: ৰিয়া মা।।\nৰিয়াই একো ধৰিব পৰা নাই।।। তাই সুধিলে…\nৰিয়া: কাৰ মা??\nনীল: মোৰ মা।। তুমি যাক caretaker ভাবিছা সেইয়া মোৰ মা।। ৰবা মাৰ লগত চিনাকি কৰাই দিছোঁ।।\nনীলে মাকলৈ চাই কলে..\nনীল: মা এইয়া ৰিয়া।।\nমাক পাকঘৰলৈ গ'ল চাহ বনাবলৈ।। মাকৰ মনত বহুত প্ৰশ্ন কিন্তু তাই ৰিয়াৰ উপস্থিতিত মাকে নীলক একো সুধিব নোৱাৰে।। মাকে ভাবিলে নীলে ফোনত কোৱা ছোৱালী জনী এয়াই চাগে।। কিন্তু নীলে কৈছিল যে friend কিন্তু মাকে এতিয়া যিবোৰ দেখিছে কেনেকৈ ভাবিব অকল friend বুলি। উফফ একো ধৰিব পৰা নাই।। বাদ হে দিওঁ মোৰ মূৰটো বিষাই গৈছে।।\nৰিয়া লাজতে ৰঙা চিঙা পৰি গৈছে। কি কৰিলে তাই এইয়া। মাকে চাগে কি ভাবিছে।।। তাই নীলক কলে….\nৰিয়া: নীল কি হ'ব এতিয়া।। মায়ে কি ভাবিছে চাগে।।\nনীল: একো নাভাবে আৰু ভাবিছে যদিও মই বুজাই দিম।।\nৰিয়া: তুমি আগতে কিয় নকলা মা আহিব??\nনীল: মই নিজেও গম নাপাওঁ।। মায়ে খবৰ নিদিয়াকৈ য়ে আহিল।\nৰিয়া: উমমম ।। মাক এবাৰ sry কৈ আহোঁ নেকি??\nনীল: নকলেও হ'ব কিন্তু তোমাৰ মন গৈছে যদি কোৱা আৰু।।\nতেনেতে নীলৰ মাকে দুইটাকে চাহ খাবলৈ মাতিলে।। নীল আৰু ৰিয়া দুইটা গৈ মাকৰ ওচৰত বহিল।। ৰিয়াৰ মাকক দেখি মুখৰ মাতবোল নাইকিয়া হৈ গ'ল।। তাই মাথোঁ সেমেনা সেমেনকৈ বহি থাকিল। ৰুমটোত তিনিটা মানুহ কিন্তু কাৰো মুখত মাত নাই।।এটা নিস্তব্ধ পৰিবেশ।। নীলে পৰিবেশতো অলপ ভাল কৰিবলৈকে নিজেই কথা পতা আৰম্ভ কৰিলে...\nনীল: মা তোমাৰ হাতৰ চাহ কাপ যেন কিমান miss কৰিছিলোঁ।। এতিয়াহে ভাল লাগিছে।।\nমাক: হ'ব তুমি কিমান miss কৰা মোক জানো।। ৰিয়া তুমি এতিয়া ঠিকেই আছা নহয়।। নীলে কৈছিল তোমাৰ accident ৰ কথা।।\nৰিয়া: উমমম এতিয়া অলপ ভাল পাইছোঁ।। নীলে বহুত care লয়।।\nৰিয়াই কোনবোৰ কথা কাৰ আগত ক'ব লাগে সেইটো নাজানে।। মনত যি আহে তাই কয়।। মাকে ৰিয়াৰ কথা শুনি খাই থকা চাহ মুখৰ পৰা ওলাই গ'ল।। নীলে একো ভাবি পোৱা নাই কি ক'ব।। ৰিয়া মাকৰ কাৰনে কাপোৰ এখন আনিব গ'ল।। মাকে নীললৈ চাই কলে..\nমাক: কেতিয়াবা আমাৰো এনেকৈ care লবাচোন সোন।।\nনীল: হ'ব চোন মা।।চাহ খোৱা।। মা তুমি অলপ rest লোৱা ইমান দূৰৰ পৰা আহিছা ।। মই আবেলি ওলাই যাম bed এখন আনিব এখন bed হে আছে।।\nমাক: মই অহা কাৰনে problem হোৱা নাইতো।।\nনীল: হে কি যে কোৱা মা।।\nতেনেকুৱাতে ৰিয়া সোমাই আহিল।। ৰিয়াই মাকক কাপোৰ খন দিলে।। তাই নীলৰ মাকক কলে..\nৰিয়া: aunty m sry.. মই আপোনাক ধৰিবই পৰা নাছিলোঁ।। নীলে কাম কৰা মানুহ আহিব বুলিহে কৈছিল।। সেইবাবে..\nমাক: হ'ব মই বেয়া পোৱা নাই।। মানুহৰ ভূল হয়েই।।\nৰিয়া: আপুনি অলপ rest লওঁক aunty ।। বহুত দূৰ আহিছে নহয় ভাগৰ লাগিছে চাগে।।\nমাক: থিক আছে।।\nমাক fresh হৈ বিচনাত শুই দিলে।। ৰিয়া আৰু নীল ড্ৰয়িং ৰুমতে বহি আছে।। ৰিয়াই নীলক সুধিলে..\nৰিয়া: নীল মই ৰিয়াৰ ৰুমলৈকে যাওঁ নেকি ।। এতিয়াতো মই ভাল পাইছোঁ আগতকৈ বহুত।।\nমা থাকোঁতে মই কেনেকৈ এনেকৈ থাকিম বাৰু।। মায়ে কি ভাবিব।।\nনীল: একো নাভাবে মায়ে।। তোমাক দেখোঁতেই মায়ে গম পাইছে তুমি মোৰ লগত থাকা বুলি।। মায়ে জানো কিবা কৈছে তোমাক।।\nনীল: তুমি চিন্তা কৰিব নালাগে।। মা বহুত free হয়।। দেখিবলৈহে তেনেকুৱা।। কথা পাতা তাৰ পিছত দেখিবা।।আৰু মই বিচনা আনিব যাম অলপ পিছত ।। so শোৱাৰ tension লব নালাগে।।\nআবেলি নীল ওলাই গ'ল বিচনা আনিবলৈ ।। মাক শুই থকাৰ কাৰণে সি নজগালে।। নীল যোৱালৈকে ৰিয়া সাৰ পায়েই আছিল কিন্তু পিছত তাই sofate শুই থাকিল।। মাকে সাৰ পাই বিচনাৰ পৰা উঠি আহি ৰিয়াক sofa ত শুই থকা দেখিলে।। ৰিয়াক শুই থাকিলে বহুত মৰম লাগে।। নীলে জানে সেইটো কথা আজি মাকেও ৰিয়াৰ মৰমলগা মুখ খন দেখিলে।। মাকৰ মনটো ভাল লাগিল।। যি নহওঁক নীলৰ মুখত ৰিয়াৰ কাৰনে হাঁহি আহিছে।। পুতেকৰ সুখতকৈ এজনী মাকক আৰু কি লাগে।। মাকে ভিতৰৰ পৰা আহি ৰিয়াৰ গাত কাপোৰ এখন আৰু মূৰটো দাঙি গাৰু এটা দি দিলে।। মাকৰ হাতৰ স্পৰ্শত ৰিয়া উচপ খাই উঠিল....\nৰিয়া: aunty আপুনি!!! কিবা লাগে নেকি??\nমাক: ধেৎ তেৰি তোমাক কাপোৰ খন দিবলৈ আহি তোমাক জগাই হে দিলোঁ।। ৰিয়া বেয়া নাপাবা।।\nৰিয়া: একো নাই aunty ।। টোপনি কেতিয়া আহিল ধৰিবই নোৱাৰিলোঁ।। নাজানো কি হৈছে মোৰ এইকেইদিন টোপনি আহি থাকে anytime।।\nমাক: দৰৱ খোৱাৰ কাৰনে হৈছে।। লাহে লাহে ঠিক হৈ যাব।। চিন্তা নকৰিবা।।\nৰিয়া: হয় চাগে।।আজিকালি টেবলেট বোৰ ইমান strong দিয়ে।। কিন্তু উপায়ো নাই খাবই লাগিব।।\nমাক: উমমম ।। atcha ৰিয়া কথা এটা সোধো?? বেয়া নাপাবা দেই।।\nমাকে ভাবিলে নীল নাথাকোঁতেই ৰিয়া কেনেকুৱা জানি লওঁ।। এনেই তো ভালেই লাগিছে কিন্তু আগৰ বাৰৰ দৰে যদি এইবাৰো নীলৰ কষ্ট হয়।। ৰিয়া যদি ভাল ছোৱালী মোৰ কোনো প্ৰব্লেম নাই।। কিন্তু জীয়াৰ দৰে নীলৰ জীৱনটো ধংশ কৰিব দিব নোৱাৰো আকৌ বেলেগক।।\nৰিয়া: aunty কি ভাবিছে ?? শুধক আকৌ মই বেয়া নাপাওঁ নহয়।।\nমাক: তুমি নীলক কেনেকৈ চিনি পোৱা মানে ক'ত লগ পালা।।\nৰিয়া: actually নীলক লগ পোৱা মোৰ বেছি দিন নাইহোৱা ।। নীল মোৰ friend এজনীৰ মানে নিশা ৰ friend।। মোক airport ৰ পৰা আনিব যাওঁতে চিনাকি হৈছিলোঁ।। তাৰ পিছত আমি ভাল friend ।।\nমাক: তেন্তে ইমান কম সময়ৰ ভিতৰত তুমি নীলৰ লগত থাকিবলৈ আহিলা যে।। সোধা কাৰণে বেয়া নাপাবা।। মানে আজিকালি দিনকাল বোৰ জানাই দেখোন।। সকলো ল'ৰা একে নহয়।। যদি কিবা বেয়া ঘটনা ঘটিলহেঁতেন??\nৰিয়া: মই বেয়া নাইপোৱা।। আপুনি বুলিয়েই নহয় আন কোনোবা হোৱা হলেও আঁচৰিত হ'লহেঁতেন।। কেতিয়াবা মইয়ো আঁচৰিত হওঁ ইমান সোনকালে নীলৰ লগত কেনেকৈ close হলো।। মই আগতে ল'ৰা লগত কথা নাপাটোৱেই বেছি।। মোক adjust হবলেও বহুত সময় লাগে।। কিন্তু নীলক লগ পোৱাৰ পিছত সকলো সলনি হৈ গ'ল।। নাজানো এইয়া কিয়, কেনেকৈ হৈছে।। নীলক প্ৰথম দেখাৰ পৰাই বিশ্বাস নিজে নিজে গাঢ় লৈ উঠিলে।। নীলক মোৰ দুদিনৰ চিনাকি গতে লগাই নাই।। নীলক মোৰ বহুত আপোন গতে লাগে।। আপুনি বহুত lucky aunty নীলৰ দৰে ল'ৰা এজন পাইছে।। মই আৰু এটা কথাৰ বাবে ইয়াত আছোঁ।। আপুনিতো নীলৰ অতীতৰ কথা সকলো জানে মানে জীয়াৰ কথা।।\nমাক: উমমম জানো।\nৰিয়া: নীলে কাকো নকয় কিন্তু মই জানো সি নিজকে এতিয়াও অকলশৰীয়া বুলি ভাবে।। জীয়াৰ স্মৃতি সি পাহৰিব নাইপৰা।। কিন্তু মই তাক তাৰ অতীত তোক পাহৰাই তাৰ বৰ্তমানতো সুন্দৰ কৰিব বিচাৰিছো।। জীয়াক পাহৰিবলৈ নীলে drinks কৰিছিল।। কিন্তু মই নীলক মানা কৰাৰ পৰা সি নাইকৰা।। নীলক কাৰোবাৰ মৰমৰ প্ৰয়োজন আৰু মই নীলক এজনী বান্ধৱী হিচাপে এই মৰমবোৰ দিব বিচাৰো।। সি মোৰ কথা প্ৰথম দিনাই শুনিছে আশা কৰোঁ আগলৈও শুনিব।। যেতিয়ালৈকে নীলে সম্পূৰ্ণ ভাবে জীয়াক পাহৰিব নোৱাৰে মই ইয়াতে তাৰ লগত থাকিম ভাবিছো।। তাৰ চকুত দুখ বোৰ মই দেখিবলৈ পাওঁ...\nৰিয়াৰ কথাবোৰ শুনি নীলৰ মাকৰ চকুপানী ওলাই আহিল।। মাকে ৰিয়াক সাৱতি ধৰিলে।। মাকক তেনেকৈ কন্দা দেখি ৰিয়াই সুধিলে..\nৰিয়া: aunty কিয় কান্দিছে।। মই কিবা নকব লগা কলো নেকি??\nমাক: তুমি একো নকব লগা নাইকোৱা ।। তোমাক কি বুলি ধন্যবাদ দিম ৰিয়া।। তুমি নীলৰ কাৰণে ইমানবোৰ ভাবিছা।।।।\nৰিয়া: মই একো কৰাই নাই aunty।। নীলে মোৰ জীৱনটো বচাইছে।। তাৰ তুলনাত মই একো কৰা নাই।।\nমাক: নীলৰ সেইটো অৱস্থা কথা মনত পৰিলে গাৰ নোম শিয়ৰী উঠে।। তাক এইটো অৱস্থাত দেখিম বুলি আমি আশাই কৰা নাছিলোঁ।।\nৰিয়া: aunty চিন্তা নকৰিব নীল এতিয়া আগৰ দৰে হৈ থকা নাই বহুত chng হৈছে।।।\nতেনেতে নীলৰ ফোন আহিল মাকলৈ..\nনীল: মা শুনা না।। ৰিয়াৰ দৰৱ খাব সময় হৈছে ।। তুমি soup বনায় দিয়া না পাকঘৰত আছে।। মোৰ যোৱা দেৰি হ'ব।।\nমাক: হ'ব ।। মই বনাইছো।।\nমাকে ফোনটো কাটি কলে..\nমাক: ৰিয়া তুমি বহা মই soup বনাও তোমাৰ দৰৱ খাব সময় হৈছে ।। নীলে ফোন কৰিছিলে।।\nৰিয়া: দেখিলে aunty আপোনাৰ লৰাই কিমান care লয়।।\nমাকে হাঁহি পাকঘৰত সোমালে।। ৰিয়াই ফোনটোত গান এটাকে লগালে।। তেনেকুৱাতে মাকলৈ এটা ফোন আহিল....\nPart 12 :- Click here\nUnknown November 26, 2021 at 10:50 PM\nNext part joldi diok please 🙏🙏\nAssamese Blog January 7, 2022 at 10:59 PM\nAssamese Blog January 8, 2022 at 10:47 AM\nUnknown December 13, 2021 at 9:04 PM\nNext part plz 🥺\nAssamese Blog January 8, 2022 at 10:48 AM\nNext part Link Click here


মূল পৃষ্ঠা / কৃষি / শস্য উৎপাদন / পাম ভিত্তিক উদ্যোগ / ৰেচম শিল্প\nএড়া পাতৰ খেতি আৰু এড়ি পলুৰ পালন\nএড়া পাত বিভিন্ন মাটি আৰু জলবায়ুত হ'ব পাৰে। সফল লেটা উৎপাদনৰ বাবে প্ৰয়োজন হোৱা পূৰ্ব্ব চৰ্ত হ’ল উচ্চ গুণমানসম্পন্ন এড়া পাতৰ খেতি যিটো আটাইতকৈ ভাল পৰিচালন ব্যাৱস্থা অৱলম্বনৰ দ্বাৰাহে সম্ভৱ হয়। এড়়ি কীট লার্ভা অবস্থাত মোট নির্মোচনৰ পাঁচটা স্তৰ অতিক্রম কৰে। উচ্চ গুনমানৰ এড়ি পাবলৈ হ’লে লার্ভা অৱস্থাত বিশেষভাৱে তৈয়াৰী ছাঁ আৰু যত্নৰ প্ৰয়োজন।\nএড়া পাত গছৰ বাগিচা প্ৰতিস্থাপনৰ বাবে খৰচ (প্রথম বছৰত)\nমাটি চহোৱা কাম\nচূড়ান্ত ভাবে মাটি তৈয়াৰ কৰা\nসাৰ প্ৰয়োগ(৮ টন) (৫০০ টকা প্রতি টন)\nএড়া পাত গছ - ৬০০০ পুলি ( ৫০ পইছা প্রতিটো পুলি)\nট্রেক্টৰেৰে গাঁত বনোৱা (৪ঘন্টা) আৰু পুলি লগোৱা\nসাৰ (১০০ কে.জি এমোনিয়াম চালফেট; ১২৫ কে.জি চিঙ্গল চুপাৰ ফচফেট আৰু ৩৫ কে.জি মিউৰেট অফ পটাছ)\nসাৰ প্ৰয়োগৰ খৰচ\nনিৰোৱা আৰু অপতৃন পৰিষ্কাৰ কৰা\nএড়ি উপাদন খণ্ডৰ বাবে প্ৰয়োজনীয় সংযোগ\nGovernment of AP Department of Sericulture\nচৌকী পালন কি ?\nচৌকী খেতি হল এড়ি পলু খেতিৰ প্রথম দুটি স্তৰ। চৌকীৰ পেলু বিলাক সঠিকভা‌ৱে পালন নকৰিলে পৰৱর্তী কালত শস্য নষ্ট হ'ব পাৰে। গতিকে চৌকী খেতি হ’ল পলু পালনৰ আটাইতকৈ গুৰুত্বপূৰ্ণ সময় হচ্ছে যাৰ বাবে সঠিক উষ্ণতা, আর্দ্রতা, পৰিষ্কাৰ-পৰিচ্ছন্নতা, কোমলীয়া পাত, পালনৰ বাবে উত্তম ব্যৱস্থা আৰু প্ৰযুক্তিগত দক্ষতাৰ প্ৰয়োজন।\nব্যৱসায়িক ভিত্তিক চৌকী পালন কেন্দ্র\nচি. এচ. আৰ. টি. আই মাইচুৰত প্ৰতি বাৰত @ ৫০০০ dfls উৎপাদন হাৰত বছৰি ৩২ বাৰ উৎপন্ন কৰিব পৰাকৈ বছৰি ১,৬০,০০০ dfls (বেমাৰ-মুক্ত-উৎপাদন)ক্ষমতা সম্পন্ন আদৰ্শ ব্যৱসায়িকভিত্তিক চৌকী পালন কেন্দ্ৰ প্ৰতিষ্ঠা কৰা হৈছিল। এই আদৰ্শ কেন্দ্ৰ সফলভাৱে ২ বছৰ পৰীক্ষা কৰাৰ পিছত, এইটো দেশখনৰ এড়ি পালন কৰা অঞ্চল সমূহত জনপ্ৰিয়তা লাভ কৰিছে।\nব্যৱসায়িক ভাবে চৌকি উৎপাদন কৰা কেন্দ্ৰসমূহত প্ৰয়োজন হোৱা সুবিধাসমূহ\nব্যৱসায়িক ভিত্তিক চৌকী পালন কৰা কেন্দ্ৰবিলাকত বেলেগকৈ জলসিঞ্চনযুক্ত ঐক্যবদ্ধ পলুৰ বাগিচা, পালন কৰাৰ বাবে প্ৰয়োজন হোৱা বিভিন্ন সা-সৰঞ্জাম সম্ভলিত চৌকী পালন ঘৰ আৰু সৰ্বোপৰি চৌকী পালনৰ অভিজ্ঞতা থকা প্ৰশিক্ষন প্ৰাপ্ত/ পাৰ্গত ব্যক্তি থাকিব লাগে।\nএড়িৰ কণী গ্ৰেইনাজৰ পৰা আনিব লাগে আৰু চৌকি পালন কেন্দ্ৰৰ ওচৰত ৮০ ৰ পৰা ১০০ জন এড়ি খেতিয়কৰ ১২০ ৰ পৰা ১৫০ একৰ মাটি থাকিব লাগে।\nব্যৱসায়িক ভিত্তিক চৌকী পালন কেন্দ্ৰৰ লাভসমূহ\n১. উন্নত আৰু স্বাস্থ্যবান এড়ি পলুৰ উৎপাদন সম্ভৱ, যাৰ বাবে লেটাৰ খেতি স্থিৰ আৰু উৎপাদন পোৱা যায়।\n২. স্বাস্থ্যৱান সমান জোখৰ এড়ি পলু আৰু লার্ভাৰ উৎপাদন সম্ভৱ কৰে।\n৩. প্ৰদূষণ আৰু বেমাৰ বিস্তাৰিত কৰাৰ সম্ভাৱনা হ্ৰাস হয়।\n৪. সঠিক ইনকিউবেশ্বনে সঠিক কণী ফুটা সম্ভৱ কৰে।\n৫. পালনৰ সময়ত লার্ভাৰ মৃত্যুৰ হাৰ হ্ৰাস হয় ফলত অধিক উৎপাদন পোৱা যায়।\nচৌকী খেতি, পদ্ধতি আৰু ব্যৱসায়িক CRC পঞ্জীয়নৰ আদিৰ বিষয়ে অধিক তথ্যৰ বাবে যোগা-যোগ কৰক: Sericulture Research & Training Institute, Mysore.\nপ্ৰাচীন যুগৰ ৰাজনৈতিক ,অৰ্থনৈতিক,সামাজিক,বশৰ্মীয় আৰু সাংস্কৃতিক অৱস্থা:


ৰেণুকা দেৱী বৰকটকী - অসমীয়া ৱিকিপিডিয়া\nশিক্ষা, সমাজ কল্যাণ আৰু সংস্কৃতি বিভাগৰ ৰাজ্যিক মন্ত্ৰী\nগুৱাহাটী লোকসভা সমষ্টিৰ সাংসদ\n১৯৭৭ – ১৯৮৫\nহাজো বিধানসভা সমষ্টিৰ বিধায়ক\nৰবীন্দ্ৰ নাথ মালাকাৰ\nবৰপেটা লোকসভা সমষ্টিৰ সাংসদ\nবেলি ৰাম দাস\n২৯ নৱেম্বৰ ১৯৩২\n১৪ আগষ্ট ২০১৭\nগুৱাহাটী চিকিৎসা মহাবিদ্যালয়, গুৱাহাটী\nমিনাক্ষী বৰকটকী (দুহিতা)\nৰুদ্ৰ কান্ত শৰ্মা (পিতৃ)\nগুৱাহাটী ক্লাৱ, গুৱাহাটী\nৰেণুকা দেৱী বৰকটকী (ইংৰাজী: Renuka Devi Barkataki) (২৯ নৱেম্বৰ ১৯৩২ - ১৪ আগষ্ট ২০১৭) এগৰাকী ভাৰতীয় ৰাজনীতিবিদ আৰু সমাজকৰ্মী। তেওঁ ভাৰতৰ কেন্দ্ৰীয় চৰকাৰত মন্ত্ৰীপদ লাভ কৰা প্ৰথম গৰাকী অসমীয়া মহিলা। তেওঁ ১৯৭৭ চনৰ পৰা ১৯৭৯ চনলৈ প্ৰধানমন্ত্ৰী মোৰাৰজী দেশাইৰ জনতা পাৰ্টিৰ চৰকাৰত শিক্ষা, সমাজ কল্যাণ আৰু সংস্কৃতি বিভাগৰ ৰাজ্যিক মন্ত্ৰী হিচাপে কেবিনেটত স্থান লাভ কৰিছিল। ১৯৬২ চনৰ তৃতীয় লোকসভা নিৰ্বাচনত তেওঁ বৰপেটা লোকসভা সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থী হিচাপে লোকসভালৈ নিৰ্বাচিত হৈছিল। ১৯৭২ চনত তেওঁ হাজো বিধানসভা সমষ্টিৰ পৰা অসম বিধানসভালৈ (নিৰ্দলীয়) নিৰ্বাচিত হৈছিল। ১৯৭৭ চনৰ ষষ্ঠ লোকসভা নিৰ্বাচনত তেওঁ ভাৰতীয় জনতা দলৰ প্ৰাৰ্থী হিচাপে গুৱাহাটী লোকসভা সমষ্টিৰ পৰা পুনৰাই লোকসভালৈ নিৰ্বাচিত হৈছিল। পিছলৈ তেওঁ অসম ৰাজ্যিক ৰেডক্ৰছ সমাজৰ সন্মানীয় সচিবৰ পদ লাভ কৰিছিল। তেওঁৰ স্বামী বিখ্যাত অসমীয়া সাহিত্যিক মুনীন বৰকটকী। তেওঁ মুনীন বৰকটকী ন্যাসৰ এগৰাকী ন্যাসৰক্ষীয়ো আছিল।\n১৯৩২ চনৰ ২৯ নৱেম্বৰ তাৰিখে গুৱাহাটীৰ উজান বজাৰত ৰেণুকা দেৱীৰ জন্ম হৈছিল। তেওঁৰ পিতৃ ৰুদ্ৰ শৰ্মা আৰু মাতৃ ধৰ্মেশ্বৰী দেৱী। তেওঁৰ পিতৃ ৰুদ্ৰ শৰ্মা গুৱাহাটীৰ নামজ্বলা ডাক্তৰ আছিল। ১৯৪৬ চনত মহাত্মা গান্ধী গুৱাহাটীলৈ আহি কিছুদিন শৰণীয়া আশ্ৰমত কটাবৰ সময়ত তেওঁ হাইস্কুলৰ তলৰ শ্ৰেণীৰ ছাত্ৰী আছিল। তেতিয়া তেওঁ আগবাঢ়ি আহি স্বেচ্ছাসেৱিকা দলত অন্তৰ্ভুক্ত হৈ নেতৃত্ব বহন কৰিবলৈ লৈছিল।\nতেওঁ উচ্চশিক্ষাৰ বাবে কটন কলেজত নামভৰ্তি কৰে। ইয়াৰ লগতে তেওঁ যুৱ কংগ্ৰেছৰ সদস্যপদ গ্ৰহণ কৰি ৰাজনীতিত প্ৰৱেশ কৰে। তেওঁ এগৰাকী কবি আৰু সাংবাদিক নেত্ৰী হিচাপে পৰিগণিত হৈছিল।\nসৰুৰে পৰা ৰেণুকা দেৱী বৰকটকী ৰাজনীতিৰ প্ৰতি আকৰ্ষিত আছিল। তেওঁ কটন কলেজত পঢ়ি থাকোঁতেই যুৱ কংগ্ৰেছৰ সদস্য হৈছিল। ১৯৬২ চনৰ তৃতীয় লোকসভা নিৰ্বাচনত তেওঁ বৰপেটা লোকসভা সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থী হিচাপে লোকসভালৈ নিৰ্বাচিত হৈছিল। ১৯৭২ চনত তেওঁ হাজো বিধানসভা সমষ্টিৰ পৰা অসম বিধানসভালৈ নিৰ্বাচিত হৈছিল। ১৯৭৭ চনৰ ষষ্ঠ লোকসভা নিৰ্বাচনত তেওঁ জনতা পাৰ্টীৰ প্ৰাৰ্থী হিচাপে গুৱাহাটী লোকসভা সমষ্টিৰ পৰা পুনৰাই লোকসভালৈ নিৰ্বাচিত হৈছিল। তেওঁ ১৯৭৭ চনৰ পৰা ১৯৭৯ চনলৈ প্ৰধানমন্ত্ৰী মোৰাৰজী দেশাইৰ জনতা পাৰ্টিৰ চৰকাৰত শিক্ষা, সমাজ কল্যাণ আৰু সংস্কৃতি বিভাগৰ ৰাজ্যিক মন্ত্ৰী হিচাপে কেবিনেটত স্থান লাভ কৰিছিল। ৰেণুকা দেৱী বৰকটকী কেন্দ্ৰীয় মন্ত্ৰীসভাত স্থান লাভ কৰা প্ৰথম গৰাকী অসমীয়া মহিলা।\nৰেণুকা দেৱীয়ে ৰাজনীতিৰ সমান্তৰালকৈ বিভিন্ন ক্ষেত্ৰত জড়িত হৈ প্ৰভূত বৰঙণি আগবঢ়াইছিল। তেওঁ ইণ্ডিয়ান ৰেডক্ৰছ ছ’চাইটিৰ অসম শাখাৰ সম্পাদক আৰু ইণ্ডিয়ান নেশ্যনেল ট্ৰেড ইউনিয়ন কংগ্ৰেছৰ সভানেত্ৰী আছিল।\nতেওঁৰ স্বামী মুনীন বৰকটকীৰ পৰলোকৰ পাছত ৰেণুকা দেৱী বৰকটকীয়ে মুনীন বৰকটকী স্মাৰক ন্যাস প্ৰতিষ্ঠা কৰি মুনীন বৰকটকীৰ অপ্ৰকাশিত সাহিত্যৰাজি প্ৰকাশৰ কাৰ্যত আত্মনিয়োগ কৰিছিল। পিছলৈ ৰেণুকা দেৱীয়ে তৰুণ লেখক-লেখিকাসকলক উৎসাহ যোগাবলৈ মুনীন বৰকটকী বঁটা প্ৰৱৰ্তন কৰিছিল।\n১৯৫৯ চনত সাহিত্যিক মুনীন বৰকটকীৰ সৈতে ৰেণুকা দেৱী বৰকটকীৰ বিবাহ অনুষ্ঠিত হয়। তেওঁলোকৰ একমাত্ৰ কন্যা ড॰ মিনাক্ষী বৰকটকী জাৰ্মানীত বাস কৰে।\nঅসুস্থজনিত কাৰণত ২০১৭ চনৰ ১২ আগষ্ট তাৰিখে বৰকটকীক গুৱাহাটী চিকিৎসা মহাবিদ্যালয়ত ভৰ্তি কৰোৱা হৈছিল। পৰি শৰীৰত আঘাত পোৱা বৰকটকীৰ ১৩ আগষ্ট তাৰিখে এটা অস্ত্ৰোপচাৰো সম্পন্ন হৈছিল। ২০১৭ চনৰ ১৪ আগষ্ট তাৰিখে গুৱাহাটী চিকিৎসা মহাবিদ্যালয় হস্পিটেলত ৮৪ বছৰ বয়ত তেওঁৰ মৃত্যু হয়।\n↑ Assam Legislative Assembly - MLA 1972-78\n↑ Members of Sixth Lok Sabha\n↑ "Renuka Devi Barkataki passes away". assamtribune.com. http://www.assamtribune.com/scripts/detailsnew.asp?id=aug1517/at051। আহৰণ কৰা হৈছে: 2020-03-27.\n↑ শৰ্মা, উপেন্দ্ৰ নাথ (2017-08-24). "ৰেণুকা দেৱী বৰকটকী এটি শ্ৰদ্ধাৰ্ঘয". janambhumi.in. https://janambhumi.in/VFZSTmVFNUVTVDA9/ৰেণুকা-দেৱী-বৰকটকী-এটি-শ্ৰদ্ধাৰ্ঘয.html। আহৰণ কৰা হৈছে: 2020-03-27.\n↑ "Assam Legislative Assembly - MLA 1972-78". assamassembly.gov.in. http://assamassembly.gov.in/mla-1972-78.html। আহৰণ কৰা হৈছে: 2020-03-27.\n↑ "Members of Sixth Lok Sabha". parliamentofindia.nic.in. http://parliamentofindia.nic.in/ls/lok06/state/06lsas.htm। আহৰণ কৰা হৈছে: 2020-03-27.\n↑ "প্ৰাক্তন কেন্দ্ৰীয় মন্ত্ৰী ৰেণুকা দেৱী বৰকটকীৰ মৃত্যু". janambhumi.in. 2017-08-16. https://janambhumi.in/VFZSSk5VMUVWVDA9/প্ৰাক্তন-কেন্দ্ৰীয়-মন্ত্ৰী-ৰেণুকা-দেৱী-বৰকটকীৰ-মৃত্যু.html। আহৰণ কৰা হৈছে: 2020-03-27.\n↑ "ন্যাসৰ বিষয়ে". muninbarkotoki.org. http://www.muninbarkotoki.org/assamese/trust/abouttrust.html। আহৰণ কৰা হৈছে: 2020-03-27.\n↑ "Renuka Devi Borkataki, Northeast’s first woman union minister dies at 85". indianexpress.com. https://indianexpress.com/article/india/renuka-devi-borkataki-northeasts-first-woman-union-minister-dies-at-85/। আহৰণ কৰা হৈছে: 2020-03-27.\n"https://as.wikipedia.org/w/index.php?title=ৰেণুকা_দেৱী_বৰকটকী&oldid=227466"ৰ পৰা অনা হৈছে\nএই পৃষ্ঠাখন 13 মে' 2020 তাৰিখে ২৩:৩২ বজাত অন্তিম সংশোধন কৰা হৈছিল।


বিএছএনএল আৰু এমটিএনএলক একত্ৰীকৰণেৰে দুয়োটা প্ৰতিষ্ঠানক পুনৰুজ্জীৱিতকৰণৰ পৰিকল্পনাত কেন্দ্ৰীয় কেবিনেটৰ অনুমোদন\nদীৰ্ঘম্যাদী বণ্ডৰ সহায়ত ১,৫০০০ কোটি টকা আহৰণৰ নীতিৰ ভিত্তিত ২০,০০০তকৈ অধিক সাৰ্বভৌম গ্যাৰাণ্টিৰ জৰিয়তে মুলধন সংগ্ৰহ কৰি ৰাজহুৱা খণ্ডৰ টেলিকম প্ৰতিষ্ঠানক ৪জি স্পেকট্ৰাম আবণ্টন কৰা হ’ব\nPosted On: 23 OCT 2019 4:58PM by PIB Guwahati\nকেন্দ্রীয় কেবিনেটে আজি ৪-জি স্পেকট্রাম আবণ্টন, চৰকাৰী বণ্ডৰ জৰিয়তে পুঁজি সংগ্ৰহ, কর্মচাৰীৰ ব্যয় হ্রাস, বিভিন্ন সম্পত্তি বিক্রী আৰু নীতিগতভাবে বিএছএনএল আৰু এমটিএনএলৰ একত্ৰীকৰণৰ জৰিয়তে এই প্ৰতিষ্ঠান দুটাৰ পুনৰুজ্জীৱিতকৰণৰ প্ৰস্তাৱত অনুমোদন জনাইছে৷\nনিম্নোলিখিত সিদ্ধান্ত কেইটাত কেবিনেটে অনুমোদন জনাইছেঃ-\n১. বিএছএনএল আৰু এমটিএনএল–এই দুয়োটা ৰাষ্ট্রীয়কৃত প্ৰতিষ্ঠানক ব্ৰ’ডবেণ্ডকে ধৰি অন্যান্য ডেটা সেৱাৰ ক্ষেত্রত ৪-জি স্পেকট্রাম আবণ্টনৰ বাবে চৰকাৰে ২০,১৪০ কোটি টকা অতিৰিক্ত যোগান ধৰা হ’ব৷ এই স্পেকট্রাম ক্ৰয়ৰ সময়ত ৩,৬৭৪ কোটি টকা জিএছটিৰ বাবদ যি ধন ব্যয় হ’ব, সেয়া চৰকাৰে বাজেটীয় আবণ্টনৰ জৰিয়তে বহন কৰিব৷ এই স্পেকট্রাম আবণ্টনৰ জৰিয়তে বিএছএনএল আৰু এমটিএনএলে বজাৰত প্ৰতিযোগিতাত অংশগ্ৰহণ কৰাৰ লগতে গ্রামাঞ্চলকে ধৰি বিস্তীর্ণ এলেকাত গ্রাহকৰ উচ্চ গতিসম্পন্ন ডেটা সেৱা প্ৰদান কৰিবলৈ সক্ষম হ’ব৷\n২. ঋণ পৰিশোধৰ বাবে তথা কাপেক্স, অ’পেক্সকে ধৰি অন্যান্য আন্তঃগাঁথনি সৃষ্টিৰে বজাৰৰ পৰা ভাৰত চৰকাৰে বণ্ডৰ মাধ্যমেৰে দীর্ঘম্যাদী ১৫ হাজাৰ কোটি টকা সংগ্ৰহ কৰিব৷\n৩. বিএছএনএল আৰু এমটিএনএলত কৰ্মৰত যিসকল কর্মীৰ বয়স ৫০ বা ততোধিক তেওঁলোকৰ বাবে স্বেচ্ছামূলক অৱসৰ আঁচনি প্ৰৱৰ্তন কৰা হ’ব৷ চৰকাৰে ইয়াৰ বাবে অতিৰিক্ত ১৭,১৬৯ কোটি টকা আবণ্টন কৰিছে৷ ভাৰত চৰকাৰে পেন্সন, গ্ৰেছুইটি তথা অন্যান্য যাৱতীয় ব্যয় বহন কৰিব৷ আঁচনিখনৰ সবিশেষ বিএছএনএল আৰু এমটিএনএলে চূড়ান্ত কৰিব৷\n৪. বিএছএনএল আৰু এমটিএনএলৰ ঋণ পৰিশোধ আৰু সেৱাৰ পৰিসৰ বৃদ্ধিৰ লক্ষ্যৰে সম্পত্তি বিক্রী কৰিব পাৰিব৷\n৫. তদুপৰি, এই দুয়োটা প্ৰতিষ্ঠানৰ একত্ৰীকৰণৰ ক্ষেত্ৰত কেবিনেটে নীতিগতভাবে সন্মতি জনাইছে৷\nবিএছএনএল আৰু এমটিএনএলৰ পুনৰুজ্জীৱিতকৰণৰ সিদ্ধান্ত কাৰ্যকৰী কৰাৰ ফলত গ্রামীণ এলেকাসহ সমগ্ৰ দেশত এই প্ৰতিষ্ঠান দুটাই গ্রাহকৰ বাবে বিশ্বাসযোগ্য আৰু উন্নত সেৱা প্ৰদান কৰিবলৈ সক্ষম হ’ব বুলি আশা কৰা হৈছে৷\n(Release ID: 1588993) Visitor Counter : 7\n(Release ID: 1588993)


শক্তিৰ উৎসসমূহ | দশম শ্ৰেণী | বিজ্ঞান | অধ্যায় 14 - GyanVeda247 Best SEBA & CBSE Notes Blog\nইয়াত অসমীয়া মাধ্যমৰ দশম শ্ৰেণীৰ সাধাৰণ বিজ্ঞানৰ অধ্যায় – 14 : শক্তিৰ উৎসসমূহ (Source of Energy) পাঠটোৰ প্ৰশ্নাৱলী, অনুশীলনী আৰু কিছুমান অতিৰিক্ত প্ৰয়োজনীয় প্ৰশ্ন আলোচনা কৰা হৈছে।\nপ্ৰশ্নাৱলী, Page No- 243\n1. শক্তিৰ ভাল উৎস কি?\nউত্তৰ :- শক্তিৰ ভাল উৎস সেইটোৱেই হ’ব –\nযিটোৱে প্ৰতি একক আয়তন বা ভৰৰ বিনিময়ত সৰহ পৰিমানৰ কাৰ্য কৰে ৷\nযিটো সহজে উপলব্ধ ৷\nযিটোৰ সঞ্চয় আৰু পৰিবহন সহজসাধ্য ৷\nযি মিতব্যয়ী ৷\n2. ভাল ইন্ধন কি?\nউত্তৰ :- ভাল ইন্ধন সেইটোৱে হ’ৱ –\nযিটোৱে জ্বলতে উচ্চ তাপ উৎপন্ন কৰে ৷\nযিটোৱে বেছিকৈ ধোৱা উৎপন্ন নকৰে ৷\nযিটোৰ সঞ্চয় আৰু পৰিবহন সহজসাধ্য ৷\nযি মিতব্যয়ী ৷\n3. যদি তুমি আহাৰ গৰম কৰিবলৈ যিকোনাে শক্তিৰ ব্যৱহাৰ কৰিবলৈ সক্ষম, তেন্তে কোনটো কৰিবা আৰু কিয়?\nউত্তৰ :- আমি আহাৰ গৰম কৰিবলৈ যিকোনাে শক্তিৰ ব্যৱহাৰ কৰিবলৈ সক্ষম হ’লে তৰলীকৃত পেট্ৰলীয়াম গেছ (LPG) ব্যৱহাৰ কৰিম ৷\nতৰলীকৃত পেট্ৰলীয়াম গেছ (LPG) ব্যৱহাৰ কৰা কাৰণ –\nতৰলীকৃত পেট্ৰলীয়াম গেছে উচ্চ তাপ উৎপন্ন কৰে ৷\nই অমলিন নীলা শিখা উৎপন্ন কৰে যাৰ ফলত কোনো ক্ষতিকাৰক গেছ উৎপন্ন নহয় ৷\nই ধোৱা উৎপন্ন নকৰে ৷\nই সহজে উপলব্ধ ৷\nইয়াৰ সঞ্চয় আৰু পৰিবহন সহজসাধ্য ৷\nই মিতব্যয়ী ৷\nপ্ৰশ্নাৱলী, Page No- 248\n1. জীৱাশ্মজাত ইন্ধনৰ অসুবিধাসমূহ কি কি ?\nউত্তৰ :- জীৱাশ্মৰ পৰা সৃষ্টি হোৱা ইন্ধনক জীৱাশ্মজাত ইন্ধন বুলি কোৱা হয় ৷ ইয়াৰ অসুবিধা সমূহ তলত উল্লেখ কৰা হ’ল –\n(i) অনবীকৰণযোগ্য – জীৱাশ্মজাত ইন্ধন অনবীকৰণযোগ্য শক্তিৰ উৎস ৷ অৰ্থাৎ আমি ইয়াক দ্ৰুত হাৰত ব্যয় কৰি থাকিলে অতি শীঘ্ৰেই ইয়াৰ ভাণ্ডাৰ শেষ হ’ব ৷\n(ii) বায়ু প্ৰদূষণ – জীৱাশ্মজাত ইন্ধন দহন কৰিলে বায়ু প্ৰদূষণ হয় ৷ বায়ু প্ৰদূষণ প্ৰকৃতি আৰু জীৱ জগতৰ স্বাস্থ্যৰ বাবে ক্ষতিকাৰক ৷\n(iii) আম্লিক বৃষ্টি বা এছিড বৰষুণ – জীৱাশ্মজাত ইন্ধন দহনত নিৰ্মুক্ত হোৱা কাৰ্বন, নাইট্ৰ’জেন, আৰু চালফাৰৰ অক্সাইডসমূহ হৈছে আম্লিক অক্সাইড ৷ এই বিলাকে এচিড বৰষুণৰ সৃষ্টি কৰে যাৰ বাবে জল আৰু স্থল সম্পদসমূহ ক্ষতি হয় ৷\n(iv) সেউজ গৃহ ক্ৰিয়া – জীৱাশ্মজাত ইন্ধন দহনত নিৰ্মুক্ত হোৱা কাৰ্বন ডাই অক্সাইড গেছৰ পাৰিমাণ বাঢ়ি গলে পৃথিৱীৰ উত্তাপ বাঢ়ি যায় ফলত গোলকীয় উষ্ণতা বৃদ্ধি হয় ৷\n2. আমি শক্তিৰ বিকল্প উৎস বিচাৰাে কিয় ?\nউত্তৰ :- শক্তিৰ উৎস হিচাপে পৰম্পৰাগতভাৱে আমি জীৱাশ্মজাত ইন্ধন ব্যৱহাৰ কৰি আহিছোঁ ৷ ঔদ্যোগীকৰণৰ সম্প্ৰসাৰণে সমগ্ৰ বিশ্বতে জীৱন ধাৰণৰ মান উন্নত কৰিছে ৷ লগে লগে শক্তিৰ চাহিদাও তীব্ৰ হাৰত বৃদ্ধি পাব ধৰিছে ৷ শক্তিৰ উৎসসমূহৰ লগত সংগতি ৰাখি আমাৰ প্ৰযুক্তিবোৰৰো বিকাশ হৈছে ৷ যিহেতু এই শক্তিৰ উৎসসমূহ অনবিকৰণযোগ্য ইহঁত তীব্ৰ হাৰত শেষ হ’ব ধৰিছে সেয়েহে আমি শক্তিৰ বিকল্প উৎস বিচাৰাে ৷\n3. আমাৰ সুবিধাৰ বাবে বায়ু আৰু জল শক্তিৰ পৰম্পৰাগত ব্যৱহাৰৰ কি পৰিবৰ্তন অনা হৈছে?\nউত্তৰ :- আমাৰ সুবিধাৰ বাবে বায়ু আৰু জল শক্তিৰ পৰম্পৰাগত ব্যৱহাৰৰ তলত উল্লেখ কৰা ধৰণে পৰিবৰ্তন অনা হৈছে –\n(i) বায়ু শক্তি :- পূৰ্বতে বায়ুকলৰ যোগে বায়ু শক্তি আহৰণ কৰি যান্ত্ৰিক কাৰ্য সম্পাদন কৰা হৈছিল ৷ বৰ্তমান বিদ্যুৎ উৎপাদনৰ বাবেও বায়ু শক্তি ব্যৱহাৰ কৰা হয় ৷ বায়ু কল এটাৰ মুখ্য অংশ মাটিৰ পৰা কিছু উচ্চতাত সুদৃঢ় আলমত সংস্থাপন কৰা হয় ৷ ইয়াৰ ঘূৰ্ণন গতি ব্যৱহাৰ কৰি বৈদ্যতিক জেনেৰেতৰৰ টাৰবাইন ঘৰাই বিদ্যুৎ উৎপাদন কৰা হয় ৷\n(ii) জল শক্তি :- পূৰ্বতে বোৱতী পানীৰ গতি শক্তি আৰু উচ্চতাত থকা পানীৰ স্থিতি শক্তি ব্যৱহাৰ কৰা হৈছিল ৷ বৰ্তমান নদীবান্ধ নিৰ্মান কৰি বিদ্যুৎ উৎপাদন কৰা হয় ৷ জল বিদ্যুৎ উৎপন্ন কৰিবলৈ নদীত যথেষ্ট উচ্চতাৰ বান্ধ নিৰ্মান কৰি পানীৰ প্ৰবাহক বাধা দি পানী জমা কৰা হয় ৷ বান্ধৰ ওপৰৰ স্তৰৰ পানী পাইপৰ যোগেদি বান্ধৰ পাদদেশত থকা টাৰবাইনলৈ অনা হয় ৷ এইদৰে টাৰবাইন ঘুৰাই বিদ্যুৎ উৎপন্ন কৰা হয় ৷\nপ্ৰশ্নাৱলী, Page No- 253\n1. কোন ধৰণৰ দাপােন— অবতল, উত্তল নে সমতল সৌৰ কুকাৰত ব্যৱহাৰৰ বাবে উৎকৃষ্ট ? কিয় ?\nউত্তৰ :- সৌৰ কুকাৰত ব্যৱহাৰৰ বাবে অৱতল দাপােন উৎকৃষ্ট ৷ কাৰণ, অৱতল দাপোনে পোহৰৰ এক শক্তিশালী সমান্তৰাল কিৰণ উপলব্ধ কৰে ৷ সৌৰ কুকাৰত সূৰ্জৰ পোহৰ কেন্দ্ৰীভূত কৰি উচ্চ তাপ উৎপন্ন কৰিবলৈ অৱতল দাপোন সক্ষম ৷\n2. মহাসমুদ্ৰৰ পৰা পাব পৰা শক্তিৰ সীমাবদ্ধতা কি কি?\nউত্তৰ :- মহাসমুদ্ৰৰ পৰা পাব পৰা শক্তিৰ সীমাবদ্ধতা সমূহ তলত উল্লেখ কৰা হ’ল –\n(i) জোৱাৰ ভাতাৰ শক্তি – সমুদ্ৰপৃষ্ঠৰ জোৱাৰ ভাতাৰ পৰা শক্তি আহৰণ কৰিব পাৰি ৷ ইয়াৰ বাবে সমুদ্ৰলৈ যোৱা ঠেক পথ এটাত বান্ধ নিৰ্মান কৰা হয় ৷ কিন্তু এনে বান্ধ নিৰ্মান কৰা উপযুক্ত স্থান সীমিত ৷\n(ii) তৰংগ শক্তি – সমুদ্ৰৰ প্ৰকাণ্ড প্ৰকাণ্ড তৰংগৰ গতি শক্তি আহৰণ কৰি বিদ্যুৎ উৎপাদন কৰিব পাৰি ৷ কিন্তুু এনে কৰিবলৈ তৰংগবোৰ অতিশয় শক্তিশালী হোৱা উচিত যি অতি সীমিত ৷\n(iii) মহাসামুদ্ৰিক তাপীয় শক্তি – সমুদ্ৰৰ পৃষ্ঠ আৰু2km পৰ্যন্ত গভীৰতাত থকা পানীৰ উষ্ণতাৰ পাৰ্থক্য 293 K বা ততোধিক হ’লে মহাসামুদ্ৰিক তাপীয় শক্তি আহৰণ কৰিব পাৰি ৷ কিন্তু ই বাণিজ্যিকভাৱে লাভ দায়ক নহয় ৷\n3. তাপীয় শক্তি কি?\nউত্তৰ :- বিভিন্ন উৎসত উৎপন্ন হোৱা তাপৰ পৰা উৎপাদন কৰা শক্তিক তাপীয় শক্তি বোলে ৷\n(i) মহাসামুদ্ৰিক তাপীয় শক্তি – সাগৰ বা মহাসাগৰৰ পৃষ্ঠৰ পানী ভাগ সূৰ্যৰ তাপত গৰম হয় কিন্তু গভীৰ অঞ্চলসমুহৰ পানী তুলনামূলকভাৱে শিতল অৱস্থাত থাকে ৷ উষ্ণতাৰ এই পাৰ্থক্যৰ আধাৰত শক্তি উৎপাদন কৰা হয় ৷ ইয়াকে মহাসামুদ্ৰিক তাপীয় শক্তি বোলে ৷\n(ii) ভূ-তাপীয় শক্তি – ভূত্বতকৰ গভীৰতাৰ উচ্চ উষ্ণতাক ব্যৱহাৰ কৰি উৎপন্ন কৰা শক্তিক ভূ-তাপীয় শক্তি বোলে ৷\n4. নিউক্লীয় শক্তিৰ সুবিধাসমূহ কি কি?\nউত্তৰ :- নিউক্লীয় শক্তিৰ সুবিধাসমূহ তলত উল্লেখ কৰা হ’ল –\nপ্ৰচুৰ পাৰিমাণৰ শক্তি উৎপন্ন কৰিব পাৰি ৷ কোৱা হয় যে জীৱাশ্মজাত ইন্ধনৰ পৰা লাভ কৰা শক্তিৰ তুলনাত ১০ নিযুত গুণ নিউক্লীয় শক্তি উৎপন্ন হয় ৷\nনিউক্লীয় শক্তি সীমিত কাৰ্বন যুক্ত শক্তি ৷\nনিউক্লীয় শক্তিত প্ৰদূষণৰ মাত্ৰা তুলনামূলকভাৱে কম ৷\nবহুল ভিত্তিত উৎপাদন কৰিলে ই কম খৰচি ৷\nনিউক্লীয় শক্তিৰ বাবে প্ৰয়োজনীয় কেচা সামগ্ৰী বহুত বছৰ চলিব পৰাকৈ উপলব্ধ ৷\nপ্রশাৱলী Page No- 253\n1. শক্তিৰ উৎস এটা প্ৰদূষণমুক্ত হব পাৰেনে? কিয় পাৰে বা কিয় নােৱাৰে?\nউত্তৰ :- শক্তিৰ উৎস এটা প্ৰদূষণমুক্ত হব নোৱাৰে ৷ কাৰণ অতি পৰিস্কাৰ বুলি গণ্য কৰা শক্তিকো উৎপাদন কৰা প্ৰক্ৰিয়াত কিবা নহয় কিবা প্ৰকাৰে পৰিৱেশ প্ৰদূষণ হয় ৷\nউদাহৰণ স্বৰূপে, নিউক্লীয় শক্তি উৎপাদনৰ সময়ত উৎপন্ন হোৱা আৱৰজনাই পৰিৱেশ প্ৰদূষিত কৰে ৷\n2. ৰকেটৰ ইন্ধন হিচাপে হাইড্রজেন ব্যৱহাৰ হয়। তােমালােকে ইয়াক চি এন জি (CNG) তকৈ পৰিষ্কাৰ ইন্ধন বুলি গণ্য কৰিবা নেকি? কিয় কৰিবা বা কিয় নকৰা ?\nউত্তৰ :- ৰকেটৰ ইন্ধন হিচাপে হাইড্রজেন ব্যৱহাৰ হয়। ইয়াক চি এন জি (CNG) তকৈ পৰিষ্কাৰ ইন্ধন বুলি গণ্য কৰিব পাৰি , কাৰণ-\n(i) হাইড্ৰ’জেন এবিধ কাৰ্বন মুক্ত ইন্ধন ৷\n(ii) ই কোনো ধৰণৰ সেউজ গৃহ গেছ উৎপন্ন নকৰে ৷\n(iii) হাইড্ৰ’জেনৰ দহনে পানী উৎপন্ন কৰে যি পৰিৱেশৰ বাবে ক্ষতি কাৰক নহয় ৷\nপ্রশ্নাৱলী Page No 254\n1. তুমি নবীকৰণযােগ্য বুলি বিবেচনা কৰা শক্তিৰ দুটা উৎসৰ নাম লিখা। তােমাৰ পছন্দৰ কাৰণ দর্শোৱা ।\nউত্তৰ :- নবীকৰণযােগ্য বুলি বিবেচনা কৰা দুটা শক্তিৰ উৎস হ’ল – বায়ু শক্তি আৰু সৌৰ শক্তি ৷\nসূৰ্যৰ তাপে ভূ-খণ্ড আৰু জলভাগৰ বায়ুক গতি প্ৰদান কৰে আৰু বতাহৰ জন্ম দিয়ে ৷ বতাহৰ গতিক শক্তি উৎপাদনৰ বাবে ব্যৱহাৰ কৰা হয় ৷ একেদৰে সূৰ্যৰ তাপ শক্তিক শক্তিৰ উৎস হিচাপে ব্যৱহাৰ কৰা হয়৷ যিহেতু সূৰ্যই প্ৰায় ৫০০ নিযুত বছৰ পৰ্যন্ত শক্তি বিকিৰণ কৰি থাকিব বুলি ধাৰণা কৰা হৈছে সেয়েহে কব পাৰি যে বায়ু শক্তি আৰু সৌৰ শক্তি কেতিয়াও শেষ নহয় ৷\n2. তুমি ক্ষয়িষ্ণু বুলি বিবেচনা কৰা শক্তিৰ দুটা উৎসৰ নাম উল্লেখ কৰা। তােমাৰ পছন্দৰ কাৰণ দর্শোৱা ৷\nউত্তৰ :- ক্ষয়িষ্ণু বুলি বিবেচনা কৰা শক্তিৰ দুটা উৎসৰ নাম হ’ল – কয়লা আৰু পেট্ৰলিয়াম ৷\nকয়লা আৰু পেট্ৰলিয়াম জীৱাশ্মজাত ইন্ধন ৷ জীৱাশ্মজাত ইন্ধন পৰম্পৰাগতভাৱে ব্যৱহাৰ কৰি থকা হৈছে আৰু ইয়াৰ ভাণ্ডাৰ অতি সীমিত ৷ আমি যদি ইয়াৰ ব্যৱহাৰ দ্ৰুত হাৰত কৰি থাকো তেন্তে ই অতি শীঘ্ৰে শেষ হ’ব ৷ সেয়েহে কয়লা আৰু পেট্ৰলিয়ামক ক্ষয়িষ্ণু শক্তিৰ উৎস বুলি বিবেচনা কৰিব পাৰি ৷\n1. পানী গৰম কৰিবলৈ সৌৰ জল হীটাৰ এটা ব্যৱহাৰ কৰিব নােৱাৰা দিনটো হৈছে এটা\n(a) ৰৌদ্রোজ্জ্বল দিন\n(b) ডাৱৰীয়া দিন।\n(c) গৰম দিন\n(d) বতাহে কোবােৱা দিন।\nউত্তৰ :- (b) ডাৱৰীয়া দিন।\n2. তলৰ কোনটো জীৱ ভৰ শক্তিৰ উৎসৰ উদাহৰণ নহয় ?\n(b) গােবৰ গেছ\n(c) নিউক্লীয় শক্তি\nউত্তৰ :- (c) নিউক্লীয় শক্তি\n3. আমি ব্যৱহাৰ কৰা শক্তিৰ সৰহ সংখ্যক উৎসৰ শক্তি হ’ল সঞ্চিত সৌৰশক্তি। তলৰ কোনটো সৌৰ শক্তি আধাৰিত নহয় ?\n(a) ভূ-তাপীয় শক্তি\n(b) বায়ু শক্তি\n(d) জৈৱ উপাদান।\n4. শক্তিৰ প্রত্যক্ষ উৎস হিচাপে জীৱাশ্মজাত ইন্ধন আৰু সৌৰশক্তিৰ তুলনা কৰা আৰু সিহঁতৰ পার্থক্য দেখুওৱা।\nউত্তৰ :- শক্তিৰ প্রত্যক্ষ উৎস হিচাপে জীৱাশ্মজাত ইন্ধন আৰু সৌৰশক্তিৰ পার্থক্য সমূহ তলত উল্লেখ কৰা হ’ল –\n1. জীৱাশ্মজাত ইন্ধন অনবীকৰণযোগ্য শক্তিৰ উৎস ৷ 1. সৌৰশক্তি নবীকৰণযোগ্য শক্তিৰ উৎস ৷\n2. জীৱাশ্মজাত ইন্ধনৰ ভাণ্ডাৰ সীমিত ৷ 2. সৌৰশক্তিৰ ভাণ্ডাৰ অসীম ৷\n3. জীৱাশ্মজাত ইন্ধনে প্ৰদূষণ কৰে ৷ 3. সৌৰশক্তিৰ পৰা প্ৰদূষণ নহয় ৷\n4. জীৱাশ্মজাত ইন্ধন এবিধ খৰচি ইন্ধন ৷ 4. সৌৰশক্তি অতি কম খৰচত ব্যৱহাৰ কৰিব পাৰি৷\n5. শেষ হ’লে ইন্ধন ক্ৰয় কৰি থাকিব লাগে ৷ 5. এবাৰ খৰচ কৰি সৌৰশক্তি ব্যৱহাৰ কৰা যন্ত্ৰটো কিনিলেই হয় ৷\n6. যিকোনো সময়ত ব্যৱহাৰ কৰিব পাৰি ৷ 6. অকল ৰৌদ্ৰোজ্বল দিনতহে ব্যৱহাৰ কৰিব পাৰি ৷\n5. শক্তিৰ উৎস হিচাপে জৈৱ উপাদান আৰু জলবিদ্যুতৰ তুলনা কৰা আৰু সিহঁতৰ পার্থক্য দেখুওৱা।\nউত্তৰ :- জৈৱ উপাদান বা জৈৱ-ভৰ আৰু জলবিদ্যুত দুয়োবিধে নবীকৰণযোগ্য শক্তিৰ উৎস উৎস ৷ ইহঁতৰ মাজৰ পাৰ্থক্য সমূহ তলত উল্লেখ কৰা হ’ল –\nজৈৱ উপাদান বা জৈৱ-ভৰ\n১. জৈৱিক আৱৰ্জনাৰ পৰা পোৱা যায় ৷ ১. উচ্চতাত সঞ্চয় কৰা পানী বা গতিশীল পানীৰ পৰা পোৱা যায় ৷\n২. প্ৰদূষণৰ মাত্ৰা কম ৷ ২. কোনো ধৰণৰ প্ৰদূষণ নকৰে ৷\n৩. জৈৱিক গেছ উৎপাদন কৰিব পাৰি ৷ ৩. বিদ্যুৎ উৎপাদন কৰিব পাৰি ৷\n৪. ইয়াৰ উৎপাদন সীমিত ৷ ৪. বহুত বেছি উৎপাদন কৰা সম্ভৱ ৷\n৫. অতি কম খৰচি ৷ ৫. তুলনামূলক ভাৱে খৰচি ৷\n৬. অৱশিষ্ট সাৰ হিচাপে ব্যৱহাৰ কৰিব পাৰি ৷ ৬. অৱশিষ্ট নাথাকে ৷\n6. তলত দিয়া উৎসসমূহৰ পৰা শক্তি আহৰণ কৰাৰ সীমাবদ্ধতা কি কি?\n(a) বতাহ – বতাহৰ পৰা শক্তি আহৰণ কৰা সীমাবদ্ধতা সমূহ তলত উল্লেখ কৰা হ’ল –\nবিদ্যুৎ উৎপন্ন কৰিবলৈ অনেক বায়ু কলৰ প্ৰয়োজন হয় ৷\nইমান বেছি সংখ্যক বায়ু কল স্থাপনৰ বাবে বৃহৎ এটা অঞ্চলৰ প্ৰয়োজন হয় ৷\nবিদ্যুৎ উৎপন্ন কৰিবলৈ বায়ুৰ গতি 15 km/hrত কৈ অধিক হ’ব লাগে যি সকলো ঠাইত নাথাকে ৷\nকোনোবা অঞ্চলত 15 km/hr বেগৰ বায়ু প্ৰবাহ হলেও বছৰটোৰ আতাইকেইটা মাহত বেগ একে নাথাকে ৷\nবায়ু পাম স্থাপন কৰিবলৈ প্ৰাৰম্ভিক খৰচ অতি বেছি ৷\nবতাহ নথকা সময়ত শক্তিৰ যোগান অব্যাহত ৰাখিবলৈ সঞ্চায়ক কোষ থাকিব লাগে৷\nউচ্চ মানৰ তদাৰক-তদবিৰ ব্যৱস্থা থাকিব লাগে ৷\n(b) তৰংগ – তৰংগ পৰা শক্তি আহৰণ কৰা সীমাবদ্ধতা সমূহ তলত উল্লেখ কৰা হ’ল –\nযিবোৰ স্থানত তৰংবোৰ অতিশয় শক্তিশালী তেনেবোৰ স্থানতহে তৰংগ শক্তিৰ ব্যৱহাৰ ফলপ্ৰসূ ৷\nই অতি ব্যয়বহুল ৷\nঢৌ নথকা অঞ্চলত তৰংগৰ পৰা শক্তিৰ আহৰণ কৰা সম্ভৱ নহয় ৷\n(c) জোৱাৰ-ভাতা – জোৱাৰ-ভাতাৰ পৰা শক্তি আহৰণ কৰা সীমাবদ্ধতা সমূহ তলত উল্লেখ কৰা হ’ল –\nসমুদ্ৰপৃষ্ঠৰ জোৱাৰ ভাতাৰ পৰা শক্তি আহৰণ কৰিবলৈ সমুদ্ৰলৈ যোৱা ঠেক পথ এটাত বান্ধ নিৰ্মান কৰা হয় ৷ কিন্তু এনে বান্ধ নিৰ্মান কৰা উপযুক্ত স্থান সীমিত ৷\nখৰচৰ অনুপাতে উৎপাদন কম ৷\n7. কি আধাৰত শক্তিৰ উৎসমূহ\n(a) নবীকৰণযােগ্য আৰু অনবীকৰণযােগ্য\n(b) ক্ষয়িষ্ণু যােৱা আৰু অক্ষয়িষ্ণু\nবুলি শ্রেণীভুক্ত কৰিবা ? (a) আৰু (b) ত উল্লেখ কৰা বাছন (option) একেই নে?\n(a) যিবোৰ শক্তিৰ উৎস প্ৰকৃতিত অবিৰতভাৱে উৎপন্ন হৈ থাকে তেনেবোৰ শক্তিৰ উৎসক নবীকৰণযােগ্য শক্তিৰ উৎস বোলা হয় ৷ উদাহৰণ – সৌৰ শক্তি ৷\nযিবোৰ শক্তিৰ উৎস প্ৰকৃতিত অবিৰতভাৱে উৎপন্ন হৈ নাথাকে আৰু সীমিতভাৱে উপলব্ধ তেনেবোৰ শক্তিৰ উৎসক অনবীকৰণযােগ্য শক্তিৰ উৎস বোলা হয় ৷ উদাহৰণ – জীৱাশ্মজাত ইন্ধন ৷\n(b) যিবোৰ শক্তিৰ উৎস সীমিত আৰু অধিক ব্যৱহাৰ কৰিলে শেষ হোৱা সম্ভাৱনা থাকে তেনে শক্তিৰ উৎসক ক্ষয়িষ্ণু শক্তিৰ উৎস বোলে ৷ উদাহৰণ – কয়লা, পেট্ৰলিয়াম ইত্যাদি ৷\nযিবোৰ শক্তিৰ উৎস অসীম আৰু অধিক ব্যৱহাৰ কৰিলেও শেষ হোৱা সম্ভাৱনা নাথাকে তেনে শক্তিৰ উৎসক অক্ষয়িষ্ণু শক্তিৰ উৎস বোলে ৷ উদাহৰণ – বায়ু শক্তি, জলশক্তি ইত্যাদি ৷\n8. এটা আদর্শশক্তি উৎসৰ গুণসমূহ কি কি?\nউত্তৰ :- আদর্শশক্তি উৎসৰ গুণসমূহ তলত উল্লেখ কৰা হ’ল –\nআদর্শশক্তি উৎসৱে প্ৰতি একক আয়তন বা ভৰৰ বিনিময়ত সৰহ পৰিমানৰ কাৰ্য কৰে ৷\nআদর্শশক্তি উৎস সহজে উপলব্ধ ৷\nআদর্শশক্তি উৎসৰ সঞ্চয় আৰু পৰিবহন সহজসাধ্য ৷\nআদর্শশক্তি উৎস মিতব্যয়ী ৷\n9. সৌৰ চুলা ব্যৱহাৰৰ সুবিধা আৰু অসুবিধাসমূহ কি কি? এনে স্থান আছেনে য’ত সৌৰ চুলাৰ ব্যৱহাৰ সীমিত?\nসৌৰ চুলা ব্যৱহাৰৰ সুবিধা সমূহ তলত উল্লেখ কৰা হ’ল –\nসৌৰ চুলাত ব্যৱহাৰ হোৱা সৌৰশক্তি নবীকৰণযোগ্য শক্তিৰ উৎস ৷\nসৌৰশক্তিৰ ভাণ্ডাৰ অসীম হোৱা বাবে সৌৰ চুলা অবিৰতভাবে কাৰ্যক্ষম হৈ থাকে ৷\nসৌৰ চুলাৰ পৰা প্ৰদূষণ নহয় ৷\nসৌৰ চুলা ব্যৱহাৰ কৰিবলৈ কোনো ইন্ধন নালাগে ৷\nএবাৰ খৰচ কৰি সৌৰ চুলাটো কিনিলেই হয় ৷\nসৌৰ চুলা ব্যৱহাৰৰ অসুবিধা সমূহ তলত উল্লেখ কৰা হ’ল –\nসৌৰ চুলা অকল ৰৌদ্ৰোজ্বল দিনতহে ব্যৱহাৰ কৰিব পাৰি ৷\nখাদ্য প্ৰস্তুতকৰনত অধিক সময়ৰ প্ৰয়োজন হয় ৷\nঘৰৰ ভিতৰত ৰন্ধন কাৰ্য কৰা সম্ভৱ নহয় ৷\nঅধিক তাপ প্ৰয়োজন হোৱা খাদ্য প্ৰস্তুত কৰিবলৈ সুবিধাজনক নহয় ৷\nউৎপাদিত তাপ ৰন্ধনত ব্যৱহাৰ হোৱা পাত্ৰৰ কোনো এটা কেন্দ্ৰত কেন্দ্ৰীভূত কৰিব নোৱাৰি ৷\nসৌৰ চুলা বজাৰত সহজ লভ্য নহয় ৷\nডাৱৰীয়া দিন আৰু দীঘলীয়া ৰাতিৰ অঞ্চলবোৰত সৌৰ চুলাৰ ব্যৱহাৰ সীমিত ৷\n10. পৰিবেশৰ ওপৰত শক্তিৰ বৰ্দ্ধিত চাহিদাৰ প্ৰভাৱ কি কি? শক্তিৰ ব্যয় হ্রাস কৰিবৰ বাবে তুমি কি কি পদক্ষেপ লােৱাৰ পৰামর্শ দিবা?\nউত্তৰ :- শক্তিৰ বৰ্দ্ধিত চাহিদাই পৰিবেশৰ ওপৰত ঋণাত্মক প্ৰভাৱ পেলায় ৷ তেনে কিছুমান প্ৰভাৱ তলত উল্লেখ কৰা হ’ল –\nশক্তিৰ বৰ্দ্ধিত চাহিদাৰ ফলত জীৱাশ্মজাত ইন্ধনৰ ভাণ্ডাৰ ক্ষিপ্ৰতাৰে কমিবলৈ ধৰে ৷\nজীৱাশ্মজাত ইন্ধনৰ অত্যাধিক ব্যৱহাৰৰ ফলত বায়ু প্ৰদূষণ, এছিড বৰষুণ, সেউজ গৃহ প্ৰভাৱ আদিৰ দৰে সমস্যাই দেখা দিয়ে৷\nজলশক্তি প্ৰকল্প নিৰ্মানৰ ফলত নদীবান্ধৰ পানীত বুৰ গৈ বৃহৎ পৰিস্থিতি তন্ত্ৰ বিনষ্ট হয় ৷\nনদীবান্ধৰ পানীত ডুবা গছ – গছনী পচি মিথেন গেছ নিৰ্গত হয় যি এবিধ সেউজ গৃহ গেছ ৷\nনিউক্লীয় শক্তি উৎপাদনত উৎপন্ন হোৱা আৱৰজনাই পৰিবেশ প্ৰদূষিত কৰে ৷\nশক্তিৰ ব্যয় হ্রাস কৰিবৰ বাবে আমি তলত উল্লেখিত কিছুমান পদক্ষেপ ল’ব পাৰো –\nজীৱাশ্মজাত ইন্ধনৰ ব্যৱহাৰ যিমান পাৰি কমাব লাগে ৷\nনিজা বাহন ব্যৱহাৰ নকৰি ৰাজহুৱা বাহন যেনে – বাছ, ৰেল আদি ব্যৱহাৰ কৰিব লাগে ৷\nনবীকৰণযোগ্য শক্তিৰ উৎস যেনে – সৌৰ শক্তি আদিৰ ব্যৱহাৰ অধিক মাত্ৰাত কৰিব লাগে ৷\nউচৰৰ ঠাইত খোজ কাঢ়ি বা চাইকেলেৰে যাতায়ত কৰিব লাগে ৷\nবৈদ্যুতিক পাংখা, বাল্ব আদি প্ৰয়োজন নহলে বন্ধ কৰি থব লাগে ৷\nপানী ব্যৱহাৰৰ পাছত নল ভালদৰে বন্ধ কৰিব লাগে ৷ এনে কৰিলে বৈদ্যুতিক মটৰৰ বিদ্যুত ব্যয় কমে ৷\nৰন্ধন কাৰ্যত প্ৰেচাৰ কুকাৰ ব্যৱহাৰ কৰি ৰন্ধন গেছ ৰাহি কৰিব পাৰি ৷\nৰন্ধন কাৰ্যৰ অন্তত গেছৰ চুলা আৰু চিলিন্দাৰৰ ৰেগুলেটৰ ভালদৰে বন্ধ কৰিব লাগে ৷


“ক্ষণস্থায়ী প্ৰভাৱ”: অপৰিকল্পিত লকডাউনক লৈ চৰকাৰক সাৱধানবাণী বিশেষজ্ঞৰ | Assam Times\nBy Nitin Sethi | Thursday, Apr 23, 2020 (10:04 am)\nনতুন দিল্লী: ভাৰতৰ প্ৰধান মন্ত্ৰী নৰেন্দ্ৰ মোদীয়ে যোৱা ২৪ মাৰ্চত সমগ্ৰ দেশতে লকডাউন ঘোষণা কৰাৰ ঠিক এসপ্তাহ পিছতে দেশৰ আগশাৰীৰ স্বাস্থ্য সংস্থা ইণ্ডিয়ান কাউন্সিল অব মেডিকেল ৰিচাৰ্ছ চমুকৈ আইচিএমআৰ-এ চৰকাৰক সাৱধান কৰি দিছিল যে ক’ভিড-১৯ মহামাৰীৰ প্ৰতিৰোধৰ ক্ষেত্ৰত লকডাউনৰ প্ৰভাৱ তেনেই সামান্য আৰু ক্ষণস্থায়ী হোৱাৰ লগতে এই লকডাউন কেৱল ২০-২৫ শতাংশ সংক্ৰমণ প্ৰতিৰোধতহে সহায়ক হ’ব।\nচিকিৎসা বিজ্ঞানীসকলে চৰকাৰক সকীয়াই দিছিল যে মহামাৰী প্ৰতিৰোধৰ ক্ষেত্ৰত চৰকাৰে যদি আন বিজ্ঞানসন্মত পদ্ধতি অৱলম্বন নকৰে তেন্তে লকডাউনৰ প্ৰভাৱ তেনেই সামান্য আৰু "ক্ষণস্থায়ী" হোৱাতো নিশ্চিত।\nআইচিএমআৰে ৰাজহুৱা নকৰিলেও তেওঁলোকৰ নিজাববীয়া এক অধ্যায়নৰ ওপৰত ভিত্তি কৰি এই বিষয়ে চৰকাৰক অৱগত কৰিছিল। উল্লেখযোগ্য যে, আইচিএমআৰ হৈছে চিকিৎসক, গৱেষক, মহামাৰী বিষেশজ্ঞক লৈ গঠিত ভাৰতৰ এটা অন্যতম চৰকাৰী সংস্থা আৰু দেশখনত কৰ’না ভাইৰাছ মহামাৰী প্ৰতিৰোধৰ ক্ষেত্ৰত সংস্থাটোক ব্যৱস্থা গ্ৰহণ কৰিবলৈ দায়িত্ৱ অৰ্পণ কৰা হৈছে। ভাৰতত ২২ এপ্ৰিল পৰ্যন্ত কৰ’না মহামাৰীত মৃত্যু হৈছে ৬৫২ জন আৰু আক্ৰান্ত হৈছে ১৯,৮১৮ জন।\nআইচিএমআৰৰ তথ্যৰ উদ্ধৃতি দি এই মহামাৰী ৰোধৰ ক্ষেত্ৰত চৰকাৰৰ এজন শীৰ্ষ উপদেষ্টা বিনোদ কে পলে চৰকাৰক জনাই যে অনাগত কেইটামান দিনৰ ভিতৰতে এজনৰ পৰা আন এজনলৈ সহজ সংক্ৰমণ (Generalised transmission) স্পষ্ট হৈ পৰিব।\nপ্ৰধানমন্ত্ৰীয়ে নিজে ঘোষণা কৰাৰ দৰে এই লকডাউনে 'আৰ্থিক দুৰৱস্থা’ৰ লগতে দৰিদ্ৰসকলক সমস্যাত পেলাইছে যদিও এই ব্যৱস্থাৰে সংক্ৰমণৰ সৰ্বোচ্চ হাৰ প্ৰায় ৪০ শতাংশ পৰ্যন্ত ৰোধ কৰিব পৰা যাব আৰু বিনোদ প'লে কোৱাৰ দৰে চৰকাৰে ইমান দিনে অপেক্ষা কৰি থকা কিছু বিজ্ঞানসন্মত পদক্ষেপ গ্ৰহণ কৰাৰ বাবে সময় পাব।\nএই পদক্ষেপসমূহৰ ভিতৰত আছে প্ৰভাৱান্বিত অঞ্চলসমূহত ঘৰে ঘৰে গৈ স্ক্ৰিনিঙৰ ব্যৱস্থা কৰা আৰু লক্ষণ দেখা পোৱা হোৱাসকলক অধিক মাত্ৰাত কোৱাৰেণ্টাইন কৰা। নিম্নোক্ত লেখ অংকনৰ জৰিয়তে প’লে যেতিয়া মহামাৰীয়ে সৰ্বোচ্চ সীমা পাব আৰু সংক্ৰমণ হ্ৰাস পাই মহামাৰী শাম কাটিব তেতিয়া কিদৰে এই পদক্ষেপসমূহৰ বাবে কৰ’নাক্ৰান্তৰ সংখ্যা যথেষ্ট হ্ৰাস পাব সেয়া আঙুলিয়াই দেখাইছে।\nদৰিদ্ৰ লোকসকলক ঘৰে ঘৰে খাদ্য আৰু অত্যাৱশ্যাকীয় সামগ্ৰী যোগান ধৰা।\nপ্ৰতিখন জিলাতে ক’ভিড-১৯ৰ পৰীক্ষাৰ ব্যৱস্থা কৰা আৰু সংক্ৰমণৰ হাৰ পৰ্যবেক্ষণ কৰা।\nসংক্ৰমিত লোকসকলক চিহ্নিত কৰিবৰ বাবে পৰীক্ষণকে আদি কৰি সকলো ব্যৱস্থা খৰতকীয়া কৰি তোলা।\nঅধিক জনসংখ্যাৰ ঘনত্ব থকা অঞ্চলসমূহ যেনে বস্তি অঞ্চল আদিত কেন্দ্ৰীয়ভাৱে কোৱাৰেণ্টাইনৰ ব্যৱস্থা কৰা।\nসংক্ৰমণ অধিক হোৱা সময়ছোৱাত আইচিইউ আৰু চিকিৎসালয়ৰ বিছনাৰ সংখ্যা বৃদ্ধি কৰা।\nপ’লৰ প্ৰেজেণ্টেশ্যন আইচিএমআৰ-এ কৰা গৱেষণাৰ ওপৰত ভিত্তি কৰি যুগুতোৱা আন এক প্ৰেজেণ্টেশ্যনৰ ওপৰত আধাৰিত। পৰিষদৰ গৱেষণাই ৰোগবিধৰ নিদানৰ বিষয়েও উল্লেখ কৰিছে।\n'এক ভয়লগা পৰিমাণৰ সৈতে বৃহৎ সংখ্যক সংক্ৰমণ'\n'সময় আৰু স্থানৰ ব্যৱধানত বৃহৎ সংখ্যক সংক্ৰমণৰ ফলত আক্ৰান্ত হোৱা লোকৰ সংখ্যা অতি ভয়াৱহ হৈ পৰাতো অৱশ্যাম্ভাৱী।’\nআইচিএমআৰৰ খচৰা প্ৰেজেণ্টেশ্যনত এই পূৰ্বানুমানক গুৰুত্ব প্ৰদান কৰা হৈছে আৰু সেয়া চৰকাৰক আগবঢ়োৱা পৰামৰ্শত প’লেও উল্লেখ কৰিছে।\nকিয়নো আইচিএমআৰৰ খচৰা প্ৰেজেণ্টেশ্যন এপ্ৰিলৰ প্ৰথম সপ্তাহত প’ললৈকো প্ৰেৰণ কৰা হৈছিল।\nআইচিএমআৰে নিজাববীয়া মূল্যায়নত কৈছে যে ক’ভিড-১৯-ৰ সংক্ৰমণৰ সৰ্বোচ্চ সীমা লকডাউনৰ ফলত ৪০ শতাংশ হ্ৰাস পাব পাৰে বুলি ধাৰণা কৰাতো তত্বগতহে। বাস্তৱিকতে লকডাউনে এই সীমা ২০-২৫ শতাংশ পৰ্যন্ত হ্ৰাস কৰিব পাৰিব বুলিহে মত ব্যক্ত কৰিছে আইচিএমআৰৰ বিশেষজ্ঞসকলে।\nএই মূল্যাংকনৰ দৃষ্টিৰে চালে পুনৰ ৩ মে’ ২০২০ লৈকে বৃদ্ধি কৰিবলগীয়া হোৱা পূৰ্বৰ ২১ দিনীয়া লকডাউন সফল হোৱা বুলি চৰকাৰে কৰা দাবী একপ্ৰকাৰ অসত্য হৈ পৰে। ১৪ এপ্ৰিলত মোদীয়ে কৈছিল, 'যেতিয়া আমাৰ দেশত মাত্ৰ ৫৫০ জন কৰ’নাত আক্ৰান্ত হৈছিল তেতিয়াই ভাৰতে ২১ দিনীয়া সম্পূৰ্ণ লকডাউনৰ দৰে বৃহৎ সিদ্ধান্ত গ্ৰহণ কৰা হৈছিল। ভাৰতে জটিলতা অধিক হৈ পৰালৈ অপেক্ষা নকৰিলে। ইয়াৰ পৰিৱৰ্তে আমি আৰম্ভণিতেই যিমান সম্ভৱ সিমান তাৎক্ষণিক সিদ্ধান্তৰে ইয়াক প্ৰতিহত কৰিবলৈ চেষ্টা কৰিলো।’\n১১ এপ্ৰিলত স্বাস্থ্য মন্ত্ৰণালয়ে সংবাদ মাধ্যমক লকডাউনৰ সাফল্যৰ উল্লেখ থকা এক লেখ চিত্ৰ প্ৰদান কৰে।\nস্বাস্থ্য মন্ত্ৰণালয়ৰ মতে লকডাউন আৰু অন্যান্য পদক্ষেপৰ ফলত ক’ভিড-১৯ত আক্ৰান্ত হোৱা লোকৰ সংখ্যা ১০ এপ্ৰিল পৰ্য্যন্ত ২,০৮,০০০ৰ পৰিৱৰ্তে ৭,৪৭৭তে বা ৩.৬০ শতাংশতে সীমাৱদ্ধ হৈ ৰৈছে।\nলেখ চিত্ৰৰ হিচাপত বিশ্বৰ ভিতৰতে ভাৰতত যে অতি কম সংখ্যাক ক’ভিড-১৯ৰ টেষ্ট কৰা হৈছে সেয়া উল্লেখ কৰা হোৱা নাই বুলিও মন্তব্য কৰিছে বিশেষজ্ঞসকলে।\nসংক্ৰমণৰ সম্ভাৱনা থকা লোকসকলৰ মাজৰ তেনেই সীমিত সংখ্যকক টেষ্ট কৰি, সম্ভাৱ্য হটস্পটসমূহত সাধাৰণ পৰ্যবেক্ষণৰ জৰিয়তে চৰকাৰে সংক্ৰমণ কেৱল 'লোকেল ট্ৰান্সমিছন’ পৰ্যায় অৰ্থাৎ মূলত বিদেশৰ পৰা অহা লোকসকলৰ সংস্পৰ্শলৈ অহাসকলৰ মাজতে সীমাৱদ্ধ হৈ আছে বুলি ক’বলৈ চেষ্টা চলাই আহিছে।\nআইচিএমআৰে কি অনুমোদন জনাইছে?\nলকডাউনে সংক্ৰমণৰ সৰ্বোচ্চ সীমা পোৱাত বিলম্ব ঘটাব পাৰে বুলি উল্লেখ কৰি আইচিএমআৰে নিজৰ মূল্যাংকনত কৈছে যে লকডাউন অবিহনে সংক্ৰমণৰ সৰ্বোচ্চ সীমা প্ৰথমজন আক্ৰান্ত ধৰা পৰাৰ ১০০-১৫০ দিনৰ ভিতৰত হ’ব পাৰে আৰু লকডাউনৰ ফলত সেই সীমা পাওতে সময় ল’ব পাৰে ১৫০-২০০ দিন।\nএই সময়ছোৱাত অৱশ্যে সমগ্ৰ দেশতে আক্ৰান্তৰ সংখ্যা একেই থাকিব।\nমোদীয়ে লকডাউন ১৪ এপ্ৰিলত পুনৰ বৃদ্ধি কৰিছে। লকডাউন বৃদ্ধিয়ে সৰ্বোচ্চ সংক্ৰমণৰ 'ঢৌ’ক দুৰ্বল কৰি তুলিব পাৰে আৰু প্ৰযোজ্য কৰাত জটিলতাৰ সৃষ্টি কৰিব পাৰে বুলিও আইচিএমআৰে উল্লেখ কৰিছে।\nএতিয়ালৈ চৰকাৰে কেৱল মাত্ৰ ক’ভিড-১৯ পজিটিভ টেষ্ট কৰা হোৱাসকলকহে অথবা লক্ষণ দেখা দিয়াৰ পিছত নিজে চিকিৎসালয়লৈ অহাসকলকহে কোৱাৰেণ্টাইনৰ ব্যৱস্থা কৰিছে। আইচিএমআৰৰ বিজ্ঞানীসকলে ঘৰে ঘৰে গৈ অভিযান চলাই অধিক হাৰত পৰ্যবেক্ষণ আৰু টেষ্ট কৰাৰ লগতে উপসৰ্গই দেখা দিয়াসকলক লগে লগে কোৱাৰেণ্টাইন কৰিলৈকো পৰামৰ্শ আগবঢ়াইছে।\nঅৰ্থাৎ তেওঁলোকৰ ভাষাত 'সংক্ৰমণৰ শৃংখল ভংগ কৰিবলৈ’ ২৪ মাৰ্চত চৰকাৰে দাবী কৰাৰ দৰেকৈ লকডাউনেই একমাত্ৰ উপায় নহয়।\nবৰ্তমানলৈ একপ্ৰকাৰ বলপূৰ্বকভাৱে আৰু আৰক্ষীৰ বৰ্বৰতাৰ দ্বাৰা জাপি দিয়া হোৱা মাত্ৰ ৪ ঘণ্টা সময় দি লক্ষ লক্ষ লোকক খাদ্য, বাসস্থান আৰু সংস্থাপনহীন কৰি তুলি ঘোষণা কৰা এই লকডাউনক লৈ ইতিমধ্যে সমালোচনাও হোৱা দেখা গৈছে।\nউপসৰ্গই দেখা দিয়া প্ৰতি দ্বিতীয় ব্যক্তিক সেয়া জানিব পৰা হোৱাৰ ৪৮ ঘণ্টাৰ ভিতৰত কোৱাৰেণ্টাইন কৰিবলৈ ৰণকৌশলত বৃহৎ পৰিৱৰ্তন ঘটাব লাগিব। অধিক হাৰত স্ক্ৰীণিং, পৰ্যবেক্ষণ, টেষ্টিং আৰু কোৱাৰেণ্টাইন দ্ৰুত গতিত কৰাবলৈকো প’লে পৰামৰ্শ আগবঢ়াইছে।\nৰাজহুৱাকৈ চৰকাৰ তথা প্ৰধানমন্ত্ৰীয়ে দাবী কৰিছে যে লকডাউন পূৰ্বপৰিকল্পিতভাৱেই কৰা হৈছে। 'যদিহে ভাৰতে সামগ্ৰিকভাৱে আৰু সুসংহতভাৱে আৰু সময়মতে তাৎক্ষণিক সিদ্ধান্ত গ্ৰহণ নকৰিলেহেতেন তেন্তে আজি দেশত কি পৰিস্থিতিৰ উদ্ভৱ হ’লহেতেন সেয়া ভাবিবলৈকে ভয় লাগে।’-১৪ এপ্ৰিলত লকডাউন বৃদ্ধি কৰি এইদৰে কৈছিল মোদীয়ে। 'পূৰ্ব অভিজ্ঞতাৰ পৰা এয়া স্পষ্ট যে আমি বৰ্তমানৰ পৰিস্থিতিত সঠিক পথেৰেই আগবাঢ়িছো। লকডাউন আৰু সামাজিক ব্যৱধানৰ জৰিয়তে দেশে আশাব্যঞ্জক সফলতা লাভ কৰিছে। এতিয়া ভাৰতত ১ লাখৰো অধিক বিছনা আছে। সাজু হৈ আছে ৬০০ ৰো অধিক চিকিৎসালয়।’-মোদীয়ে আৰু কয়।\n** এই অনুসন্ধানৰ শেষাংশ এই লিংকত পঢ়ক: https://www.assamtimes.org/node/22440\nThis is the first ofatwo-part series. The original version, in English, of this series is published by Article14. It can be read at www.Article-14.com


কবিতা Archives - Page 16 of 18 - বৌদ্ধিক বিচাৰ\nচ’ৰাঘৰ / কথাশিল্প / কবিতা (পৃষ্ঠা 16)\nনাৰী মই ( জ্যোৎস্না ৰাজখোৱা শৰ্মা )\nAdmin জানুৱাৰী 5, 2017\tকথাশিল্প, কবিতা 1 345\nমইতো বিন্ধ্য পৰ্বত নহয় নহয় তুমিও অগস্ত্য তুমি ক’লেই মই ৰৈ নেথাকো… মই আকাশ চাব বিচাৰো মই আকাশ চুব বিচাৰো… মই ফুল হৈ ফুলিব খোজো মই বতাহ হৈ তোমাৰ হৃদয়ত থাকিব খোজো… মই বৃক্ষ হৈ ছাঁ দিব খোজো মই তৃণ হৈ ছাঁ ল’ব খোজো । তুমি মোক জীয়াই ৰাখা মই …\nAdmin জানুৱাৰী 3, 2017\tকথাশিল্প, কবিতা0327\nহে নগ্নতা, মেলি দিয়া তোমাৰ পোহৰৰ খিৰিকী চাওঁ জুমি সেই শেষ দুৱাৰৰ ফাকেদি ভাস্কৰ্যৰ নিটোল চয়ন পঢ়ো সেই মাজনিশাৰ জোনৰ পোহৰত জিলিকা কবিতা সলনি হোৱা নগ্নতা, সলনি কৰা পৃথিৱী কি নগ্ন নহয় কৈ দিয়া আকাশক, বতাহক, ফুলক নৈৰ পানীত যেতিয়া পোহৰৰ বৰ্ণচ্ছটা পৰে সেয়া কি মৈথুন নহয় কেনেদৰে তোমাক চুইছোঁ …\nAdmin জানুৱাৰী 1, 2017\tকথাশিল্প, কবিতা0261\nAdmin জানুৱাৰী 1, 2017\tকথাশিল্প, কবিতা0576\nAdmin ডিচেম্বৰ 29, 2016\tকথাশিল্প, কবিতা0324\nAdmin ডিচেম্বৰ 1, 2016\tকথাশিল্প, কবিতা0198\nআঘোণৰ পথাৰত ( জ্যোৎস্না ৰাজখোৱা শৰ্মা )\nAdmin ডিচেম্বৰ 1, 2016\tকথাশিল্প, কবিতা0664\nআঘোণৰ পথাৰত ডাঙৰী বন্ধাৰ চলেৰে কিয় চাইছিলি চকুলৈ ? হাতখন কাঁচিয়ে কাটিলে ! ৰবাব টঙাৰ সোৱাদ জিভাত লাগোতেই বেলিটো পাহাৰত লুকালে !! লেচেৰি বোটলাৰ লগ আছিলি তই ডাৱৰত ছবি অঁকাৰো লগ আঘোণৰ পথাৰতেই কথা দিছিলি নৈৰ ঘাটলৈ নিম বুলি । তই কথা দিও কথা নেৰাখ আঘোনটো আহিয়েই থাকে তইহে ভুমুকি …\nAdmin ডিচেম্বৰ 1, 2016\tকথাশিল্প, কবিতা0220\nআমি গৈ আছিলো বহল শস‍্যভূমিৰ ওপৰেৰে; আমাৰ সমুখত এটা ৰাতিৰ পয়োভৰ, জোনাকীবোৰ উৰি আহিছিল আমাৰ সৈতে, আমাৰ দুচকুৰ পৰা সৰি পৰিছিল অজস্ৰ তৰাৰ ধূলিয়াৰি পোহৰ। স্মৃতি কিম্বা অতীত, যেন আইনাত জিলিকা এটা নীৰৱ সন্ধ‍্যা; লাহে লাহে জ্বলি উঠা শৰতৰ চাকিত দেখা বহুতো অস্পষ্ট মুখ… আমাৰ বহু কথাই মনত পৰিছিল, ছাঁয়াঘন …


সুশান্ত সিং ৰাজপুতৰ বেংক একাউন্ট : সঁচাই ৰীয়াই ১৫ কোটি টকা সৰকাইছিল নে? কি ক'লে ইডি-এ?\nসুশান্ত সিং ৰাজপুতৰ বেংক একাউন্ট : সঁচাই ৰীয়াই ১৫ কোটি টকা সৰকাইছিল নে? কি ক’লে ইডি-এ?\nগুৱাহাটী , August 13, 2020 9:22 am\nঅভিনেত্ৰী ৰীয়া চক্ৰৱৰ্তীক ১৮ ঘণ্টা জেৰা কৰাৰ পাছত এনফ’ৰ্ছমেন্ট ডাইৰেক্টৰ(ED)এ সুশান্ত ৰাজপুতৰ বেংক একাউন্টৰ পৰা বৃহৎ পৰিমাণৰ ধন ট্ৰেঞ্চফাৰ কৰাৰ কোনো তথ্য লাভ কৰা নাই।\nযোৱা এটা বছৰত উক্ত একাউন্টৰটো পৰা মাত্ৰ ৫৫ লাখ টকা ইউড্ৰ’ কৰাৰ তথ্যহে লাভ কৰিছে ইডি-এ।\nইডিৰ এক সূত্ৰৰ পৰা প্ৰাপ্ত তথ্যৰ ভিত্তিত ৰাষ্ট্ৰীয় স্তৰৰ সংবাদ পত্ৰ দ্য ইণ্ডিয়ান এক্সপ্ৰেছএ এই কথা প্ৰকাশ কৰিছে।\nউল্লেখ্য যে, সুশান্ত সিং ৰাজপুতৰ আত্মহত্যাৰ পিছতে পিতৃ কে কে সিঙে পাটনাত অভিনেত্ৰী ৰীয়া চক্ৰৱৰ্তীয়ে সুশান্ত সিং ৰাজপুতৰ একাউন্টৰ পৰা ১৫ কোটি টকা কোনো অজ্ঞাত ব্যক্তিলৈ ট্ৰেঞ্চফাৰ কৰিছিল বুলি অভিযোগ কৰি এজাহাৰ দাখিল কৰিছিল।\nউক্ত এজাহাৰ ভিত্তিত ইডি-এ অভিনেত্ৰী ৰীয়া চক্ৰৱৰ্তীৰ লগতে, ভাতৃ শৌভিক চক্ৰৱৰ্তী আৰু পিতৃ ইন্দ্ৰজিৎ চক্ৰৱৰ্তীসহ ৰীয়াৰ ব্যৱসায়িক মেনেজাৰ শ্ৰুতি মোদী, চাৰ্টাৰাড্ একাউনটেন্টৰ লগতে সুশান্তৰ ভগ্নী আৰু বন্ধু সিদ্ধাৰ্থ পিঠানীকো জেৰা কৰিছিল।\nইডি-এৰ সূত্ৰটোৰ মতে সুশান্ত সিং ৰাজপুতৰ কটক বেংকৰ প্ৰাইমেৰী একাউন্টটোৰ ইউড্ৰৱেলৰ সকলোবোৰ তথ্য সংস্থাটোৱে ট্ৰেকিং কৰিবলৈ চেষ্টা কৰিছিল।\nউক্ত একাউন্টো ১৫ কোটি টকাৰে আৰম্ভ কৰা হৈছিল আৰু যোৱা বছৰটোত সুশান্তৰ টেক্স, ভ্ৰমণসহ অন্যান্য খৰচ উক্ত একাউন্টৰ পৰা কৰা হৈছিল বুলি জানিবলৈ দিছে ইডিৰ সূত্ৰটোৱে।\nসূত্ৰটোৰ মতে ইডি-এ ৰীয়া আৰু সুশান্ত কোনো জইন্ট বেংক একাউন্টৰ সন্ধান লাভ কৰা নাই।\nইফালে ইডি-এ নিশ্চিত হৈছে যে ৰীয়াই দুটা বিলাসী সম্পত্তি পৰিয়ালৰ সৈতেহে ক্ৰয় কৰিছে।\nউল্লেখ্য যে, ইডি-এৰ অনুসন্ধানত পোৱা গৈছে ৰীয়া আৰু তেওঁৰ ভাতৃয়ে যোৱা এবছৰে সুশান্তে প্ৰতিষ্ঠা কৰা ফ্ৰণ্ট ইণ্ডিয়া ফ’ৰ ৱৰ্ল্ড ফাউণ্ডেশ্যন আৰু বিবিড্ৰেজ ৰীয়ালিটিক্স প্ৰাইভেট লিমিটেডৰ নামৰ দুটা প্ৰতিষ্ঠানৰ সঞ্চালক হিচাপে কৰ্মৰত হৈ আছে।


Anbid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Anbid ar byavahar, ppali, parshwakriya, upkaar, kriya-pratikriya aaru satarkatabani\nAnbid ৰ মূল্য আৰু পেকৰ চাইজ - Anbid Price and Pack Size in Assamese - Anbid ar mulya aaru pakor size\nAnbid ৰ লাভ আৰু ব্যৱহাৰসমূহ- Anbid Benefits & Uses in Assamese- Anbid ar laabh aaru byavaharsamuh\nAnbid ৰ পালি আৰু সেয়া কেনেদৰে ল'ব- Anbid Dosage & How to Take in Assamese - Anbid ar paali aaru xeya kenedore lobo\nAnbid ৰ পাৰ্শ্চক্ৰিয়াসমূহ- Anbid Side Effects in Assamese- Anbid ar parshwakriyasamuh\nAnbid সংক্ৰান্ত সতৰ্কতাবাণীসমূহ- Anbid Related Warnings in Assamese- Anbid xonkranta xatarkatabanisamuh\nঅইন দৰৱৰ সৈতে Anbidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Anbid with Other Drugs in Assamese- Oinor xoite Anbid ar gurutor kriya-pratikriya\nAnbid মতভেদসমূহ- Anbid Contraindications in Assamese- Anbid nishedhsamuh\nAnbid ৰ বিষয়ে সততে সোধা প্ৰশ্নসমূহ- Frequently asked Questions about Anbid in Assamese- Anbid ar bikhoye satate xodha prashnasamuh\nখাদ্য আৰু মদৰ সৈতে Anbid ক্ৰিয়া-প্ৰতিক্ৰিয়া- Anbid Interactions with Food and Alcohol in Assamese- khadya aaru modor xoite Anbid kriya-pratikriya\nAnbid ৰ লাভ আৰু ব্যৱহাৰসমূহ - Anbid Benefits & Uses in Assamese - Anbid ar laabh aaru byavaharsamuh\nAnbid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAnbid ৰ পালি আৰু সেয়া কেনেদৰে ল'ব - Anbid Dosage & How to Take in Assamese - Anbid ar paali aaru xeya kenedore lobo\nAnbid-ৰ উপাদানসমূহ - Anbid Active Ingredients in Assamese - Anbid-ar upadaansamuh\nAnbid ৰ পাৰ্শ্চক্ৰিয়াসমূহ - Anbid Side Effects in Assamese - Anbid ar parshwakriyasamuh\nগৱেষণাৰ ভিত্তিত, Anbid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAnbid সংক্ৰান্ত সতৰ্কতাবাণীসমূহ - Anbid Related Warnings in Assamese - Anbid xonkranta xatarkatabanisamuh\nAnbid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAnbid গৰ্ভাবস্থাৰ সময়ত গ্ৰহণ কৰা সুৰক্ষিত।\nAnbid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAnbid ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Anbid কি প্ৰভাৱ দেখা গৈছে?\nAnbidৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Anbid কি প্ৰভাৱ দেখা গৈছে?\nAnbidৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Anbid ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Anbid গ্ৰহণ কৰিব পাৰে।\nঅইন দৰৱৰ সৈতে Anbidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Anbid with Other Drugs in Assamese - Oinor xoite Anbid ar gurutor kriya-pratikriya\nAnbid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAnbid মতভেদসমূহ - Anbid Contraindications in Assamese - Anbid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Anbid লোৱা অনুচিত যাতে -\nAnbid ৰ বিষয়ে সততে সোধা প্ৰশ্নসমূহ - Frequently asked Questions about Anbid in Assamese - Anbid ar bikhoye satate xodha prashnasamuh\nএই Anbid-এ অভ্য়াস বা নিচাৰ সৃষ্টি কৰে নেকি?\nAnbidৰে অভ্যাস গঠনৰ কোনো কথাৰ প্ৰতিবেদন পোৱা নাই।\nAnbid লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, চিকিত্সা পৰামৰ্শ অনুসাৰেহে Anbid লওক।\nনহয়, মানসিক ৰোগৰ চিকিত্সাৰ ক্ষেত্ৰত Anbid ব্যৱহৃত নহয়।\nখাদ্য আৰু মদৰ সৈতে Anbid ক্ৰিয়া-প্ৰতিক্ৰিয়া - Anbid Interactions with Food and Alcohol in Assamese - khadya aaru modor xoite Anbid kriya-pratikriya\nখাদ্য আৰু Anbidৰ ক্ৰিয়া-প্ৰতিক্ৰিয়া\nখাদ্যৰ সৈতে Anbid লোৱাটো স্বাভাৱিক।\nমদ আৰু Anbidৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Anbidৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nAnbid ৰ অনুকল্প - Substitutes for Anbid in Assamese\nআপুনি বা আপোনাৰ পৰিয়ালৰ কোনোবাই Anbid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Anbid ব্যৱহাৰ কৰিছিল নেকি?\nআপুনি কিমান পৰিমাণে Anbid সেৱন কৰিছিল?\nআপুনি Anbid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Anbid সেৱন কৰে?